

**รายงานผลการตรวจราชการแบบบูรณาการ   
เพื่อสนับสนุนการขับเคลื่อนประเด็นนโยบายสำคัญของรัฐบาล (Issue)**

**การจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ**

**เศรษฐกิจหมุนเวียน และเศรษฐกิจสีเขียว (BCG Model)**

**รอบที่ 1 ประจำปีงบประมาณ พ.ศ. ๒๕๖5**

**ของผู้ตรวจราชการสำนักนายกรัฐมนตรี เขตตรวจราชการที่ ๑** **(นางรุ่งรัตนา บุญ-หลง)**

**และคณะผู้ตรวจราชการกระทรวง เขตตรวจราชการที่ ๑**

**ระหว่างวันที่ ๑ - ๔ และ ๑๐ - ๑๑ มีนาคม ๒๕๖๕**

**ณ จังหวัดสิงห์บุรี ชัยนาท ลพบุรี สระบุรี พระนครศรีอยุธยา และอ่างทอง**

🙞🙜🙞🙜🙞🙜🙞🙜🙞🙜🙞🙜

**๑. จังหวัดสิงห์บุรี วันอังคารที่ 1 มีนาคม 2565**

**1.1** **ผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นายวิสาห์ พูลศิริรัตน์ ผู้ตรวจราชการกระทรวงมหาดไทย

2) นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์

3) นายปรีดี ภูสีน้ำ ผู้ตรวจราชการกระทรวงศึกษาธิการ

4) นายสมศักดิ์ สรรพโกศลกุล ผู้ตรวจราชการกระทรวงทรัพยากรธรรมชาติและสิ่งแวดล้อม

5) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

6) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

7) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**1.2 ภาคประชาชนจังหวัดสิงห์บุรี**

1) นางวลัยวรรณ สุทธิโพธิ์ ที่ปรึกษาผู้ตรวจราชการภาคประชาชน ด้านสังคม

2) นายวิลาศ เมืองทอง ที่ปรึกษาผู้ตรวจราชการภาคประชาชน ด้านเศรษฐกิจ

3) นางธนิสร แจ้งสนอง ที่ปรึกษาผู้ตรวจราชการภาคประชาชน ด้านวิชาการ

4) นายสมบัติ อิศรานุรักษ์ รองประธาน ก.ธ.จ.สิงห์บุรี

**๒. จังหวัดชัยนาท วันพุธที่ 2 มีนาคม 2565**

**2.1 ผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์

2) นายปรีดี ภูสีน้ำ ผู้ตรวจราชการกระทรวงศึกษาธิการ

3) นางสาวสุนันทา กังวานกุลกิจ ผู้ตรวจราชการกระทรวงกระทรวงพาณิชย์

4) นพ.สมเกียรติ ขำนุรักษ์ สาธารณสุขนิเทศ เขตสุขภาพที่ 3

แทน ผู้ตรวจราชการกระทรวงสาธารณสุข

5) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

6) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

7) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**1.2 ภาคประชาชนจังหวัดชัยนาท**

1) นายสมบัติ คุ้มชนะ ที่ปรึกษาผู้ตรวจราชการภาคประชาชน ด้านสังคม

2) นายปริญญา เลิศสุวรรณสิทธิ์ ที่ปรึกษาผู้ตรวจราชการภาคประชาชน ด้านเศรษฐกิจ

3) นายไพศาล สุขปัญญา ที่ปรึกษาผู้ตรวจราชการภาคประชาชน ด้านวิชาการ

4) นายจุมพฎ เจตน์จันทร์ รองประธาน ก.ธ.จ.ชัยนาท

**3. จังหวัดลพบุรี วันพฤหัสบดีที่ 3 มีนาคม 2565**

**3.1 ผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์

2) นายสมศักดิ์ สรรพโกศลกุล ผู้ตรวจราชการกระทรวงทรัพยากรธรรมชาติและสิ่งแวดล้อม

3) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

4) นายผจญ มุกดา ผู้อำนวยการกลุ่มตรวจราชการและติดตามประเมินผล

แทน ผู้ตรวจราชการกระทรวงศึกษาธิการ

5) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

6) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**3.2 ภาคประชาชนจังหวัดลพบุรี**

1) นางสำรวง สืบศรี ที่ปรึกษาผู้ตรวจราชการภาคประชาชน ด้านสังคม

2) นายดิเรก พูลเพิ่ม ที่ปรึกษาผู้ตรวจราชการภาคประชาชน ด้านสิ่งแวดล้อม

3) นายชัยรัตน์ มาตยานุมัตย์ ที่ปรึกษาผู้ตรวจราชการภาคประชาชน ด้านวิชาการ

4) นายไพฑูรย์ สิงห์ไข่มุก รองประธาน ก.ธ.จ.ลพบุรี

**4. จังหวัดสระบุรี วันศุกร์ที่ 4 มีนาคม 2565**

**4.1 ผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์

2) นายสมศักดิ์ สรรพโกศลกุล ผู้ตรวจราชการกระทรวงทรัพยากรธรรมชาติและสิ่งแวดล้อม

3) นายชาตรี บุญนาค ผู้ตรวจราชการกระทรวงเกษตรและสหกรณ์

4) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

5) นายผจญ มุกดา ผู้อำนวยการกลุ่มตรวจราชการและติดตามประเมินผล

แทน ผู้ตรวจราชการกระทรวงศึกษาธิการ

6) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

7) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**4.2 ภาคประชาชนจังหวัดสระบุรี**

1) นางสาวสิริลาวัลย์ เหมะธุลิน ที่ปรึกษาผู้ตรวจราชการภาคประชาชน ด้านสังคม

2) นายวรัญชัย วิริยะวงศ์ ที่ปรึกษาผู้ตรวจราชการภาคประชาชน ด้านเศรษฐกิจ

3) นายสมชาย กุลนริศ ที่ปรึกษาผู้ตรวจราชการภาคประชาชน ด้านสิ่งแวดล้อม

4) นายมงคล แก้วสุทธา ที่ปรึกษาผู้ตรวจราชการภาคประชาชน ด้านวิชาการ

**5)** **จังหวัดพระนครศรีอยุธยา วันพฤหัสบดีที่ 10 มีนาคม 2565**

**5.1 คณะผู้ตรวจราชการผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นางอภิญญา ชมภูมาศ ผู้ตรวจราชการกระทรวงการพัฒนาสังคมและความมั่นคงของมนุษย์

2) นายสมศักดิ์ สรรพโกศลกุล ผู้ตรวจราชการกระทรวงทรัพยากรธรรมชาติและสิ่งแวดล้อม

3) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

4) นายผจญ มุกดา ผู้อำนวยการกลุ่มตรวจราชการและติดตามประเมินผล

แทน ผู้ตรวจราชการกระทรวงศึกษาธิการ

5) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

6) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**5.2 ภาคประชาชนจังหวัดพระนครศรีอยุธยา**

1) นางศิริพร กฤชสินชัย ที่ปรึกษาผู้ตรวจราชการภาคประชาชน ด้านสังคม

2) นางสุภาวดี นิยมทอง ที่ปรึกษาผู้ตรวจราชการภาคประชาชน ด้านสังคม

3) นายสมหวัง ถุงสุวรรณ ที่ปรึกษาผู้ตรวจราชการภาคประชาชน ด้านเศรษฐกิจ

4) นายไพฑูรย์ นูนศิริ ที่ปรึกษาผู้ตรวจราชการภาคประชาชน ด้านสิ่งแวดล้อม

5) นายชานนท์ สุวรรณาภินันท์ รองประธาน ก.ธ.จ. พระนครศรีอยุธยา

**6. จังหวัดอ่างทอง วันศุกร์ที่ 11 มีนาคม 2565**

**6.1 ผู้ตรวจราชการกระทรวง/ผู้แทนผู้ตรวจราชการกระทรวงที่ร่วมติดตาม**

1) นางอภิญญา ชมภูมาศ ผู้ตรวจราชการกระทรวงการพัฒนาสังคมและความมั่นคงของมนุษย์

2) นางจิรภา สินธุนาวา ผู้ตรวจราชการกระทรวงยุติธรรม

3) นางโสภา เกียรตินิรชา ผู้ตรวจราชการกระทรวงแรงงาน

4) นายไว คงทวี ผู้อำนวยการสำนักตรวจสอบและประเมินผล

แทน ผู้ตรวจราชการกระทรวงการคลัง

5) นายผจญ มุกดา ผู้อำนวยการกลุ่มตรวจราชการและติดตามประเมินผล

แทน ผู้ตรวจราชการกระทรวงศึกษาธิการ

6) เกษตรและสหกรณ์จังหวัด แทน ผู้ตรวจราชการกระทรวงเกษตรและสหกรณ์

7) อุตสาหกรรมจังหวัด แทน ผู้ตรวจราชการกระทรวงอุตสาหกรรม

**6.2 ภาคประชาชนจังหวัดอ่างทอง**

1) นายวิชาญ ผิวบาง ที่ปรึกษาผู้ตรวจราชการภาคประชาชน ด้านสังคม

2) นายธนู มีแสงเงิน ที่ปรึกษาผู้ตรวจราชการภาคประชาชน ด้านเศรษฐกิจ

3) นายสุชิน เจริญจิตร์ ที่ปรึกษาผู้ตรวจราชการภาคประชาชน ด้านสิ่งแวดล้อม

4) นายเสกสรร อรรถยานันทน์ ที่ปรึกษาผู้ตรวจราชการภาคประชาชน ด้านวิชาการ

5) นายประจวบ กำลังเดช รองประธาน ก.ธ.จ. อ่างทอง

**บทสรุปผลการตรวจราชการ**

ผู้ตรวจราชการสำนักนายกรัฐมนตรี ผู้ตรวจราชการกระทรวง พร้อมทั้งที่ปรึกษาผู้ตรวจราชการ  
ภาคประชาชน ทั้ง 4 ด้าน รองประธานคณะกรรมการธรรมาภิบาลจังหวัดได้ร่วมกันตรวจราชการตามแผนการตรวจราชการแบบบูรณาการ ประจำปีงบประมาณ พ.ศ. 2565 รอบที่ 1 เพื่อติดตามผลการดำเนินงานตามประเด็นนโยบายสำคัญของรัฐบาล **(Issue) “**การจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model)”โดยประชุมร่วมกับผู้ว่าราชการจังหวัด รองผู้ว่าราชการจังหวัด และหน่วยงานที่เกี่ยวข้อง ในพื้นที่เขตตรวจราชการที่ ๑ ได้แก่ จังหวัดสิงห์บุรี ชัยนาท ลพบุรี สระบุรี พระนครศรีอยุธยา และอ่างทอง ระหว่างวันที่ 1 – 4 ,10 - 11 มีนาคม 2565 ตามลำดับ

การตรวจราชการแบบบูรณาการ ประจำปีงบประมาณ พ.ศ. ๒๕๖5 ในประเด็นการจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) เป็นหนึ่งในการขับเคลื่อนประเด็นนโยบายสำคัญของรัฐบาล ซึ่งมุ่งเน้นการใช้โมเดลเศรษฐกิจใหม่ ที่เรียกว่า “โมเดลเศรษฐกิจ BCG” เพื่อปรับเปลี่ยนรูปแบบการพัฒนาเศรษฐกิจและสังคม โดยอาศัยจุดแข็งของประเทศที่มีความหลากหลายทางชีวภาพ รวมทั้งมีการส่งเสริมและพัฒนาประเทศด้วยวิทยาศาสตร์ เทคโนโลยี และนวัตกรรม เพื่อสร้างการเติบโตทางเศรษฐกิจที่ยั่งยืน ตลอดจนรักษาฐานทรัพยากรและความหลากหลายทางชีวภาพให้สมดุล

จากการตรวจติดตาม พบว่า หน่วยงานในจังหวัดมีการบูรณาการในการขับเคลื่อนพื้นที่สีเขียวลักษณะต่าง ๆ ประกอบด้วย 1) พื้นที่สีเขียวสาธารณะ เช่น สวนสาธารณะ สนามเด็กเล่น เป็นต้น องค์กรปกครองส่วนท้องถิ่น เป็นหน่วยงานหลักในการขับเคลื่อนการจัดการพื้นที่สีเขียว 2) พื้นที่สีเขียวอรรถประโยชน์ พื้นที่สีเขียวส่วนบุคคล พื้นที่สีเขียวในสถาบันการศึกษา และพื้นที่สีเขียวในพื้นที่สาธารณูปการ (พื้นที่ฝังกลบขยะ) จังหวัดได้มีการประสานงานให้ภาครัฐ องค์กรปกครองส่วนท้องถิ่น ภาคเอกชน ภาคประชาสังคม และ  
ภาคประชาชน เข้ามามีส่วนร่วมในการดำเนินการ 3) พื้นที่สีเขียวที่เป็นริ้วยาวตามแนวสาธารณูปการ   
เช่น พื้นที่ริมทางสัญจรทางบกบริเวณริมทาง เกาะกลางถนน บริเวณริมแม่น้ำ และคลองชลประทาน   
องค์กรปกครองส่วนท้องถิ่น เป็นหน่วยงานหลักในการขับเคลื่อน 4) พื้นที่สีเขียวเพื่อเศรษฐกิจของชุมชน   
โดยที่สำนักงานทรัพยากรธรรมชาติและสิ่งแวดล้อมจังหวัดอ่างทอง ได้ส่งเสริมการปลูกไม้เศรษฐกิจและปลูกสวนป่าให้กับประชาชน 5) พื้นที่สีเขียวธรรมชาติ โดยที่สำนักงานทรัพยากรธรรมชาติและสิ่งแวดล้อมจังหวัด สำนักจัดการทรัพยากรป่าไม้ และสำนักบริหารพื้นที่อนุรักษ์ เป็นหน่วยงานรับผิดชอบหลัก   
6) พื้นที่สีเขียวที่ยังไมมีการใชประโยชน หรือรอการพัฒนา เชน พื้นที่สีเขียวที่ปลอยรกราง หน่วยงานที่เป็น  
ผู้ถือครองกรรมสิทธิ์ หรือผู้รับผิดชอบพื้นที่นั้นๆ เป็นหน่วยงานหลักในการขับเคลื่อน

ประเด็นปัญหาและอุปสรรคในการดำเนินการ พบว่า หน่วยงานที่เกี่ยวข้องดำเนินงานเพื่อขับเคลื่อนการจัดการสิ่งแวดล้อมสีเขียวด้วยงบประมาณที่กำหนดจากส่วนกลางโดยกระทรวง ทบวง กรม ส่งผ่านไปยังหน่วยงานหรือสำนักงานที่เป็นตัวแทนของกระทรวงในส่วนภูมิภาคหรือในเขตพื้นที่ของจังหวัด (Function) ตามขอบเขตอำนาจหน้าที่ของหน่วยงานเอง และขาดงบประมาณสนับสนุนการดำเนินงานในการขับเคลื่อนการพัฒนาประเทศด้วยโมเดลเศรษฐกิจ BCG โดยเฉพาะในระดับพื้นที่ รวมทั้ง เจ้าหน้าที่ในหน่วยงานที่เกี่ยวข้องยังขาดความรู้ความเข้าใจในการดำเนินงานขับเคลื่อนการพัฒนาประเทศด้วยโมเดลเศรษฐกิจ BCG ทำให้การจัดทำแผนงาน/โครงการอาจจะไม่สอดคล้องกับหลักการขับเคลื่อน ตลอดจนยังมีการนำงานวิจัยเกี่ยวกับเทคโนโลยีการจัดการสิ่งแวดล้อมสีเขียวมาประยุกต์ใช้ในการขับเคลื่อนภารกิจไม่มากเท่าที่ควร ในประเด็นการเพิ่มพื้นที่ป่าไม้และพื้นที่สีเขียว พบว่า งบประมาณในการดูแลรักษาพื้นที่ป่าไม้ค่อนข้างจำกัด ตลอดจนการจัดการแก้ปัญหาแนวเขตป่าชุมชนที่ทับซ้อนกับพื้นที่อื่น  
ของรัฐทำได้ยาก ทำให้เกิดข้อจำกัดในการส่งเสริมการจัดการป่าชุมชน นอกจากนี้ บางจังหวัดในพื้นที่เขตตรวจราชการที่ 1 ไม่มีพื้นที่ป่าสงวนแห่งชาติหรืออุทยานแห่งชาติ และมีโบราณสถานจำนวนมาก จึงเป็นข้อจำกัดของสถานที่ เนื่องจากพื้นที่ส่วนใหญ่เป็นที่ที่มีผู้ถือครองกรรมสิทธิ์ ที่ราชพัสดุ และที่สาธารณประโยชน์ ทำให้การเพิ่มพื้นที่สีเขียวต้องประสานงานกับหลายหน่วยงาน ทั้งผู้ถือครองกรรมสิทธิ์ หรือผู้รับผิดชอบพื้นที่นั้นๆ

ดังนั้น **คณะผู้ตรวจราชการจึงให้ข้อเสนอแนะระดับพื้นที่** 1)ขอให้หน่วยงานที่ดำเนินโครงการเกี่ยวกับการจัดการสิ่งแวดล้อมสีเขียว (BCG Model) เช่น การบริหารจัดการขยะ การพัฒนาพลังงานชีวภาพ และการพัฒนานวัตกรรมด้านการเกษตร ขับเคลื่อนโครงการในความรับผิดชอบอย่างต่อเนื่อง   
เพื่อให้ผลการดำเนินงานเกิดประโยชน์ต่อประชาชน ๒) ขอให้จังหวัดพิจารณาองค์ประกอบของคณะทำงานขับเคลื่อน BCG Model ระดับจังหวัด โดยเชิญหน่วยงานที่มีความรู้ในนวัตกรรมและเทคโนโลยีใหม่ ๆ   
อาทิ อาจารย์ในมหาวิทยาลัย เข้าร่วมเป็นคณะทำงานด้วย ๓) ขอให้หน่วยงานที่เกี่ยวข้องและ อปท. ประชาสัมพันธ์ รณรงค์สร้างความเข้าใจในการบริหารจัดการขยะในครัวเรือนให้แก่ประชาชน โดยเฉพาะการจัดการขยะเปียกให้ถูกวิธี เพื่อให้พื้นที่ชุมชนมีสภาพแวดล้อมที่ดีขึ้น รวมทั้งได้ให้ **ข้อเสนอแนะระดับนโยบาย** 1) ขอให้กระทรวงหลักที่มีภารกิจในการขับเคลื่อนการจัดการสิ่งแวดล้อมสีเขียวเพื่อความยั่งยืน   
ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) จัดสรรงบประมาณสนับสนุนโครงการให้หน่วยงานในภูมิภาคเพิ่มเติม เพื่อให้เพียงพอในดำเนินโครงการได้อย่างมีประสิทธิภาพและเกิดผลสัมฤทธิ์ที่เป็นรูปธรรม ๒) ขอให้กระทรวงการอุดมศึกษา วิทยาศาสตร์ วิจัยและนวัตกรรม และกระทรวงหลักที่มีภารกิจในการขับเคลื่อนการขับเคลื่อนการจัดการสิ่งแวดล้อมสีเขียวเพื่อความยั่งยืนฯ ร่วมกันวางแผนเพื่อการนำผลงานวิจัยที่มีศักยภาพ มาประยุกต์ใช้ในภารกิจขับเคลื่อน BCG Model ของหน่วยงานต่าง ๆ ภายใต้กระทรวงดังกล่าว เพื่อให้การขับเคลื่อน BCG Model อยู่บนฐานของการใช้นวัตกรรมที่มาจากงานวิจัย ๓) ขอให้กระทรวงทรัพยากรธรรมชาติและสิ่งแวดล้อม ซึ่งเป็นหน่วยงานหลักในการจัดการสิ่งแวดล้อมสีเขียวเพื่อความยั่งยืนฯ นำเทคโนโลยีดิจิทัลมาใช้ในการสนับสนุนงานเพิ่มพื้นที่ป่าไม้/พื้นที่สีเขียว โดยประสานความร่วมมือกับกระทรวงดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) ฯลฯ

**ผลการตรวจติดตาม**

ผู้ตรวจราชการสำนักนายกรัฐมนตรี (นางรุ่งรัตนา บุญ-หลง) และคณะผู้ตรวจราชการกระทรวง เขตตรวจราชการที่ 1 ได้ตรวจราชการตามแผนการตรวจราชการแบบบูรณาการของผู้ตรวจราชการ ประจำปีงบประมาณ พ.ศ. 2565 ในรอบที่ 1 เพื่อติดตามผลความก้าวหน้า สรุปสาระสำคัญได้ ดังนี้

**๑. ข้อค้นพบ/ประเด็นปัญหา**

๑.๑ สถานการณ์สิ่งแวดล้อมสีเขียว (พื้นที่ป่าไม้/พื้นที่สีเขียว)

จังหวัดในเขตตรวจราชการที่ 1 มีการดำเนินการเก็บข้อมูลสถิติพื้นที่ป่าไม้ประเภทต่าง ๆ เช่น ป่าสงวนแห่งชาติ ป่าชุมชน ป่าอนุรักษ์ เป็นต้น ซึ่งแตกต่างกันไปในแต่ละจังหวัด โดยข้อมูลพื้นที่ป่าไม้ของจังหวัดในเขตตรวจราชการที่ 1 มีรายละเอียดดังตาราง

**จังหวัดชัยนาท**

| **ประเภท** | **เป้าหมาย/ตัวชี้วัด**  **(ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้ |  | 1. ข้อมูลสถิติพื้นที่ป่าไม้ของจังหวัดชัยนาท ระหว่าง ปี พ.ศ. 2561 – 2564 ดังนี้  ปี 2561 พื้นที่ป่าไม้ 40,092.50 ไร่  ปี 2562 พื้นที่ป่าไม้ 40,158.27 ไร่  ปี 2563 พื้นที่ป่าไม้ 40,248.75 ไร่  ปี 2564 พื้นที่ป่าไม้ 40,166.52 ไร่  2. สำนักงานทรัพยากรธรรมชาติและสิ่งแวดล้อม ประชาสัมพันธ์ส่วนราชการ รัฐวิสาหกิจ องค์กรปกครองส่วนท้องถิ่นในจังหวัด ดำเนินการปลูกไม้เนื่องในวันต้นไม้ประจำปีของชาติ ปี 2564 ปลูกต้นไม้ เนื้อที่ 119.825 ไร่ จำนวน 7,965 ต้น |
| 1. ป่าสงวนแห่งชาติ  1.1 ป่าสงวนแห่งชาติ  ป่าเขาช่องลมและป่าเขาหลัก  1.2 ป่าสงวนแห่งชาติ  ป่าเขาราวเทียน | 34,368.75 ไร่  43,962 ไร่ |
| 2. ป่าชุมชน | 45 ป่าชุมชน/  18,954-1-73 ไร่ | ปีงบประมาณ 2564 ดำเนินการปลูกเสริมในพื้นที่ป่าชุมชน จำนวน 343 ไร่ จำนวน 12,595 ต้น ดังนี้  1. ป่าชุมชนบ้านหนองกะทะ เนื้อที่ 50 ไร่ จำนวน 1,065 ต้น  2. ป่าชุมชนบ้านหนองไม้แก่น เนื้อที่ 53 ไร่ จำนวน 1,365 ต้น  3. ป่าชุมชนบ้านบ่อลึก เนื้อที่ 20 ไร่ จำนวน 1,900 ต้น  4. ป่าชุมชนบ้านเขาหลัก เนื้อที่ 50 ไร่ จำนวน 1,200 ต้น  5. ป่าชุมชนบ้านภิรมย์สุข เนื้อที่ 50 ไร่ จำนวน 1,000 ต้น  6. ป่าชุมชนบ้านดงมะเขือ เนื้อที่ 50 ไร่ จำนวน 1,000 ต้น  7. ป่าชุมชนบ้านไพรนกยูง เนื้อที่ 60 ไร่ จำนวน 3,065 ต้น  8. ป่าชุมชนบ้านเขาแหลม เนื้อที่ 10 ไร่ จำนวน 2,000 ต้น |

**หมายเหตุ** จังหวัดชัยนาท ไม่มีพื้นที่ป่า ประเภทป่าอนุรักษ์ (อุทยานแห่งชาติ/เขตรักษาพันธุ์สัตว์ป่า/เขตห้ามล่าสัตว์ป่า)

**จังหวัดสระบุรี**

| **ประเภท** | **เป้าหมาย/ตัวชี้วัด**  **(ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้ |  |  |
| (1.1) ป่าสงวนแห่งชาติ จำนวน 8 ป่า พื้นที่ 392,859.75 ไร่ | 1,140 ไร่ | ตรวจยึดจับกุม 20 คดี พื้นที่ 276-3-52 ไร่ |
| (1.2) ป่าชุมชน | 34 ป่าชุมชน/  8,959-3-53 ไร่ | อยู่ระหว่างดำเนินการ |

**หมายเหตุ** ข้อมูลสถานการณ์/สถิติพื้นที่ป่าไม้ของจังหวัด ระหว่าง ปี พ.ศ. 2561 – 2564 ของจังหวัด

* ป่าชุมชนในท้องที่จังหวัดสระบุรี เป็นป่าชุมชนตามมาตรา 99 และมาตรา 100 แห่งพระราชบัญญัติป่าชุมชน พ.ศ. 2562 จำนวน 34 แห่ง ได้จัดทำแผนจัดการป่าชุมชน มีการแบ่งพื้นที่ป่าชุมชนเป็นบริเวณเพื่อการอนุรักษ์และบริเวณเพื่อการใช้ประโยชน์มีการจัดทำแผนที่แสดงแนวเขตป่าชุมชนให้มีความถูกต้อง มีการตรวจสอบพื้นที่ที่อาจจะทับซ้อนกับหน่วยงานอื่นของรัฐ และเตรียมนำเข้าที่ประชุมคณะกรรมการตรวจสอบแผนที่แสดงแนวเขตป่าชุมชนเพื่อพิจารณาให้การรับรองแผนที่แสดงแนวเขตป่าชุมชนต่อไป

| **ประเภท** | **เป้าหมาย/ตัวชี้วัด**  **(ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้  ป่าอนุรักษ์ **รวม** | 224,678.25 | 224,678.25 |
| - อุทยานแห่งชาติน้ำตกสามหลั่น | 27,856.25 | 27,856.25 |
| - อุทยานแห่งชาติน้ำตกเจ็ดสาวน้อย | 26,238 | 26,238 |
| - อุทยานแห่งชาติเขาใหญ่ฝั่งจังหวัดสระบุรี | 67,450 | 67,450 |
| - เขตห้ามล่าสัตว์ป่าเขื่อนป่าสักชลสิทธิ์ | 9,391 | 9,391 |
| - เขตห้ามล่าสัตว์ป่าแก่งคอย | 34,567 | 34,567 |
| - เขตห้ามล่าสัตว์ป่าเขาวงจันแดง | 53,778 | 53,778 |
| - สวนพฤกษศาสตร์พุแค | 5,321 | 5,321 |
| - สวนรุกขชาติมวกเหล็ก | 77 | 77 |

**หมายเหตุ** สถานการณ์/สถิติพื้นที่ป่าไม้ของจังหวัด ระหว่าง ปี พ.ศ. 2561 – 2564 ของจังหวัด

**จังหวัดลพบุรี**

| **ประเภท** | **เป้าหมาย/ตัวชี้วัด**  **(ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้ |  |  |
| (1.1) ป่าสงวนแห่งชาติ จำนวน 4 ป่า พื้นที่ 392,859.75 ไร่ | ทวงคืนผืนป่า 840 ไร่ | ตรวจยึดดำเนินคดี 202-2-95 ไร่ |
| (1.2) ป่าชุมชน | 46 ป่าชุมชน/  22,844-3-68 ไร่ | อยู่ระหว่างดำเนินการ |

**หมายเหตุ** สถานการณ์/สถิติพื้นที่ป่าไม้ของจังหวัด ระหว่าง ปี พ.ศ. 2561 – 2564 ของจังหวัด

* ป่าชุมชนในท้องที่จังหวัดสระบุรี เป็นป่าชุมชนตามมาตรา 99 และมาตรา 100 แห่งพระราชบัญญัติป่าชุมชน พ.ศ. 2562 จำนวน 46 แห่ง ได้จัดทำแผนจัดการป่าชุมชน มีการแบ่งพื้นที่ป่าชุมชนเป็นบริเวณเพื่อการอนุรักษ์และบริเวณเพื่อการใช้ประโยชน์มีการจัดทำแผนที่แสดงแนวเขตป่าชุมชนให้มีความถูกต้อง มีการตรวจสอบพื้นที่ที่อาจจะทับซ้อนกับหน่วยงานอื่นของรัฐ และเตรียมนำเข้าที่ประชุมคณะกรรมการตรวจสอบแผนที่แสดงแนวเขตป่าชุมชนเพื่อพิจารณาให้การรับรองแผนที่แสดงแนวเขตป่าชุมชนต่อไป

| **ประเภท** | **เป้าหมาย/ตัวชี้วัด (ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้  ป่าอนุรักษ์ **รวม** | 221,796.32 | 221,796.32 |
| เขตรักษาพันธุ์สัตว์ป่าซับลังกา | 96,875 | 96,875 |
| เขตห้ามล่าสัตว์ป่าเขาสมโภชน์ | 8,440 | 8,440 |
| เขตห้ามล่าสัตว์ป่าเขื่อนป่าสักชลสิทธิ์ | 97,220 | 97,220 |
| เขตห้ามล่าสัตว์ป่าเขาเอราวัณ | 1,500 | 1,500 |
| เขตห้ามล่าสัตว์ป่าเขาวงจันแดง | 17,411.32 | 17,411.32 |
| สวนรุกขชาติวังก้านเหลือง | 350 | 350 |

**หมายเหตุ** สถานการณ์/สถิติพื้นที่ป่าไม้ของจังหวัด ระหว่าง ปี พ.ศ. 2561 – 2564 ของจังหวัด

* โดยสรุปพื้นที่ป่าอนุรักษ์ที่มีอยู่ยังคงเดิม จำนวน 221,796.32ไร่ พื้นที่ที่จะกำหนดเป็นพื้นที่ป่าอนุรักษ์ จำนวน 29,791.39 ไร่ อัตราการพบการกระทำผิดกฎหมายเกี่ยวกับการป่าไม้ลดลง และจำนวนเครือข่ายอาสาสมัครพิทักษ์ อุทยานแห่งชาติสัตว์ป่า และพันธุ์พืช (อส.อส.) เพิ่มขึ้น

**จังหวัดสิงห์บุรี**

ปัจจุบันพื้นที่ป่าไม้ของจังหวัดสิงห์บุรี ในปี พ.ศ.2564 จำนวน 288.87 ไร่ หรือคิดเป็น 0.06 ไร่ ของพื้นที่จังหวัด ซึ่งเพิ่มขึ้นจาก ปีพ.ศ. จำนวน 23.68 ไร่ โดยมีพื้นที่สีเขียวสาธารณะ ได้แก่ สวนรุกขชาติ  
คูเมือง และป่าชุมชน และพื้นที่สีเขียวอรรถประโยชน์ เช่น พื้นที่สีเขียวในโรงเรียน วัด สถานที่ราชการฯ

| **ประเภท** | **เป้าหมาย/ตัวชี้วัด (ไร่)** | **ผลการดำเนินงาน**  **(ไร่)** |
| --- | --- | --- |
| พื้นที่ป่าไม้  ป่าอนุรักษ์ |  |  |
| - สวนรุกขชาติคูเมือง | 165 | 165 |

หมายเหตุ สถานการณ์/สถิติพื้นที่ป่าไม้ของจังหวัด ระหว่าง ปี พ.ศ. 2561 – 2564 ของจังหวัด

**จังหวัดพระนครศรีอยุธยา**

จังหวัดพระนครศรีอยุธยา ไม่มีพื้นที่สีเขียว 6 ประเภท (ตามคุณลักษณะและการใช้ประโยชน์)**\*** ซึ่งอยู่ในความรับผิดชอบของสำนักงานทรัพยากรธรรมชาติและสิ่งแวดล้อมจังหวัดพระนครศรีอยุธยา

**จังหวัดอ่างทอง**

จังหวัดอ่างทอง ไม่มีพื้นที่สีเขียว 6 ประเภท (ตามคุณลักษณะและการใช้ประโยชน์)\* ที่อยู่ในความรับผิดชอบของสำนักงานทรัพยากรธรรมชาติและสิ่งแวดล้อมจังหวัดอ่างทอง

1.2 แผน ผลการดำเนินการ และผลสัมฤทธิ์การดำเนินการของจังหวัด/กรุงเทพมหานคร ในประเด็น

๑.๒.๑ แผนขับเคลื่อนกิจกรรมปฏิรูปประเทศที่จะส่งผลให้เกิดการเปลี่ยนแปลงต่อประชาชนอย่างมีนัยสำคัญ (Big Rock)ฯ

จังหวัดในพื้นที่เขตตรวจราชการที่ ๑ มีแผนการดำเนินการในโครงการ/กิจกรรมตามขอบเขตอำนาจหน้าที่ของหน่วยงานที่เกี่ยวข้องด้วยงบฟังก์ชั่นปกติ โดยที่มีความสอดคล้องกับแนวทางการจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) ซึ่งโครงการที่อยู่ในแผนการดำเนินการของหน่วยงานมีความประสงค์จะให้ส่งผลต่อให้เกิดการเปลี่ยนแปลงต่อประชาชนอย่างมีนัยสำคัญ (Big Rock)

ทั้งนี้ หน่วยงานที่เกี่ยวข้องมีโครงการตัวอย่างที่จะให้ส่งผลต่อให้เกิดการเปลี่ยนแปลงต่อประชาชนอย่างมีนัยสำคัญ (Big Rock) ของจังหวัดในพื้นที่เขตตรวจราชการที่ 1 มีรายละเอียดโดยสังเขป ดังนี้

**1. โครงการเพิ่มประสิทธิภาพการจัดการขยะมูลฝอย** ได้แก่ ขยะชุมชน ขยะพลาสติก   
และขยะอันตรายชุมชน ดังนี้ 1) ลดปริมาณการเกิดขยะมูลฝอย โดยเน้นการเปลี่ยนแปลงพฤติกรรมของผู้บริโภค 2) ลดปริมาณขยะมูลฝอยที่นำไปกำจัดให้เหลือน้อยที่สุด โดยให้ประชาชนคัดแยกขยะมูลฝอย  
ทุกขั้นตอน และเพิ่มประสิทธิภาพการเก็บรวบรวมขยะ โดยบูรณาการงานร่วมกับภาคเอกชน และองค์กรปกครองส่วนท้องถิ่น

**2. โครงการยกระดับศักยภาพชุมชนสู่สังคมที่เป็นมิตรกับสิ่งแวดล้อม** ดำเนินการโดยสำนักงานสิ่งแวดล้อมภาค ซึ่งมีวัตถุประสงค์เพื่อพัฒนาศักยภาพชุมชนต้นแบบที่เป็นมิตรกับสิ่งแวดล้อม   
โดยการส่งเสริมความรู้ ความเข้าใจในกลไกการพิทักษ์สิ่งแวดล้อม ให้กับประชาชนและชุมชนสู่การเป็นสังคมที่เป็นมิตรกับสิ่งแวดล้อม และเพื่อให้เป็นชุมชนต้นแบบที่มีกลไกในการติดตาม เฝ้าระวังคุณภาพสิ่งแวดล้อม   
และดำเนินงานตามแผนการจัดการสิ่งแวดล้อมของชุมชน ซึ่งเป็นการสร้างภูมิคุ้มกันให้กับประชาชน/ชุมชน   
ให้สามารถตระหนักรู้ในการป้องกันและรับมือกับปัญหาด้านสิ่งแวดล้อมที่อาจทวีความรุนแรงในอนาคต   
พร้อมทั้งสร้างความตระหนัก และความสามารถในการปรับตัวต่อการเปลี่ยนแปลงที่อาจเกิดขึ้นได้ ซึ่งการดำเนินการดังกล่าวจะนำไปสู่การกำหนดทิศทางการพัฒนาด้านทรัพยากรธรรมชาติและสิ่งแวดล้อม   
 โดยในปีงบประมาณ พ.ศ. 2565 มีเป้าหมาย 1 ชุมชน/จังหวัด

**3.** **โครงการลดก๊าซเรือนกระจกภาคสมัครใจตามมาตรฐานของประเทศไทย   
(T-VER)** ดำเนินการโดยสำนักงานสิ่งแวดล้อมภาคที่ 1-16 ได้จัดทำบันทึกข้อตกลงร่วมกับองค์การบริหารจัดการก๊าซเรือนกระจก (อบก.) โครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ที่ได้รับ  
คำรับรองจาก อบก. ภายใต้โครงการความร่วมมือกับสำนักงานสิ่งแวดล้อมภาค ประจำปีงบประมาณ พ.ศ.2565   
เพื่อติดตามตรวจสอบการดำเนินงานและเป็นการกระตุ้นให้ผู้ประกอบการมีการดำเนินงาน เพื่อลดก๊าซเรือนกระจกอย่างต่อเนื่อง ตามเงื่อนไขที่เสนออย่างสม่ำเสมอ และเพื่อมิให้โครงการส่งผลกระทบต่อสิ่งแวดล้อมและส่งผลต่อความเป็นอยู่ของประชาชน/ชุมชน ที่อยู่ใกล้เคียง และแสดงให้เห็นว่าโครงการดังกล่าวได้สนับสนุนการพัฒนาของประเทศอย่างยั่งยืน อันจะนำไปสู่การกำหนดทิศทางการพัฒนาด้านทรัพยากรธรรมชาติและสิ่งแวดล้อมบนฐานเศรษฐกิจใหม่ภายใต้โมเดลเศรษฐกิจแบบองค์รวม “BCG Economy”

**4. โครงการการพัฒนาเมืองอุตสาหกรรมเชิงนิเวศ** ดำเนินการโดยสำนักงานอุตสาหกรรมจังหวัด โดยโครงการดังกล่าวเป็นการบูรณาการร่วมกันระหว่างหน่วยงานภาครัฐในจังหวัด องค์การบริหารตำบล สำนักงานเทศบาล องค์การบริหารส่วนตำบล ผู้ประกอบการภาคอุตสาหกรรมในพื้นที่ และประชาชนในพื้นที่ เพื่อขับเคลื่อนการเป็นเมืองอุตสาหกรรมเชิงนิเวศ โดยในปีงบประมาณ พ.ศ. 2565 จังหวัดมีเป้าหมายมุ่งสู่ระดับที่ 3 Resource Efficiency (ประสิทธิภาพในการใช้ทรัพยากร) ซึ่งโครงการดังกล่าวได้สร้างจิตสำนึกให้ผู้ประกอบการภาคอุตสาหกรรมในพื้นที่ ในการใช้ทรัพยากรต่างๆ ซึ่งมีอยู่อย่างจำกัดในลักษณะที่ส่งเสริมให้เกิดความยั่งยืน ในขณะที่ลดผลกระทบที่เกิดขึ้นต่อให้น้อยลง ซึ่งเป็นการช่วยให้มีการใช้ทรัพยากรที่น้อยลง   
แต่ได้ผลผลิต/ผลลัพธ์ที่มากขึ้น

๕. **มาตรการป้องกันและแก้ไขปัญหาการเผาในพื้นที่เกษตรกรรม** ดำเนินการโดยสำนักงานเกษตรและสหกรณ์จังหวัด สถานีพัฒนาที่ดินจังหวัด ซึ่งมีเป้าหมายเพื่อลดจำนวนจุดความร้อน (hotspots)   
ในพื้นที่เกษตร ร้อยละ 10 เทียบกับปี 2564 โดยมอบหมายความรับผิดชอบให้หน่วยงานในสังกัดดำเนินการทั้งการประชาสัมพันธ์และสร้างการรับรู้ และให้เกษตรและสหกรณ์จังหวัดติดตามสถานการณ์และรายงานผลการดำเนินงานของหน่วยงานในพื้นที่ ให้ปลัดกระทรวงเกษตรและสหกรณ์ทราบทุกวันศุกร์ ซึ่งในส่วนของการดำเนินการ  
เพื่อป้องกันการเผา และส่งเสริมการใช้เทคโนโลยีทดแทนการเผา ทางสถานีพัฒนาที่ดินสิงห์บุรีมีการผลิตปุ๋ยพืชสดโดยส่งเสริมให้ไถกลบตอซังข้าวหรือพืชตระกูลถั่วที่ปลูกหลังเก็บเกี่ยวข้าวเพื่อเพิ่มธาตุอาหารในดิน

1.2.2 การจัดการสิ่งแวดล้อมสีเขียว

การจัดการสิ่งแวดล้อมสีเขียวมีการดำเนินการไปตามขอบเขตงานของหน่วยงานที่เกี่ยวข้อง โดยที่สามารถจำแนกลักษณะงานของเป็นด้านต่าง ๆ ประกอบด้วย งานด้านการปลูกจิตสำนึกและความรู้การจัดการสิ่งแวดล้อมสีเขียว งานด้านการเพิ่มพื้นที่สีเขียว งานด้านการบำรุงดูแลรักษาพื้นที่สีเขียว งานด้านการอนุรักษ์และคุ้มครองพื้นที่สีเขียว และงานด้านการพัฒนาการมีส่วนร่วมด้านสิ่งแวดล้อมสีเขียว   
ซึ่งในปีงบประมาณ 2564 - 2565 มีผลการดำเนินการมีรายละเอียดดังตาราง

| **ลักษณะงานการจัดการสิ่งแวดล้อมสีเขียว** | **ผลการดำเนินการ** |
| --- | --- |
| 1. **งานด้านการปลูกจิตสำนึกและความรู้ การจัดการสิ่งแวดล้อมสีเขียว** | **จังหวัดพระนครศรีอยุธยา** สร้างและพัฒนาจิตสาธารณะในการดูแลรักษาพื้นที่สีเขียว แก่ทุกภาคส่วนของสังคม โดยการประชาสัมพันธ์ เผยแพร่องค์ความรู้ ถึงความสำคัญ และผลกระทบที่อาจเกิดขึ้นหากไม่มีพื้นที่สีเขียว ให้กับทุกภาคส่วน (สำนักงานจังหวัด)  **จังหวัดสิงห์บุรี** จัดโรงเรียนเข้าร่วมโครงการอนุรักษ์พันธุ์พืชอันเนื่องมาจากพระราชดำริฯ ดำเนินการอนุรักษ์พันธุ์พืช และบูรณาการไปกับการจัดการเรียนรู้ (ศึกษาธิการจังหวัด)  **จังหวัดอ่างทอง** โครงการรณรงค์และประชาสัมพันธ์การเพิ่มพื้นที่สีเขียว โดยเน้นการมีส่วนร่วมของทุกภาคส่วน และส่งเสริมให้มีการดำเนินการอย่างต่อเนื่องเพื่อให้เกิดความยั่งยืน |
| 1. **งานด้านการเพิ่มพื้นที่สีเขียว** | **จังหวัดพระนครศรีอยุธยา** การบูรณาการในการขับเคลื่อนพื้นที่สีเขียว ตามคุณลักษณะและการใช้ประโยชน์ ประกอบด้วย 1. พื้นที่สีเขียวสาธารณะ เช่น สวนสาธารณะ สนามเด็กเล่น ฯลฯ องค์กรปกครองส่วนท้องถิ่น เป็นหน่วยงานหลักในการขับเคลื่อนการจัดการพื้นที่สีเขียว 2. พื้นที่สีเขียวอรรถประโยชน์ พื้นที่สีเขียวส่วนบุคคล พื้นที่สีเขียวในสถาบันการศึกษา และหน่วยงานราชการ จังหวัดได้มีการประสานงาน ให้ภาครัฐ องค์กรปกครองส่วนท้องถิ่น ภาคเอกชน ภาคประชาสังคม และภาคประชาชน เข้ามามีส่วนร่วมในการดำเนินการขับเคลื่อน 3. พื้นที่สีเขียวที่เป็นริ้วยาวตามแนวสาธารณูปการ เช่น พื้นที่ริมทางสัญจรทางบกบริเวณริมทาง เกาะกลางถนน บริเวณริมแม่น้ำ และคลองชลประทาน องค์กรปกครองส่วนท้องถิ่น เป็นหน่วยงานหลักในการขับเคลื่อน  **จังหวัดสิงห์บุรี** ปลูกต้นไม้บริเวณพื้นที่อ่างเก็บน้ำ และที่สาธารณะประโยชน์ วัด สถานที่ราชการ และพื้นที่ป่าชุมชน (สำนักงานทรัพยากรธรรมชาติและสิ่งแวดล้อมจังหวัด) / โครงการปรับภูมิทัศน์ภายในสวนเฉลิมพระเกียรติฯ ณ สวนสาธารณะเฉลิมพระเกียรติ โดยการปลูกไม้ยืนต้น ปรับปรุงสวนหย่อม สนามหญ้า เพื่อให้เป็นปอดเมือง (องค์การบริหารส่วนจังหวัด) /โครงการสิงห์บุรีรักสิ่งแวดล้อมเก็บเมล็ดพันธุ์เพาะกล้า สำหรับปลูกเพื่อเพิ่มพื้นที่ป่าไม้ในเขตจังหวัดสิงห์บุรี โดยใช้กล้าไม้จำนวน 7 ประเภท ประกอบด้วย ต้นมะขาม, ต้นทองอุไร, ต้นเหลืองปรีดิยาธร, ต้นยางนา, ต้นมะฮอกกานี, ต้นหางนกยูง และต้นสะเดา (องค์กรปกครองส่วนท้องถิ่น) |
| 1. **งานด้านการบำรุงดูแลรักษาพื้นที่สีเขียว** | **พระนครศรีอยุธยา** สำรวจ ดูแล บำรุงรักษาพื้นที่สีเขียวในเมืองและชุมชน โดยการจัดทำแผนการดูแลบำรุงรักษาพื้นที่สีเขียว (สำนักงานทรัพยากรธรรมชาติและสิ่งแวดล้อมจังหวัด)  **จังหวัดสิงห์บุรี** มีการจัดทำโครงการปลูกป่าเพื่อป้องกันไฟป่า “โครงการปลูกป่า และป้องกันไฟป่า”รวมทั้งการติดตามอัตราการรอดตายของต้นไม้ที่ปลูกและจัดทำแผนการปลูกซ่อมในระยะต่อไป (สำนักงานทรัพยากรธรรมชาติและสิ่งแวดล้อมจังหวัด) |
| 1. **งานด้านการอนุรักษ์และคุ้มครองพื้นที่สีเขียว** | **จังหวัดสระบุรี** มีการบูรณาการทำงานร่วมกันระหว่างเจ้าหน้าที่ป่าไม้ เจ้าหน้าที่ฝ่ายปกครอง ทหาร ตำรวจ กองอำนวยการรักษาความมั่นคงภายในราชอาณาจักร และราษฎรในพื้นที่ เพื่อร่วมกันป้องกันและปราบปรามการกระทำผิดกฎหมายเกี่ยวกับการป่าไม้ (สำนักงานบริหารพื้นที่อนุรักษ์ที่ 1)  **จังหวัดลพบุรี** โครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯ สยามบรมราชกุมารี (สำนักงานทรัพยากรธรรมชาติและสิ่งแวดล้อมจังหวัด) / โครงการอนุรักษ์พัฒนาพันธุกรรมพืชและสวนสมุนไพรท้องถิ่นจังหวัดสิงห์บุรี อุทยานวีรชนค่ายบางระจัน โดยการอนุรักษ์พันธุ์ไม้ท้องถิ่น (ไม้ยืนต้น) ภายในอุทยานวีรชนค่ายบางระจัน การจัดทำป้ายชื่อแสดงข้อมูลพันธุ์ไม้ และจัดให้มีสถานที่เพาะพันธุ์กล้าไม้ และพืชสมุนไพรไทยในท้องถิ่นเพื่อเป็นการอนุรักษ์พันธุ์ไม้และพืชสมุนไพร (องค์การบริหารส่วนจังหวัด) |
| 1. **งานด้านการพัฒนาการมีส่วนร่วมด้านสิ่งแวดล้อมสีเขียว** | **จังหวัดพระนครศรีอยุธยา** พัฒนากลุ่มเครือข่ายอาสาสมัคร ทสม. และ อบต. มีส่วนร่วมในการเพาะชำกล้าไม้ชุมชน เพื่อแจกจ่ายให้กับประชาชนในพื้นที่ และผู้สนใจนำไปปลูก (สำนักงานทรัพยากรธรรมชาติและสิ่งแวดล้อมจังหวัด)  **จังหวัดสระบุรี** ประสานภาคเอกชนเพื่อสนับสนุนการปลูกป่าในรูปแบบ CSR ในพื้นที่เขตห้ามล่าสัตว์ป่า เขาวงจันแดง จำนวน 80 ไร่ (สำนักงานบริหารพื้นที่อนุรักษ์ที่ 1)  **จังหวัดลพบุรี** โครงการสนับสนุนการพัฒนาเครือข่ายอาสาสมัครพิทักษ์ทรัพยากรธรรมชชาติและสิ่งแวดล้อมหมู่บ้าน (ทสม.) โดยดำเนินกิจกรรมด้านกิจกรรมเฝ้าระวังและฟื้นฟูทรัพยากรธรรมชาติและสิ่งแวดล้อม (สำนักงานทรัพยากรธรรมชาติและสิ่งแวดล้อมจังหวัด) /  **จังหวัดอ่างทอง** โครงการสนับสนุนและส่งเสริม การบูรณาการร่วมกันของทุกภาคส่วนเพื่อขับเคลื่อนพื้นที่สีเขียว โดยจัดทำแผนติดตาม บำรุงดูแลรักษาพื้นที่สีเขียว และประเมินอัตราการรอดตายของต้นไม้ |

นอกจากการจัดการสิ่งแวดล้อมสีเขียวในส่วนของพื้นที่ป่าไม้และพื้นที่สีเขียวแล้ว ปัญหาขยะ  
ที่เกิดจากชุมชนชนบทและเมืองซึ่งส่งผลกระทบต่อสิ่งแวดล้อมโดยรวมเป็นอีกประเด็นที่หน่วยงานราชการ  
ที่เกี่ยวข้อง อาทิ สำนักงานทรัพยากรธรรมชาติและสิ่งแวดล้อมจังหวัด สำนักงานสิ่งแวดล้อมภาค และองค์กรปกครองส่วนท้องถิ่น ต่างให้ความสำคัญและมีการดำเนินการเชิงรุกและเชิงรับ ทั้งนี้ เพื่อให้การดำเนินการเป็นไปอย่างมีประสิทธิภาพและบรรลุเป้าหมาย ได้มีคำสั่งจังหวัด เรื่อง แต่งตั้งคณะทำงานปฏิบัติการลด และคัดแยกขยะมูลฝอย โดยเพิ่มนายอำเภอร่วมเป็นคณะทำงาน เพื่อให้มีความสอดคล้องเหมาะสม และสามารถขับเคลื่อนการดำเนินงานตามมาตรการลด และคัดแยกขยะมูลฝอยในหน่วยงานภาครัฐ รวมทั้งลงพื้นที่ติดตามการดำเนินงานอย่างต่อเนื่อง พร้อมสรุปรายงานผลให้ผู้ว่าราชการจังหวัดทราบ เพื่อเป็นการกระตุ้นให้หน่วยงานมีการดำเนินงานอย่างเป็นรูปธรรมและมีประสิทธิภาพ โดยจังหวัดในพื้นที่เขตตรวจราชการที่ 1 มีการดำเนินการดังตาราง

| **จังหวัด** | **การดำเนินการ** |
| --- | --- |
| พระนครศรีอยุธยา | * **โครงการบริหารจัดการขยะมูลฝอย** ขององค์กรปกครองส่วนท้องถิ่นจังหวัดสระบุรี เพื่อมีการจัดการขยะมูลฝอยและของเสียอันตรายชุมชนได้ * **โครงการประชุมเชิงปฏิบัติการ “การผนึกกำลัง เพื่อบริหารจัดการของเสียอันตรายชุมชน และ E-Waste ของภาครัฐ เอกชน และประชาชน”** เพื่อกระตุ้นให้องค์กรปกครองส่วนท้องถิ่น มีกลไกการคัดแยกขยะ และจัดระบบแยกทิ้งของเสียอันตรายชุมชน และ E-Waste เชิงรุก จากแหล่งกำเนิด เพื่อรวบรวม/กำจัดอย่างถูกต้อง |
| อ่างทอง | * **โครงการไถกลบตอซังเพื่อเพิ่มอินทรียวัตถุและแร่ธาตุในดิน** ดำเนินการในพื้นที่เกษตรกรรมเพื่อจัดการวัสดุเหลือทิ้งทางการเกษตร ลดการเผาตอซัง * **โครงการส่งเสริมการผลิตและการใช้สารอินทรีย์ (น้ำหมักชีวภาพ)** จากขยะอินทรีย์เหลือทิ้งเพื่อนำไปใช้ทดแทนสารเคมีทางการเกษตร |
| สิงห์บุรี | * **โครงการแปรรูปวัสดุเหลือใช้** โดยสำนักงานทรัพยากรธรรมชาติและสิ่งแวดล้อมจังหวัดสิงห์บุรี ส่งเสริมให้องค์กรปกครองส่วนท้องถิ่นและชุมชน แปรรูปวัสดุเหลือใช้ โดยการนำมาประดิษฐ์เป็นของที่มีคุณค่าและมีราคา เช่น ซองกาแฟ ซองน้ำยาปรับผ้านุ่ม กล่องนม ที่ใช้แล้วมาผลิตเป็นกระเป๋า กากกาแฟจากร้านกาแฟในท้องถิ่นนำมาแปรรูปเป็นสบู่ ยางรถยนต์เก่ามาประดิษฐ์เป็นชุดโต๊ะและเก้าอี้ ขยะที่มีอลูมิเนียมจัดทำขาเทียมพระราชทาน เป็นต้น |
| ชัยนาท | * **กิจกรรมลดและคัดแยกขยะมูลฝอยในหน่วยงานภาครัฐ** ดำเนินการตามมาตรการลด และคัดแยกขยะมูลฝอยในหน่วยงานภาครัฐ โดยจัดเก็บข้อมูลปริมาณขยะมูลฝอยในหน่วยงานเป็นรายเดือน ส่งสำนักงานทรัพยากรธรรมชาติและสิ่งแวดล้อมจังหวัดเพื่อสรุปเป็นข้อมูล * **โครงการการจัดการขยะอิเล็กทรอนิกส์** โดยทำบันทึกข้อตกลงความร่วมมือกับ บริษัท แอดวานซ์ ไวร์เลส เน็ทเวอร์ค จำกัด ดำเนินโครงการ “คนไทยไร้ E-Waste” ให้สำนักงานทรัพยากรธรรมชาติและสิ่งแวดล้อมจังหวัด เป็นจุดรับคืนซากโทรศัพท์เคลื่อนที่และอุปกรณ์ต่อพ่วงในพื้นที่จังหวัด เพื่อรวบรวมขยะอิเล็กทรอนิกส์ หรือ E-Waste ส่งให้บริษัท แอดวานซ์ ไวร์เลส เน็ทเวอร์ค จำกัด เพื่อนำไปกำจัดอย่างถูกต้องต่อไป |
| ลพบุรี | * **โครงการสนับสนุนการพัฒนาเครือข่ายอาสาสมัครพิทักษ์ทรัพยากรธรรมชชาติและสิ่งแวดล้อมหมู่บ้าน (ทสม.)** โดยดำเนินการการจัดการขยะที่ต้นทาง การนำขยะอินทรีย์ (วัชพืช) กลับมาใช้ให้เกิดประโยชน์ การลดใช้ถุงพลาสติกและโฟมในชุมชน * **โครงการสนับสนุนสำนักงานทรัพยากรธรรมชาติและสิ่งแวดล้อมจังหวัด** เพื่อบริหารโครงการส่งเสริมการมีส่วนร่วมของชุมชนในการคัดแยกขยะที่ต้นทาง โดยให้องค์การบริหารส่วนท้องถิ่นมีการเตรียมความพร้อมให้กับภาคประชาชนในการคัดแยกขยะที่ต้นทางเพื่อรองรับการจัดการขยะรูปแบบใหม่ และเพื่อสนับสนุนนโยบาย “จังหวัดสะอาด” และแผนปฏิบัติการ “ประเทศไทยไร้ขยะ” ตามแนวทางประชารัฐ |
| สระบุรี | * **โครงการอบรมเชิงปฏิบัติการเพื่อเพิ่มศักยภาพบุคลากรในการปฏิบัติงานลดและคัดแยกขยะมูลฝอยในหน่วยงานภาครัฐ** ภายใต้โครงการประสานความร่วมมือในการกำกับติดตามการดำเนินงานตามแผนจัดการขยะมูลฝอย และของเสียอันตราย * **กิจกรรม “ตลาดนัดขยะรีไซเคิล”** ซึ่งประกอบด้วย การรับซื้อ – ขายขยะรีไซเคิล กิจกรรมส่งเสริม กระตุ้นจิตสำนึก สร้างความเข้าใจ ในการคัดแยกขยะมูลฝอย ตามหลัก 3R |

1.2.3 การบริหารจัดการ การหมุนเวียนการใช้ประโยชน์ทรัพยากรทางชีวภาพที่เป็นมิตรต่อสิ่งแวดล้อม

หน่วยงานที่เกี่ยวข้องในจังหวัดมีการบูรณาการระหว่างภาคส่วนต่าง ๆ ทั้งภาครัฐ องค์กรปกครองส่วนท้องถิ่น ภาคเอกชน ภาคประชาสังคม และภาคประชาชน ในการขับเคลื่อนการบริหารจัดการ   
การหมุนเวียน การใช้ประโยชน์ทรัพยากรทางชีวภาพที่เป็นมิตรต่อสิ่งแวดล้อม ภายใต้โครงการ/กิจกรรม/แนวทาง ตามสาขายุทธศาสตร์ภายใต้โมเดลเศรษฐกิจ BCG แบ่งเป็น 5 ด้าน ได้แก่ 1) ด้านการเกษตรและอาหาร   
อาทิ การนำสารชีวภัณฑ์ที่พัฒนามาจากพืช สัตว์ หรือจุลินทรีย์ มาใช้ในการป้องกันกำจัดศัตรูพืช การเกษตรปลอดการเผา 2) ด้านสุขภาพและการแพทย์ อาทิ การพัฒนายาและเวชภัณฑ์ วัคซีน และเวชสำอาง ที่สกัดจากพืช สัตว์ จุลินทรีย์ และสมุนไพร 3) ด้านพลังงาน วัสดุ และเคมีชีวภาพ อาทิ การพัฒนาพลังงานชีวภาพจากวัสดุเหลือทิ้งทางการเกษตร การใช้พลังงานทดแทน พลังงานทางเลือก และพลังงานสะอาด ในภาคอุตสาหกรรม   
4) ด้านการท่องเที่ยวและเศรษฐกิจเชิงสร้างสรรค์ อาทิ การส่งเสริมการท่องเที่ยวเชิงสุขภาพ เชิงเกษตร เชิงนิเวศ การเพิ่มมูลค่าสินค้า/บริการภาคการท่องเที่ยวด้วยนวัตกรรมและความคิดสร้างสรรค์   
5) ด้านเศรษฐกิจหมุนเวียน อาทิ การบริหารจัดการขยะพลาสติก การลดขยะและของเสียจากอุตสาหกรรมเกษตรและอาหาร ระบบบำบัดน้ำเสียเพื่อผลิตก๊าซชีวภาพ 6) ด้านการศึกษาวิจัย อาทิ การพัฒนาองค์ความรู้ การศึกษาวิจัย พัฒนาเทคโนโลยีและนวัตกรรมในการแปรสภาพวัสดุเหลือใช้ นำกลับมาใช้ให้เกิดประโยชน์   
7) ด้านการตลาด อาทิ การส่งเสริมการจัดหาช่องทางตลาดให้กับสินค้าที่เป็นมิตรกับสิ่งแวดล้อม   
และ 8) ด้านอื่น ๆ อาทิ การบำรุง อนุรักษ์ ฟื้นฟู และเพิ่มพื้นที่ป่า เพื่อเป็นอ่างกักเก็บหรือแหล่งดูดซับคาร์บอนไดออกไซด์ จากการตรวจติดตามจังหวัดในเขตตรวจราชการที่ 1 หน่วยงานที่เกี่ยวข้อง  
มีการดำเนินการดังรายละเอียดดังตาราง

| **ด้าน** | **โครงการ/กิจกรรม/แนวทาง/ผลการดำเนินงาน** |
| --- | --- |
| (๑) ด้านการเกษตรและอาหาร | จังหวัดพระนครศรีอยุธยา  โครงการลดการเผาตอซังและฟางข้าว โดยสนับสนุนการใช้พืชปุ๋ยสดปรับปรุงบำรุงดิน ไถกลบตอซังเพื่อเพิ่มอินทรียวัตถุและแร่ธาตุในดิน ส่งเสริมการผลิตและการใช้สารอินทรีย์ลดการใช้สารเคมีทางการเกษตร (น้ำหมักชีวภาพ พด.2 / สารไล่แมลงชีวภาพ พด.7)  จังหวัดลพบุรี  **โครงการการวางแผนการขับเคลื่อนภายใต้โมเดลเศรษฐกิจ BCG  ด้านเกษตร** โดยคัดเลือกสินค้าที่มีความสำคัญของจังหวัดลพบุรี (ข้าวและโคนม) เพื่อจัดทำแผนงาน/โครงการสนับสนุนในการจัดการวัสดุเหลือใช้ทางการเกษตรเพื่อเพิ่มมูลค่า เช่น ฟางข้าว โดยมีกิจกรรมส่งเสริม การจัดการเศษวัสดุการเกษตรทดแทนการเผา  จังหวัดสระบุรี   1. **โครงการรณณรงค์งดเผาฟางและตอซังพืช ปีงบประมาณ พ.ศ. 2561 – 2565** เพื่อให้เกษตรกรได้รับองค์ความรู้และประโยชน์ จากการไถกลบฯ ร่วมกับการใช้น้ำหมักชีวภาพ พด. 2 ในการย่อยสลายและปรับปรุงบำรุงดิน โดยสภาพพื้นที่ของเกษตรกรได้รับการปรับปรุงบำรุงดินเพื่อเพิ่มผลผลิต ลดการใช้ปุ๋ยและสารเคมี 2. **โครงการศูนย์เรียนรู้การเพิ่มประสิทธิภาพการผลิตสินค้าเกษตร/กิจกรรมศูนย์เรียนรู้การเพิ่มประสิทธิภาพการผลิตสินค้าเกษตร**  โดยจัดกระบวนการเรียนรู้ให้กับสมาชิกศูนย์จัดการศัตรูพืชชุมชน และสนับสนุนวัสดุผลิตปัจจัยการควบคุมศัตรูพืชให้แก่ศูนย์จัดการศัตรูพืชชุมชน   จังหวัดสิงห์บุรี  **โครงการศูนย์การเรียนรู้ตามแนวพระราชดำริเศรษฐกิจพอเพียงในชุมชน** มีการสนับสนุนเครื่องจักรกลในการดำเนินกิจกรรมของกลุ่มปุ๋ยหมักจากใบไม้และดินผสมพร้อมปลูก  จังหวัดอ่างทอง  **โครงการไถกลบตอซังเพื่อเพิ่มอินทรียวัตถุและแร่ธาตุในดิน  (ลดการเผา)** โดยส่งเสริมการผลิตและการใช้สารอินทรีย์ลดการใช้สารเคมีทางการเกษตร ส่งเสริมการผลิตและการใช้สารอินทรีย์ (น้ำหมักชีวภาพ)  ส่งเสริมการผลิตปุ๋ยหมัก พด. |
| (2) ด้านสุขภาพและการแพทย์ | จังหวัดสิงห์บุรี  **โครงการอนุรักษ์พัฒนาพันธุกรรมพืชและสวนสมุนไพรท้องถิ่น** โดยเก็บรวบรวม/เพาะขยาย/อนุรักษ์พันธุ์ไม้ท้องถิ่น พันธุ์ไม้หายาก ไม้ผล  พืชสมุนไพร  จังหวัดอ่างทอง  **โครงการ “โคก หนอง นา” โมเดลในโรงเรียน** โดยปลูกพืชผักสวนครัว พืชสมุนไพร และต้นไม้ต่างๆ |
| (๓) ด้านพลังงาน วัสดุ  และเคมีชีวภาพ | จังหวัดพระนครศรีอยุธยา   1. **โครงการการสร้างมูลค่าเพิ่มจากวัสดุเหลือใช้จากฟางข้าว** 2. **โครงการการสูบน้ำทำนาโดยใช้พลังงานแสงอาทิตย์** 3. **โครงการแปลงนาเทคโนโลยีลดก๊าซเรือนกระจก**   จังหวัดสิงห์บุรี  **โครงการติดตั้งระบบโซลาร์เซลล์** ประกอบด้วย 1) โครงการติดตั้งไฟฟ้าส่องสว่างโซลาเซลล์ เพื่ออำนวยความปลอดภัยบริเวณจุดเสี่ยงอันตราย ๒) กังหันเติมออกซิเจนพลังงานแสงอาทิตย์ ๓) โครงการจัดหาและติดตั้งระบบสูบน้ำพลังงานแสงอาทิตย์ เป็นต้น  จังหวัดลพบุรี  **วางแผนเพื่อการศึกษาพลังงานสะอาดจากมูลสัตว์(โค-โคนม) ในจังหวัดลพบุรี** เพื่อต่อยอดโครงการภายใต้โมเดลเศรษฐกิจ BCG ด้านเกษตร |
| (๔) ด้านการท่องเที่ยวและเศรษฐกิจเชิงสร้างสรรค์ | จังหวัดสิงห์บุรี  **โครงการปรับปรุงถนนและผิวจราจรเพื่อส่งเสริมการท่องเที่ยว** ประกอบด้วย ๑) โครงการปรับปรุงถนนสาย สห.ถ.10025 เพื่อส่งเสริมการท่องเที่ยวลำแม่ลา และอุทยานแม่ลามหาราชานุสรณ์ ๒) โครงการปรับปรุงผิวจราจรแหล่งท่องเที่ยวภายในอุทยานวีรชนค่ายบางระจัน ๓) โครงการปรับปรุงเส้นทางแหล่งท่องเที่ยวบริเวณ วัดพิกุลทอง  อ.ท่าช้าง จ.สิงห์บุรี ๔) โครงการปรับปรุงผิวจราจรแหล่งท่องเที่ยว ตลาดไทยย้อนยุคบ้านระจัน |
| (5) ด้านเศรษฐกิจหมุนเวียน | จังหวัดพระนครศรีอยุธยา  **โครงการนวัตกรรม Zero Burn ทุ่งสวย คลองใส ไร้ฝุ่น** โดยการงดเผาตอชังข้าวเปลี่ยนมาเป็นการเก็บฟางข้าวอัดก้อนแทน และนำไปจำหน่ายให้กับ SCG โดย SCG จะแปรรูปเป็นพลังงานเชื้อเพลิงชีวมวลเพื่อใช้แทนถ่านหิน ดำเนินการโดยองค์กรปกครองส่วนท้องถิ่น  จังหวัดลพบุรี   1. **โครงการประสานความร่วมมือในการกำกับติดตามการดำเนินงานตามแผนจัดการขยะมูลฝอยและของเสียอันตรายในพื้นที่จังหวัด**  โดยจัดประชุมเชิงปฏิบัติการ “การผนึกกำลังเพื่อบริหารจัดการของเสียอันตรายชุมชน และ E-Waste ของภาครัฐ เอกชน และประชาชน”   2 ) **โครงการส่งเสริมการมีส่วนร่วมของชุมชนในการคัดแยกขยะที่ต้นทาง** โดยดำเนินการติดตาม ให้คำแนะนำ และประเมินผลการดำเนินงานของชุมชนต้นแบบในพื้นที่องค์กรปกครองส่วนท้องถิ่น รวมทั้งให้ข้อมูลสนับสนุนการดำเนินงานตามหลักวิชาการ/ผลักดันให้การดำเนินงานเป็นไปตามแผน  ๓) **โครงการติดตามตรวจสอบการดำเนินกิจการที่เกี่ยวข้องกับพลาสติกของโรงงานอุตสาหกรรม** โดยติดตามตรวจสอบกิจการ ที่เกี่ยวข้องกับพลาสติกของโรงงานอุตสาหกรรม เพื่อเป็นฐานข้อมูลในการกำหนดนโยบายห้ามการนำเข้าขยะพลาสติก และขยะอิเล็กทรอนิกส์  4) **มาตรการลดและคัดแยกขยะมูลฝอยในหน่วยงาน** เพื่อให้การจัดการขยะมูลฝอยในหน่วยงานมีประสิทธิภาพ มีรูปแบบการนำขยะมูลฝอย ไปใช้ประโยชน์ใหม่ และลดปริมาณขยะมูลฝอยที่ต้องส่งกำจัด  ๕) **ส่งเสริมสนับสนุนทางวิชาการให้องค์กรปกครองส่วนท้องถิ่นในการจัดการขยะมูลฝอยที่ต้นทาง** เพื่อนำกลับมาใช้ให้เกิดประโยชน์ โดยดำเนินการจัดการขยะมูลฝอยที่ต้นทาง ทั้ง 4 ประเภท ประกอบด้วย (1) ขยะอินทรีย์ คัดแยกแล้วนำไปทำปุ๋ยชีวภาพ, ทำแก๊สชีวภาพ (2) ขยะ รีไซเคิล คัดแยกเข้าสู่ระบบธนาคารขยะรีไซเคิล (3) ขยะทั่วไปนำมาประดิษฐ์เป็นวัสดุเหลือใช้แล้วนำกลับมาใช่ใหม่ (4) ขยะอันตรายรวบรวมส่งให้ อบจ. ส่งให้เอกชนนำไปกำจัดอย่างถูกหลักวิชาการ  จังหวัดสระบุรี   1. **โครงการประสานความร่วมมือในการกำกับติดตามการดำเนินงานตามแผนจัดการขยะมูลฝอยและของเสียอันตรายในพื้นที่จังหวัด** โดยจัดประชุมหารือแนวทางการบริหารจัดการขยะมูลฝอยขององค์กรปกครองส่วนท้องถิ่นจังหวัดสระบุรี และจัดประชุมเชิงปฏิบัติการ “การผนึกกำลัง เพื่อบริหารจัดการของเสียอันตรายชุมชน และ E-Waste ของภาครัฐ เอกชน และประชาชน” 2. **โครงการส่งเสริมการมีส่วนร่วมของชุมชนในการคัดแยกขยะที่ต้นทาง** ดำเนินการติดตาม ให้คำแนะนำ และประเมินผลการดำเนินงาน ของชุมชนต้นแบบในพื้นที่องค์กรปกครองส่วนท้องถิ่นและให้ข้อมูลสนับสนุนการดำเนินงานตามหลักวิชาการ/ผลักดันให้การดำเนินงานเป็นไปตามแผน 3. **โครงการติดตามตรวจสอบการดำเนินกิจการที่เกี่ยวข้องกับพลาสติกของโรงงานอุตสาหกรรม** โดยติดตามตรวจสอบกิจการ ที่เกี่ยวข้องกับพลาสติกของโรงงานอุตสาหกรรม เพื่อเป็นฐานข้อมูลในการกำหนดนโยบายห้ามการนำเข้าขยะพลาสติกและขยะอิเล็กทรอนิกส์ 4. **มาตรการลดและคัดแยกขยะมูลฝอยในหน่วยงาน** จัดกิจกรรมธนาคารขยะรีไซเคิล ไตรมาสละ 1 ครั้ง เพื่อสร้างจิตสำนึกของเจ้าหน้าที่และรณรงค์การคัดแยกขยะรีไซเคิลในหน่วยงานและบ้านพักสวัสดิการ รณรงค์ลดการใช้ถุงพลาสติกหูหิ้ว แก้วพลาสติกแบบใช้ครั้งเดียวทิ้ง กิจกรรมรวบรวมพลาสติกยืดและพลาสติกแข็ง นำไปใช้ประโยชน์  โดยบริจาคในโครงการ "เปลี่ยนพลาสติกเป็นบุญ" (เมื่อคุณหมุนเวียน)   จังหวัดสิงห์บุรี   1. **กิจกรรมผลิตน้ำหมักชีวภาพสังเคราะห์แสง และน้ำหมักสูตร พด.2/พด.6** โดยบรรจุใส่ขวดพลาสติกที่ใช้แล้วเพื่อแจกจ่ายให้แก่ผู้ที่มารับบริการ และประชาชน (สำนักงานทรัพยากรธรรมชาติและสิ่งแวดล้อมจังหวัด) 2. **กิจกรรมให้คำปรึกษาแนะนำเชิงลึกด้านการส่งเสริมและพัฒนาแนวทางเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) เช่น** โรงงานผลิตมีอุณหภูมิสูงถึง 57 องศาเซลเซียส ให้คำแนะนำติดตั้งลูกหมุนระบายอากาศบนหลังคา เพื่อระบายความร้อน ดำเนินการโดยสำนักงานอุตสาหกรรมจังหวัด 3. **โครงการจ้างเหมาเอกชนขนถ่ายขยะมูลฝอยนำไปกำจัดอย่างถูกต้องตามหลักสุขาภิบาล** ตามบันทึกข้อตกลงความร่วมมือว่าด้วยการบริหารจัดการขยะมูลฝอยจากชุมชน ขององค์กรปกครองส่วนท้องถิ่น ในเขตจังหวัดสิงห์บุรี ประจำปีงบประมาณ พ.ศ. 2565 4. **โครงการบริหารจัดการขยะอันตราย เพื่อฟื้นฟูธรรมชาติและสิ่งแวดล้อม** ในพื้นที่จังหวัดสิงห์บุรี ประจำปีงบประมาณ พ.ศ. 2565 |
| (6) ด้านการศึกษาวิจัย | จังหวัดพระนครศรีอยุธยา  **โครงการ Green Economy (กลุ่ม G โรงงานกรีน)** ดำเนินการโดยสำนักงานอุตสาหกรรมจังหวัด โดยวิเคราะห์เพื่อในการปรับปรุงระบบโรงงานของเอกชนเพื่อการอนุรักษ์พลังงาน เช่น การปรับปรุงระบบควบคุมอุณหภูมิสำหรับกระบวนการผลิต การเปลี่ยนหรือปรับปรุงระบบของเครื่องทำน้ำเย็น การปรับปรุงเกี่ยวกับปั๊มลม เป็นต้น |
| (๗) ด้านการตลาด | จังหวัดลพบุรี  **ส่งเสริมตลาดสีเขียว (ตลาดเกษตรกร) ในพื้นที่** ประชาสัมพันธ์ให้ผู้บริโภคมาบริโภคสินค้าในตลาดสีเขียว โดยสินค้าที่จำหน่ายเป็นการส่งเสริมเกษตรกรที่ผลิตที่ค้าที่เป็นมิตรกับสิ่งแวดล้อม (สินค้าอินทรีย์ สินค้ามาตรฐาน GAP ฯลฯ) ให้ความรู้กับเกษตรกรผู้จำหน่ายสินค้าที่เป็นมิตรกับสิ่งแวดล้อมด้านการจำหน่ายแบบออนไลน์  จังหวัดสิงห์บุรี  **โครงการตลาดประชารัฐท้องถิ่นสุขใจ เดิน กิน ชิม เที่ยว ถนนคนเดินจังหวัดสิงห์บุรี** |
| (8) ด้านอื่น ๆ | จังหวัดอ่างทอง  **โครงการเพิ่มพื้นที่สีเขียวจังหวัดอ่างทอง** โดยดำเนินการปลูกต้นไม้  ตามโครงการปลูกป่าเพื่ออนุรักษ์ ฟื้นฟู ป่าต้นน้ำ ป่าชายเลน และป้องกัน ไฟป่า เพื่อเพิ่มพื้นที่สีเขียว เนื่องในวันสำคัญต่างๆ รวมทั้งจัดกิจกรรมบำรุงดูแลรักษาต้นไม้ เพื่อให้เกิดพื้นที่สีเขียวอย่างยั่งยืน  จังหวัดลพบุรี  **โครงการปลูกป่าและป้องกันไฟป่าในพื้นที่จังหวัด** ภายใต้ศูนย์อำนวยการจิตอาสาพระราชทาน โดยปฏิบัติงานร่วมกันระหว่าง ส่วนราชการ อำเภอ องค์กรปกครองส่วนท้องถิ่น ฝ่ายปกครอง เครือข่ายจิตอาสาพระราชทาน  จังหวัดสิงห์บุรี   1. **กิจกรรมปลูกต้นไม้** โดยปลูกในวันสำคัญ ปลูกต้นไม้ตามโครงการปลูกป่าฯ 2. **โครงการ “สิงห์บุรี รักษ์สิ่งแวดล้อม เก็บเมล็ดพันธุ์ เพาะกล้าปีนี้ ปลูกวันเข้าพรรษาปีหน้า”** โดยมีวัตถุประสงค์ให้ประชาชนทุกคนร่วมกันตระหนักและมีจิตสำนึกรวมทั้งมีส่วนร่วมในการเพิ่มพื้นที่สีเขียวในพื้นที่ต่างๆ ตามแนวทางประชารัฐ 3. **โครงการฟื้นฟูแหล่งน้ำ คูคลอง และบ่อขยะ** เพื่อส่งเสริม การจัดการสิ่งแวดล้อม |

๑.๒.๔ การพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model)

หน่วยงานที่เกี่ยวข้องของจังหวัดในพื้นที่เขตตรวจราชการที่ 1 มีการดำเนินโครงการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) โดยที่โครงการส่วนหนึ่งมุ่งเน้น  
ในการเพิ่มพื้นที่ป่าไม้/พื้นที่สีเขียว ซึ่งเป็นการอนุรักษ์ฐานทรัพยากรป่าไม้เพื่อใช้ประโยน์อย่างยั่งยืนในอนาคต ทั้งนี้ โมเดลทางเศรษฐกิจตามหลักการ BCG จะมีเป้าหมายให้เกิดการสร้างมูลค่าทางเศรษฐกิจจากทรัพยากรอย่างคุ้มค่า และสร้างรายได้ให้กับชุมชน ดังนั้น โครงการที่มีการดำเนินการจึงต้องมีส่วนเสริมสร้างเศรษฐกิจฐานรากด้วย ตัวอย่างโครงการที่มีศักยภาพเชิงเศรษฐกิจมีรายละเอียดดังตาราง

| **จังหวัด** | **การดำเนินการ** |
| --- | --- |
| พระนครศรีอยุธยา | **โครงการ Zero Burn ทุ่งสวย คลองใส ไร้ฝุ่น** ส่งเสริมให้เกษตรกรหยุดเผาฟางหลังเก็บเกี่ยว โดยแลกการบริการสีข้าวที่โรงสีชุมชนกับการเข้าร่วมขับรถเก็บฟาง ขนฟาง และจำหน่ายฟาง และร่วมกับ 1) บริษัท SCG เป็นตลาดรับซื้อผลผลิตจากนวัตกรรม ทั้งฟางอัดก้อน และ ผักตบชวาตากแห้ง และนำไปแปรรูปเป็นพลังงานชีวมวล เพื่อใช้แทนถ่านหิน ช่วยในการลดภาวะโลกร้อน และ 2) บริษัท สยาม คูโบต้า คอร์ปอเรชั่น จำกัด สนับสนุนเครื่องจักร รถเก็บฟาง จำนวน ๒ ชุด และสนับสนุนพัฒนาแอพพลิเคชั่นในการบริหารจัดการฟางข้าว ตั้งแต่กระบวนการ ข้อมูลเกษตรกรจองคิวจัดเก็บฟาง ตำแหน่งแผนที่นา และการออกใบเสร็จ ในรูปแบบอิเล็กทรอนิกส์ |
| อ่างทอง | **โครงการคัดเลือกสินค้าเกษตรที่สำคัญ ในการขับเคลื่อน BCG Model** จำนวน  3 ชนิด ได้แก่ ชะอม ปลาช่อน และนกกระทา โดยได้จัดทำโครงการเพื่อสนับสนุน การขับเคลื่อนงานดังกล่าว จำนวน 3 โครงการ ได้แก่  1) โครงการเพิ่มประสิทธิภาพการผลิตชะอม จังหวัดอ่างทอง  2) โครงการเพิ่มประสิทธิภาพการผลิตปลาช่อน จังหวัดอ่างทอง  3) โครงการเพิ่มประสิทธิภาพการผลิตนกกระทา จังหวัดอ่างทอง |
| สิงห์บุรี | **โครงการคัดเลือกสินค้าเกษตรที่สำคัญ ในการขับเคลื่อน BCG Model** จำนวน 3 ชนิด ได้แก่ กล้วยหอมเขียวคาเวนดิช ปลาช่อนแม่ลา แพะเนื้อ โดยในเบื้องต้นมีการจัดทำข้อมูล/(วิเคราะห์สินค้า ตามแนวทาง BCG Model (ข้อมูลพื้นฐาน, Value Chain, โครงการที่สอดคล้องกับ BCG Value Chain ภาคเกษตร ) โดยผ่านการหารือ/กลั่นกรอง  จากผู้เกี่ยวข้องทุกภาคส่วนภายใต้คณะกรรมการขับเคลื่อนงานด้านการเกษตรระดับจังหวัด (SCP) และคณะอนุกรรมการพัฒนาการเกษตรและสหกรณ์ระดับจังหวัด (อพก.) |
| ชัยนาท | **กิจกรรมลด และคัดแยกขยะมูลฝอยในหน่วยงานภาครัฐ** โดยจัดทำแผนปฏิบัติการลด และคัดแยกขยะมูลฝอยในหน่วยงานภาครัฐ เพื่อนำไปแปรรูปเพื่อใช้ประโยชน์ซ้ำ  และทำธนาคารขยะเพื่อจำหน่ายสร้างรายได้ |
| ลพบุรี | **โครงการส่งเสริมการสร้างมูลค่าเพิ่มสินค้าเกษตรปลอดภัยด้วย BCG Model สู่เศรษฐกิจฐานราก**  กิจกรรมที่ 1 ยกระดับการผลิตข้าวด้วยการปรับระดับพื้นที่นา (Land leveling)  กิจกรรมที่ 2 ส่งเสริมการจัดการเศษวัสดุการเกษตรทดแทนการเผา  กิจกรรมที่ 3 เพิ่มประสิทธิภาพการปลูกข้าวที่เป็นมิตรกับสิ่งแวดล้อม  กิจกรรมที่ 4 ขยายผลการพัฒนาศักยภาพวิสาหกิจชุมชนและกลุ่มองค์กรเกษตรกร (3ก) เพื่อการพัฒนาผลิตภัณฑ์และบรรจุภัณฑ์ให้มีมาตรฐาน  กิจกรรมที่ 5 เชื่อมโยงงานวิจัย สร้างมูลค่าเพิ่มผลิตภัณฑ์ข้าวก้าวไกสู่ตลาดพรีเมี่ยม |
| สระบุรี | **โครงการตลาดนัดขยะรีไซเคิล** โดยประกอบด้วย การรับซื้อ – ขายขยะรีไซเคิลกิจกรรมส่งเสริม กระตุ้นจิตสำนึก สร้างความเข้าใจ ในการคัดแยกขยะมูลฝอย ตามหลัก 3R  และเป็นไป โดยมุ่งให้เกิดเศรษฐกิจหมุนเวียน ที่มีการใช้ประโยชน์จากทรัพยากรให้คุ้มค่า นำไปสู่การปรับพฤติกรรม และมุ่งสู่สังคมที่เป็นมิตรกับสิ่งแวดล้อม |

**๒. ข้อคิดเห็นจากที่ปรึกษาผู้ตรวจราชการภาคประชาชน**

๓.๑ ภาครัฐควรมีแผนการดำเนินงานที่ชัดเจน ตลอดจนเปิดโอกาสให้ภาคประชาชนมีบทบาทเพิ่มขึ้น  
เพื่อเข้าร่วมบูรณาการด้านสิ่งแวดล้อมตั้งแต่ระดับหมู่บ้าน อำเภอ และจังหวัด ทั่วทั้งประเทศ และผลักดัน  
ให้มีการดำเนินการร่วมกันอย่างต่อเนื่องให้เกิดเป็นรูปธรรม

๓.๒ หน่วยงานราชการที่เกี่ยวข้องควรสร้างนวัตกรรมในการจัดการสิ่งแวดล้อมให้ดีขึ้นกว่าเดิม เพื่อรองรับปัญหาสิ่งแวดล้อมที่ทวีความรุนแรงมากขึ้น โดยเฉพาะพื้นที่เขตอุตสาหกรรมที่สุ่มเสี่ยงต่อประชาชนที่จะได้  
รับผลกระทบต่อมลภาวะทางสิ่งแวดล้อม เช่น การเพิ่มพื้นที่ปลูกต้นไม้ในเขตโรงงานอุสาหกรรม ส่งเสริมการใช้เทคโนโลยีพลังงานสะอาดในเขตอุตสาหกรรม

๓.๓ หน่วยงานที่เกี่ยวข้องและผู้เข้าร่วมโครงการขับเคลื่อนประเทศด้วยโมเดลเศรษฐกิจ BCG ยังขาด  
องค์ความรู้ โดยเฉพาะความรู้ในการนำเทคโนโลยีมาใช้จัดการสิ่งแวดล้อมสีเขียวอย่างเหมาะสม รวมทั้งงบประมาณในการจัดหาเทคโนโลยีที่เหมาะสมมาใช้เพื่อขับเคลื่อนโครงการ

๓.๔ การพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว เป็นจุดแข็งของประเทศไทยมากกว่าการพัฒนาอุตสาหกรรม 4.0 เนื่องจากประเทศไทยมีความพร้อมมากกว่าหลายประเทศที่จะแปรสภาพทรัพยากรมาใช้อย่างชาญฉลาด ภาครัฐควรให้ความสำคัญสูงสุดในการขับเคลื่อนเป็นวาระแห่งชาติ

**๓. ปัญหาอุปสรรคในการดำเนินงานเพื่อการจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model)**

**ปัญหาและอุปสรรค**

1) การจัดการแก้ปัญหาแนวเขตป่าชุมชนที่ทับซ้อนกับพื้นที่อื่นของรัฐทำได้ยาก ทำให้เกิดข้อจำกัดในการส่งเสริมการจัดการป่าชุมชน ทำได้เพียงการรณรงค์ ประชาสัมพันธ์ ให้ความรู้กับประชาชนในการดูแลรักษาป่าชุมชน ข้อควรปฏิบัติต่างๆ ภายในพื้นที่ป่าชุมชน และให้ชุมชนตระหนักถึงความสำคัญและหวงแหนป่าชุมชน

2) หน่วยงานที่เกี่ยวข้องกับการจัดการสิ่งแวดล้อมสีเขียวไม่ได้รับการจัดสรรงบประมาณในการสร้าง  
และดูแลรักษาพื้นที่สีเขียวอย่างเพียงพอ จึงควรมีการจัดสรรงบประมาณเพื่อการเพิ่มพื้นที่สีเขียวของจังหวัด และควรมีแนวทางที่ชัดเจนในการดำเนินการเพิ่มพื้นที่สีเขียวแต่ละประเภท ตลอดจนมอบหมายภารกิจให้ชัดเจน ทำให้ขาด  
ความยั่งยืนในการเพิ่มพื้นที่สีเขียว

๓) บางจังหวัดยังมีพื้นที่สีเขียวที่ยังไมมีการใชประโยชน หรือรอการพัฒนา เชน พื้นที่สีเขียวที่ปลอยรกราง หน่วยงานที่เป็นผู้ถือครองกรรมสิทธิ์ หรือผู้รับผิดชอบพื้นที่นั้นๆ เป็นหน่วยงานหลักในการขับเคลื่อนการจัดการพื้นที่สีเขียว

4) บางจังหวัดไม่มีพื้นที่ป่าสงวนแห่งชาติหรืออุทยานแห่งชาติ และมีโบราณสถานจำนวนมาก จึงเป็นข้อจำกัดของสถานที่ เนื่องจากพื้นที่ส่วนใหญ่เป็นที่ที่มีผู้ถือครองกรรมสิทธิ์ ที่ราชพัสดุ และที่สาธารณประโยชน์ ทำให้การเพิ่มพื้นที่สีเขียวต้องประสานงานกับหลายหน่วยงาน ทั้งผู้ถือครองกรรมสิทธิ์ หรือผู้รับผิดชอบพื้นที่นั้นๆ

๕) งบประมาณสนับสนุนการดำเนินงานในการขับเคลื่อนการพัฒนาประเทศด้วยโมเดลเศรษฐกิจ BCG ในระดับพื้นที่ยังไม่เพียงพอ ควรจัดสรรงบประมาณสนับสนุนให้การขับเคลื่อนสามารถดำเนินการได้อย่างมีประสิทธิภาพ และบรรลุเป้าหมายอย่างเป็นรูปธรรม

๖) เจ้าหน้าที่ในหน่วยงานที่เกี่ยวข้องยังขาดความรู้ความเข้าใจในการดำเนินงานขับเคลื่อนการพัฒนาประเทศด้วยโมเดลเศรษฐกิจ BCG ทำให้การจัดทำแผนงาน/โครงการอาจจะไม่สอดคล้องกับหลักการขับเคลื่อน ตลอดจนยังมีการนำงานวิจัยเกี่ยวกับเทคโนโลยีการจัดการสิ่งแวดล้อมสีเขียวมาประยุกต์ใช้ในการขับเคลื่อนภารกิจไม่มากเท่าที่ควร

**๔. ข้อเสนอแนะของคณะผู้ตรวจราชการ**

|  |  |
| --- | --- |
| **ข้อเสนอแนะระดับพื้นที่/ระดับนโยบาย** | **หน่วยงานที่รับผิดชอบ** |
| ข้อเสนอแนะระดับพื้นที่   1. ขอให้หน่วยงานที่ดำเนินโครงการเกี่ยวกับการจัดการสิ่งแวดล้อมสีเขียว (BCG Model) เช่น การบริหารจัดการขยะ การพัฒนาพลังงานชีวภาพ และการพัฒนานวัตกรรมด้านการเกษตร ขับเคลื่อนโครงการในความรับผิดชอบอย่างต่อเนื่อง เพื่อให้ผลการดำเนินงานเกิดประโยชน์ต่อประชาชน 2. ขอให้จังหวัดพิจารณาองค์ประกอบของคณะทำงานขับเคลื่อน BCG Model ระดับจังหวัด โดยเชิญหน่วยงานที่มีความรู้ในนวัตกรรมและเทคโนโลยีใหม่ ๆ อาทิ อาจารย์ในมหาวิทยาลัย เข้าร่วมเป็นคณะทำงานด้วย 3. ขอให้หน่วยงานที่เกี่ยวข้องและ อปท. ประชาสัมพันธ์ รณรงค์สร้างความเข้าใจในการบริหารจัดการขยะในครัวเรือนให้แก่ประชาชน โดยเฉพาะการจัดการขยะเปียกให้ถูกวิธี เพื่อให้พื้นที่ชุมชนมีสภาพแวดล้อมที่ดีขึ้น | สำนักงานทรัพยากรธรรมชาติและสิ่งแวดล้อมจังหวัด/สำนักงานเกษตรและสหกรณ์/สำนักงานเกษตรจังหวัด/สำนักงานอุตสาหกรรมจังหวัด/สำนักงานพลังงานจังหวัด  สำนักงานจังหวัด/สถาบันการศึกษาในจังหวัด  สำนักงานทรัพยากรธรรมชาติและสิ่งแวดล้อม/องค์กรปกครองส่วนท้องถิ่น |
| ข้อเสนอแนะระดับนโยบาย   1. ขอให้กระทรวงหลักที่มีภารกิจในการขับเคลื่อนการจัดการสิ่งแวดล้อมสีเขียวเพื่อความยั่งยืน  ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) จัดสรรงบประมาณสนับสนุนโครงการให้หน่วยงานในภูมิภาคเพิ่มเติม เพื่อให้เพียงพอในดำเนินโครงการได้อย่างมีประสิทธิภาพและเกิดผลสัมฤทธิ์ที่เป็นรูปธรรม 2. ขอให้กระทรวงการอุดมศึกษา วิทยาศาสตร์ วิจัยและนวัตกรรม และกระทรวงหลักที่มีภารกิจในการขับเคลื่อนการขับเคลื่อนการจัดการสิ่งแวดล้อม สีเขียวเพื่อความยั่งยืนฯ ร่วมกันวางแผนเพื่อการนำผลงานวิจัยที่มีศักยภาพ มาประยุกต์ใช้ในภารกิจขับเคลื่อน BCG Model ของหน่วยงานต่าง ๆ ภายใต้กระทรวงดังกล่าว เพื่อให้การขับเคลื่อน BCG Model อยู่บนฐานของการใช้นวัตกรรมที่มาจากงานวิจัย 3. ขอให้กระทรวงทรัพยากรธรรมชาติและสิ่งแวดล้อม ซึ่งเป็นหน่วยงานหลักในการจัดการสิ่งแวดล้อมสีเขียวเพื่อความยั่งยืนฯ นำเทคโนโลยีดิจิทัลมาใช้ในการสนับสนุนงานเพิ่มพื้นที่ป่าไม้/พื้นที่สีเขียว โดยประสานความร่วมมือกับกระทรวงดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) ฯลฯ | กระทรวงทรัพยากรธรรมชาติและสิ่งแวดล้อม/กระทรวงเกษตรและสหกรณ์/กระทรวงอุตสาหกรรม/กระทรวงพลังงาน/กระทรวงการอุดมศึกษา วิทยาศาสตร์ วิจัยและนวัตกรรม  กระทรวงการอุดมศึกษา วิทยาศาสตร์ วิจัยและนวัตกรรม/กระทรวงทรัพยากรธรรมชาติและสิ่งแวดล้อม/กระทรวงเกษตรและสหกรณ์/กระทรวงอุตสาหกรรม/กระทรวงพลังงาน  กระทรวงทรัพยากรธรรมชาติและสิ่งแวดล้อม/กระทรวงดิจิทัลเพื่อเศรษฐกิจและสังคม/กระทรวงการอุดมศึกษา วิทยาศาสตร์ วิจัยและนวัตกรรม/ สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) |

(นางรุ่งรัตนา บุญ-หลง)

ผู้ตรวจราชการสำนักนายกรัฐมนตรี เขตตรวจราชการที่ 1

มีนาคม ๒๕๖5

**รูปภาพการตรวจราชการของผู้ตรวจราชการ**

**ระบุชื่อผู้ตรวจราชการทุกท่าน**

**พื้นที่ และจังหวัดที่ตรวจติดตาม**