**ข้อมูลประกอบการตรวจติดตามและประเมินผล**

**การดำเนินการตามแผนพัฒนาจังหวัดและกลุ่มจังหวัด**

**แผนปฏิบัติราชการประจำปีของจังหวัดและกลุ่มจังหวัด และการบริหารงบประมาณจังหวัดและกลุ่มจังหวัด**

**ประจำปีงบประมาณ พ.ศ. ๒๕6๕ ของผู้ตรวจราชการสำนักนายกรัฐมนตรี**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. หลักการและเหตุผล**

1.1 พระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. ๒๕๕๑   
มาตรา ๓๔ กำหนดให้ผู้ตรวจราชการสำนักนายกรัฐมนตรีและผู้ตรวจราชการกระทรวงมหาดไทย มีอำนาจหน้าที่เร่งรัด ติดตามและประเมินผลการดำเนินการตามแผนพัฒนาจังหวัด แผนพัฒนากลุ่มจังหวัด แผนปฏิบัติราชการประจำปีของจังหวัด และแผนปฏิบัติราชการประจำปีของกลุ่มจังหวัด รวมทั้งการบริหารงบประมาณจังหวัดและงบประมาณกลุ่มจังหวัด และรายงานผลการติดตามและประเมินผลตามวรรคหนึ่งต่อคณะกรรมการบริหารงานจังหวัดและกลุ่มจังหวัดแบบบูรณาการ (ก.น.จ.) อย่างน้อยปีละสองครั้ง

1.๒ นายกรัฐมนตรีมีคำสั่งสำนักนายกรัฐมนตรี ที่ 3๑๙/256๔ เรื่อง การตรวจราชการประจำปีงบประมาณ พ.ศ. ๒๕๖๕ ของผู้ตรวจราชการสำนักนายกรัฐมนตรี ลงวันที่ ๑๙ พฤศจิกายน 2564 มอบหมายให้  
ผู้ตรวจราชการสำนักนายกรัฐมนตรีร่วมกับผู้ตรวจราชการกระทรวงมหาดไทย ตรวจติดตามและประเมินผล  
การดำเนินงานตามแผนพัฒนาจังหวัดและกลุ่มจังหวัด แผนปฏิบัติราชการประจำปีของจังหวัดและกลุ่มจังหวัด และการบริหารงบประมาณจังหวัดและกลุ่มจังหวัด ประจำปีงบประมาณ พ.ศ. ๒๕๖๕

**๒. ข้อมูลประกอบการตรวจติดตาม**

**๒.๑ การดำเนินการที่สำคัญเกี่ยวกับแผนพัฒนาจังหวัดและกลุ่มจังหวัด แผนปฏิบัติราชการประจำปีของจังหวัดและกลุ่มจังหวัด ประจำปีงบประมาณ พ.ศ. 256๕**

| **วันที่** | **การดำเนินการ** |
| --- | --- |
| ๒๒ พฤษภาคม ๒๕๖๓ | คณะกรรมการบูรณาการนโยบายการพัฒนาภาค (ก.บ.ภ.) ในคราวประชุมครั้งที่ ๑/๒๕๖๓ เมื่อวันที่ ๒๒ พฤษภาคม ๒๕๖๓ มีมติเห็นชอบ ๑) หลักเกณฑ์และวิธีการจัดทำแผนพัฒนาจังหวัดและกลุ่มจังหวัด พ.ศ. ๒๕๖๑ – ๒๕๖๕ (ฉบับทบทวน)  ๒) นโยบาย หลักเกณฑ์และวิธีการจัดทำแผนปฏิบัติราชการประจำปีงบประมาณ  พ.ศ. ๒๕๖๕ ของจังหวัดและกลุ่มจังหวัด และ ๓) แนวทางการกำหนดกรอบการจัดสรรงบประมาณจังหวัดและกลุ่มจังหวัด ประจำปีงบประมาณ พ.ศ. ๒๕๖๕  (หนังสือ สศช. ด่วนที่สุด ที่ นร ๑๑๒๕/ว ๓๘๗๒ ลงวันที่ ๘ กรกฎาคม ๒๕๖๓)  **(เอกสารหมายเลข ๑)** |
| ๓ มีนาคม ๒๕๖๔ | คณะกรรมการบูรณาการนโยบายการพัฒนาภาค (ก.บ.ภ.) ในคราวประชุมครั้งที่ ๑/๒๕๖๔ เมื่อวันที่ ๓ มีนาคม ๒๕๖๔ มีมติเห็นชอบ ๑) แผนปฏิบัติการภาค ประจำปีงบประมาณ พ.ศ. ๒๕๖๕ ๒) แผนพัฒนาจังหวัดและกลุ่มจังหวัด พ.ศ. ๒๕๖๑ – ๒๕๖๕ ๓) แผนปฏิบัติราชการประจำปีงบประมาณ พ.ศ. ๒๕๖๕ ของจังหวัดกลุ่มจังหวัด  (หนังสือ สศช. ที่ นร ๑๑๒๕/ว ๕๖๔๓ ลงวันที่ ๒๓ กันยายน ๒๕๖๔)  **(เอกสารหมายเลข ๒)** |
| ๘ มิถุนายน ๒๕๖๔ | คณะรัฐมนตรีในคราวประชุมเมื่อวันที่ ๘ มิถุนายน ๒๕๖๔ มีมติรับทราบผลการประชุมคณะกรรมการบูรณาการนโยบายการพัฒนาภาค (ก.บ.ภ.) ครั้งที่ ๑/๒๕๖๔ เมื่อวันที่ ๓ มีนาคม ๒๕๖๔ ซึ่งมีนายกรัฐมนตรีเป็นประธาน ตามที่สำนักงาน สภาพัฒนาการเศรษฐกิจและสังคมแห่งชาติ ในฐานะฝ่ายเลขานุการ ก.บ.ภ. เสนอ สรุปสาระสำคัญของผลการประชุมได้ ดังนี้  ๑. เห็นชอบแผนปฏิบัติการ ประจำปีงบประมาณ พ.ศ. ๒๕๖๕ ทั้ง ๖ ภาค ประกอบด้วย แผนปฏิบัติการภาคเหนือ แผนปฏิบัติการภาคตะวันออกเฉียงเหนือ แผนปฏิบัติการภาคกลาง แผนปฏิบัติการภาคตะวันออก แผนปฏิบัติการภาคใต้และภาคใต้ชายแดน จำนวน ๕๐๕ โครงการ งบประมาณรวม ๖๓,๕๙๕,๗๕๗,๓๔๔ บาท  ๒. เห็นชอบแผนพัฒนาจังหวัดและกลุ่มจังหวัด พ.ศ. ๒๕๖๑ – ๒๕๖๕ ฉบับทบทวน จำนวน ๗๖ จังหวัด และ ๑๘ กลุ่มจังหวัด โดยให้จังหวัดและกลุ่มจังหวัดนำความเห็นและข้อเสนอแนะของฝ่ายเลขานุการฯ ไปทบทวนและปรับปรุงแผนเพื่อให้มีความสมบูรณ์ในระยะต่อไป  ๓. เห็นชอบแผนปฏิบัติราชการประจำปีงบประมาณ พ.ศ. ๒๕๖๕ ของจังหวัดและกลุ่มจังหวัด จำนวน ๗๖ จังหวัด และ ๑๘ กลุ่มจังหวัด ประกอบด้วย ๑) เห็นควรสนับสนุนภายในกรอบวงเงิน จำนวน ๑,๓๐๓ โครงการ งบประมาณ ๒๙,๐๘๕,๘๒๙,๗๗๑ บาท ๒) เห็นควรสนับสนุนเกินกรอบวงเงิน จำนวน ๔๕๔ โครงการ งบประมาณ ๑๓,๗๙๖,๕๑๐,๐๖๔ บาท รวมทั้งสิ้น ๑,๗๕๗ โครงการ งบประมาณรวม ๔๒,๘๘๒,๓๓๙,๘๓๕ บาท แยกเป็น  ๓.๑ คำของบประมาณจังหวัด ๗๖ จังหวัด ประกอบด้วย ๑) เห็นควรสนับสนุนภายในกรอบเงิน จำนวน ๑,๑๒๖ โครงการ งบประมาณ ๒๐,๑๔๕,๐๕๐,๙๖๑ บาท  ๒) เห็นควรสนับสนุนเกินกรอบวงเงิน จำนวน ๔๐๔ โครงการ งบประมาณ ๑๑,๑๒๗,๖๘๕,๒๗๐ บาท รวมทั้งสิ้น ๑,๕๓๐ โครงการ งบประมาณรวม ๓๑,๒๗๒,๗๓๖,๒๓๑ บาท  ๓.๒ คำของบประมาณกลุ่มจังหวัด ๑๘ จังหวัด ประกอบด้วย ๑) เห็นควรสนับสนุนภายในกรอบวงเงิน จำนวน ๑๗๗ โครงการ งบประมาณ ๘,๙๔๐,๗๗๘,๘๑๐ บาท ๒) เห็นควรสนับสนุนเกินกรอบวงเงิน จำนวน ๕๐ โครงการ งบประมาณ ๒,๖๖๘,๘๒๔,๗๙๔ บาท รวมทั้งสิ้น ๒๒๗ โครงการ งบประมาณรวม ๑๑,๖๐๙,๖๐๓,๖๐๔ บาท แยกเป็น  ๓.๒.๑ คำของบประมาณกลุ่มจังหวัด ส่วนที่ ๑ สำหรับขับเคลื่อนการพัฒนาเพื่อเพิ่มศักยภาพที่เป็นความต้องการและแก้ไขปัญหาประเด็นร่วมของกลุ่มจังหวัด เห็นควรสนับสนุนภายในกรอบวงเงินจำนวน ๑๒๐ โครงการ งบประมาณ ๔,๔๘๘,๗๐๔,๑๐๐ บาท และเห็นควรสนับสนุนเกินกรอบวงเงิน จำนวน ๕๐ โครงการ งบประมาณ ๒,๖๖๘,๘๒๔,๗๙๔ บาท รวมทั้งสิ้น ๑๗๐ โครงการ งบประมาณรวม ๗,๑๕๗,๕๒๘,๘๙๔ บาท  ๓.๒.๒ คำของบประมาณกลุ่มจังหวัด ส่วนที่ ๒ เพื่อขับเคลื่อนการพัฒนาในลักษณะ Cluster หรือตอบสนองนโยบายรัฐบาลเชิงพื้นที่ เห็นควรสนับสนุนจำนวน ๕๗ โครงการ งบประมาณ ๔,๔๕๒,๐๗๔,๗๑๐ บาท  **(เอกสารหมายเลข ๓)** |
| 14 กรกฎาคม ๒๕๖๔ | คณะกรรมการบูรณาการนโยบายการพัฒนาภาค (ก.บ.ภ.) ในคราวประชุมครั้งที่  ๒/๒๕๖๔ เมื่อวันที่ ๑๔ กรกฎาคม ๒๕๖๔ มีมติเห็นชอบหลักเกณฑ์การเปลี่ยนแปลงโครงการตามแผนปฏิบัติราชการประจำปีงบประมาณ พ.ศ. ๒๕๖๕ – ๒๕๗๐ ของจังหวัดและกลุ่มจังหวัด |
| 20 กันยายน ๒๕๖๔ | พระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ ประกาศในราชกิจจานุเบกษา เมื่อวันที่ ๒๐ กันยายน ๒๕๖๔ ให้ใช้บังคับตั้งแต่วันที่ 1 ตุลาคม  พ.ศ. 256๔ เป็นต้นไป |

**๒.๒ นโยบาย หลักเกณฑ์ และวิธีการจัดทำ แผนพัฒนาจังหวัด และกลุ่มจังหวัด พ.ศ. 2561 – 2565 (ฉบับทบทวน)** (มติคณะกรรมการบูรณาการนโยบายพัฒนาภาค (ก.บ.ภ.) ครั้งที่ 1/2563 เมื่อวันที่ 22 พฤษภาคม 2563)

2.๒.1 นโยบายการจัดทำแผนพัฒนาจังหวัด และแผนพัฒนากลุ่มจังหวัด

* **ยึด**ยุทธศาสตร์ชาติ (พ.ศ.๒๕๖๑ -๒๕๘๐) แผนแม่บทภายใต้ยุทธศาสตร์ชาติ แผนปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ ๑๒ นโยบายรัฐบาล รวมทั้งแผนรายสาขา แผนเฉพาะด้านต่างๆ ที่ผ่านความเห็นชอบจากคณะรัฐมนตรีแล้ว และข้อสั่งการของนายกรัฐมนตรี เป็นกรอบการดำเนินงานจัดทำแผน
* ให้ความสำคัญกับ**แผนพัฒนาภาค** เพื่อเป็นแผนชี้นำการพัฒนาในภาพรวมของพื้นที่
* การจัดทำแผนพัฒนากลุ่มจังหวัดและจังหวัด ดำเนินการผ่าน**กระบวนการมีส่วนร่วม** : ประชุมประชาคม เวทีระดมความคิดเห็น ฯ
* มีการประสานแผนระดับพื้นที่ในลักษณะ **One plan** รวบรวม จัดลำดับความสำคัญของปัญหา ความต้องการของพื้นที่ ผ่านกลไก หมู่บ้าน/ชุมชน > ท้องถิ่น > อำเภอ
* **ทำงานแบบเครือข่าย**ร่วมกันทุกภาคส่วน ในการขับเคลื่อนประเด็นการพัฒนา โดยมีการกำหนดเป้าหมายและตัวชี้วัด
* **เสนอแผนพัฒนา ในปีแรกของช่วงแผน** ทบทวน/ปรับปรุงแผนพัฒนาระหว่างช่วงแผนได้ เมื่อสถานการณ์มีการเปลี่ยนแปลงอย่างมีนัยสำคัญ **ไม่จำเป็นต้องปรับปรุงแผนพัฒนาทุกปี**

2.๒.๒ หลักเกณฑ์และวิธีการจัดทำแผนพัฒนาจังหวัด และแผนพัฒนากลุ่มจังหวัด

* **แผนพัฒนาจังหวัด** มีความครอบคลุมทุกมิติการพัฒนา ตอบสนองความต้องการและแก้ไขปัญหาสำคัญของจังหวัด และขับเคลื่อนประเด็นการพัฒนาจังหวัดที่สอดคล้องกับแผนชาติ
* **แผนพัฒนากลุ่มจังหวัด** ขับเคลื่อนประเด็นการพัฒนาที่สอดคล้องกับทิศทางการพัฒนาภาค หรือแก้ไขปัญหา ที่เป็นประเด็นร่วมในพื้นที่ มีขอบเขตการดาเนินงาน/ได้รับประโยชน์มากกว่า 1 จังหวัด
* **การทบทวน แผนพัฒนาจังหวัด และกลุ่มจังหวัด**

**-** ไม่ปรับปรุง/ทบทวน แผนพัฒนาฯ ให้จัดส่งหนังสือยืนยันมายังทีมบูรณาการกลาง ภายใน 15 กันยายน 2563

**-** มีการเปลี่ยนแปลงสถานการณ์ ที่มีผลกระทบต่อ การบรรลุเป้าหมาย ของการพัฒนา ให้จังหวัดและกลุ่มจังหวัดดำเนินการทบทวนหรือปรับปรุงแผนพัฒนาจังหวัด/กลุ่มจังหวัด และจัดทำแผนพัฒนาฯ   
ทั้งฉบับ/เฉพาะส่วนที่มีการเปลี่ยนแปลงส่งมายังทีมบูรณาการกลาง ภายใน 15 กันยายน 2563

2.๒.๓ องค์ประกอบของแผนพัฒนาจังหวัดและกลุ่มจังหวัด

**ข้อมูลเพื่อการพัฒนา**

* ข้อมูลพื้นฐานทางกายภาพ
* ข้อมูลเชิงเปรียบเทียบ (ด้านเศรษฐกิจ ด้านสังคมและความมั่นคง และด้านทรัพยากร ธรรมชาติและสิ่งแวดล้อม)
* ประเด็นปัญหาและความต้องการเชิงพื้นที่
* ผลการพัฒนา-แก้ไขปัญหาจังหวัด/กลุ่มจังหวัดในช่วงที่ผ่านมา

**ประเด็นการพัฒนา**

* บทวิเคราะห์
* เป้าหมายการพัฒนาจังหวัด/กลุ่มจังหวัด (ระยะ5ปี)
* ตัวชี้วัดความสำเร็จตามเป้าหมายการพัฒนาจังหวัด/กลุ่มจังหวัด
* ประเด็นการพัฒนาของจังหวัด/กลุ่มจังหวัด

• วัตถุประสงค์

• เป้าหมายและตัวชี้วัด

• แนวทางการพัฒนา

• แผนงานโครงการอย่างย่อ (Project Brief ประกอบด้วย แผนงาน (ชุดโครงการ) โครงการ

**(เอกสารหมายเลข ๔)**

**๒.๓ หลักเกณฑ์การจัดทำแผนปฏิบัติราชการประจำปีงบประมาณ พ.ศ. ๒๕๖๕ ของจังหวัดและ  
กลุ่มจังหวัด** (มติ ก.บ.ภ. ครั้งที่ 1/2563 เมื่อวันที่ 22 พฤษภาคม 2563)

ให้จังหวัดและกลุ่มจังหวัดจัดทำแผนปฏิบัติราชการประจำปีของจังหวัดและกลุ่มจังหวัด โดยแผนฯ จะต้องสอดคล้องกับวัตถุประสงค์และแนวทางการพัฒนาตามแผนพัฒนาจังหวัดและกลุ่มจังหวัด ซึ่งโครงการตามแผนปฏิบัติราชการประจำปีของจังหวัดและกลุ่มจังหวัด จะต้องสอดคล้องและเชื่อมโยงกับแผนงานที่กำหนดไว้ในแผนพัฒนาจังหวัดและกลุ่มจังหวัด ทั้งนี้ โครงการฯ จะเสนอเป็นคำของบประมาณของจังหวัดและกลุ่มจังหวัด **จะต้องมีลักษณะของโครงการ** ดังนี้

๑) **ครอบคลุมประเด็นการพัฒนาสำคัญ**ระดับชาติ (agenda) นโยบายรัฐบาล ทิศทางการพัฒนาภาค รวมทั้งศักยภาพ โอกาส ปัญหา และความต้องการของประชาชนในพื้นที่ (area)

2) แผนงานโครงการ ต้อง**มีความเชื่อมโยงตั้งแต่ต้นทาง-กลางทาง-ปลายทาง**

3) โครงการจะต้อง**มีความเหมาะสมและเป็นไปได้** ทั้งด้านเทคนิค งบประมาณ ระยะเวลา

4) โครงการจะต้อง**มีความคุ้มค่า**ด้านเศรษฐกิจ สังคม ความมั่นคง ทรัพยากรธรรมชาติฯ

5) มี**รายละเอียดข้อมูลครบถ้วน** ระบุความพร้อมของพื้นที่ สามารถ**ดาเนินโครงการได้ทันที**

6) มีรายละเอียดประมาณการค่าใช้จ่าย ที่สามารถ**พิจารณาความเหมาะสมของค่าใช้จ่ายได้ .**

7) โครงการที่เป็นงบลงทุนและ/หรือครุภัณฑ์ จะต้อง**แสดงหน่วยงานที่พร้อมรับผิดชอบค่าใช้จ่ายที่จะเกิดขึ้นในปีถัดไป**

8) กบจ./กบก. สามารถ**เสนอโครงการที่ต้องใช้ระยะเวลาในการดาเนินการมากกว่า 1 ปีได้**

9) โครงการที่ต้องดาเนินการในพื้นที่ **ต้องได้รับการอนุมัติ/อนุญาต จากเจ้าของพื้นที่**/หน่วยงานเจ้าของพื้นที่ก่อน

และโครงการฯ **ต้องไม่มีลักษณะของโครงการ** ดังนี้

1) **ไม่เป็นการจัดซื้อวัสดุครุภัณฑ์เพื่อแจกจ่าย**แก่ประชาชนโดยตรง สาหรับโครงการส่งเสริมและพัฒนาอาชีพจะสนับสนุนเฉพาะวัสดุประกอบการฝึกอบรม

2) **โครงการจะต้องไม่เป็นการจัดซื้อครุภัณฑ์เพื่อใช้งานตามภารกิจปกติของส่วนราชการ**

3) **ไม่เป็นค่าใช้จ่ายสาหรับการปรับปรุง/ซ่อมแซม/ก่อสร้าง อาคารสถานที่**ของส่วนราชการ

4) โครงการจะต้อง**ไม่มีวัตถุประสงค์หลักเกี่ยวกับการศึกษา ฝึกอบรม ดูงาน** เว้นแต่ (1) ฝึกอบรม  
ด้านอาชีพ และด้านความมั่นคง (2) กลุ่มเป้าหมายต้องไม่ใช่เจ้าหน้าที่ของรัฐ รวมทั้งจะต้องแสดงเป้าหมาย ขอบเขตการดำเนินงานให้ชัดเจน

5) **ไม่เป็นในลักษณะของกิจกรรมย่อย** ควรมีการจัดกลุ่มเป็นโครงการเดียวกันและหรือบูรณาการกิจกรรมที่เกี่ยวข้องเข้าด้วยกันเป็นแผนงาน

6) **ต้องไม่เป็นการเดินทางไปต่างประเทศ เว้นแต่เป็นกิจกรรมที่มีข้อผูกพันกับกลุ่มประชาคมอาเซียน+3** และต้องรายงานผลการดาเนินงานว่าตอบสนองต่อแนวทางการพัฒนาจังหวัด/กลุ่มจังหวัด และแสดงถึงผลลัพธ์ที่จะเกิดขึ้นจังหวัด โดยจัดส่งรายงานผลการดาเนินการดังกล่าวมายังฝุายเลขานุการ **ก.บ.ภ. ภายใน 45 วันหลังการเดินทาง**

7) **โครงการต้องไม่เป็นภารกิจของ อปท. เว้นแต่มีเหตุผลความจำ เป็นและเกินศักยภาพของ อปท. รวมทั้งให้มีหนังสือยืนยันจาก อปท. ทั้งนี้ เฉพาะ อปท. ที่ยังไม่ได้เป็นหน่วยรับงบประมาณโดยตรง**

**(เอกสารหมายเลข ๕)**

ทั้งนี้ มีหลักเกณฑ์การจัดทำแผนปฏิบัติราชการประจำปีงบประมาณ พ.ศ. ๒๕๖๖ – ๒๕๗๐ ของจังหวัดและกลุ่มจังหวัด **(เอกสารหมายเลข ๖)**

**๒.๔ แนวทางการจัดทำแผนปฏิบัติงานและแผนการใช้จ่ายงบประมาณ และการอนุมัติเงินจัดสรรงบประมาณรายจ่ายประจำปีงบประมาณ พ.ศ. ๒๕๖๕**

สำนักงบประมาณได้กำหนดแนวทางการจัดทำแผนการปฏิบัติงานและแผนการใช้จ่ายงบประมาณ และการอนุมัติเงินจัดสรรงบประมาณรายจ่ายประจำปีงบประมาณ พ.ศ. ๒๕๖๕ ดังนี้

๒.๔.๑ การจัดทำแผนการปฏิบัติงานและแผนการใช้จ่ายงบประมาณ

๑) ให้หน่วยรับงบประมาณจัดทำแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. ๒๕๖๕ ของแต่ละแผนงาน เต็มจำนวนวงเงินงบประมาณรายจ่ายที่ได้ผ่านความเห็นชอบจากรัฐสภา โดยบันทึกเป็นรายเดือนและรายไตรมาสในระบบฐานข้อมูลแผนและผลการปฏิบัติงานและการใช้จ่ายงบประมาณ (BB EvMIS) และระบบสารสนเทศเพื่อการจัดทำงบประมาณขององค์กรปกครองส่วนท้องถิ่น (BBL ให้ถูกต้องครบถ้วน รวมทั้งจัดส่งเอกสารให้สำนักงบประมาณ ภายในวันที่ ๑๕ กันยายน ๒๕๖๔

หน่วยรับงบประมาณที่มีงบประมาณรายจ่ายบูรณาการ ให้จัดทำแผนการปฏิบัติงานและแผนการใช้จ่ายงบประมาณ จำแนกตามแผนงานบูรณาการ ผลผลิต โครงการที่ได้รับงบประมาณเพื่อให้หน่วยรับงบประมาณที่เป็นเจ้าภาพหลักของแผนงานบูรณาการ รวบรวมและพิจารณาภาพรวมความสอดคล้องของแผนการปฏิบัติงานและแผนการใช้จ่ายงบประมาณรายจ่ายบูรณาการของหน่วยรับงบประมาณภายใต้แผนงานบูรณาการเพื่อเสนอผู้มีอำนาจกำกับแผนงานบูรณาการพิจารณาให้ความเห็นชอบก่อนส่งให้สำนักงบประมาณพิจารณา

๒) การจัดทำแผนการปฏิบัติงานและแผนการใช้จ่ายงบประมาณ ตามข้อ ๑.๑ให้หน่วยรับงบประมาณจัดทำตามความจำเป็นที่จะต้องใช้จ่ายหรือก่อหนี้ผูกพันในแต่ละไตรมาส โดยกรณีที่เป็นรายจ่ายในลักษณะงบลงทุนรายการปีเดียว ไม่ว่าจะเบิกจ่ายจากงบรายจ่ายใด ควรดำเนินการเพื่อก่อหนี้ผูกพันได้ตั้งแต่  
ไตรมาสที่ ๑ และก่อหนี้ผูกพันให้เสร็จสิ้นทุกรายการภายในไตรมาสที่ ๒

3) เมื่อหน่วยรับงบประมาณได้รับความเห็นชอบแผนการปฏิบัติงานและแผนการใช้จ่ายงบประมาณจากสำนักงบประมาณแล้ว ให้แจ้งต่อรัฐมนตรีเจ้าสังกัดหรือรัฐมนตรีที่กำกับดูแลหรือควบคุมหน่วยรับงบประมาณ หรือรัฐมนตรีผู้รักษาการตามกฎหมาย สำหรับแผนงานบูรณาการงบประมาณที่เป็นเจ้าภาพหลักแจ้งต่อผู้มีอำนาจกำกับแผนงานบูรณาการ หน่วยรับงบประมาณอื่นให้แจ้งต่อรัฐมนตรีเจ้าสังกัดหรือรัฐมนตรีที่กำกับดูแลหรือควบคุมกิจการของหน่วยรับงบประมาณ หรือรัฐมนตรีผู้รักษาการตามกฎหมาย เพื่อใช้ในการกำกับดูแลเร่งรัด และติดตามประเมินผลการปฏิบัติงานและผลการใช้จ่ายงบประมาณ ผลสัมฤทธิ์หรือประโยชน์ที่จะได้รับจากการใช้จ่ายงบประมาณต่อไป

สำหรับหน่วยงานของรัฐสภา ศาลยุติธรรม ศาลปกครอง ศาลรัฐธรรมนูญ องค์กรอิสระตามรัฐธรรมนูญ และองค์กรอัยการ เมื่อสำนักงบประมาณรับทราบแผนการปฏิบัติงานและแผนการใช้จ่ายงบประมาณแล้ว ให้หัวหน้าหน่วยงานของรัฐสภา ศาลยุติธรรม ศาลปกครอง ศาลรัฐธรรมนูญองค์กรอิสระตามรัฐธรรมนูญ และองค์กรอัยการ ใช้แผนดังกล่าวในการกำกับดูแล และติดตามการปฏิบัติงานและการใช้จ่ายงบประมาณของหน่วยงานให้เป็นไปตามหลักวินัยการเงินการคลังของรัฐ

2.4.2 การอนุมัติเงินจัดสรร

๑) เมื่อสำนักงบประมาณให้ความเห็นชอบหรือรับทราบแผนการปฏิบัติงานและแผนการใช้จ่ายงบประมาณแล้ว จะอนุมัติเงินจัดสรรให้แก่หน่วยรับงบประมาณ โดยสอดคล้องกับแผนการปฏิบัติงานและแผนการใช้จ่ายงบประมาณหรือตามที่สำนักงบประมาณกำหนด โดยหน่วยรับงบประมาณไม่ต้องยื่นคำขออนุมัติเงินจัดสรรต่อสำนักงบประมาณ แต่หน่วยรับงบประมาณจะใช้จ่ายหรือก่อหนี้ผูกพันได้เมื่อพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ ประกาศใช้บังคับแล้ว ดังนี้

(๑.1) งบประมาณรายจ่ายในลักษณะงบลงทุน ไม่ว่าจะเบิกจ่ายในงบรายจ่ายใดจัดสรรให้ตามความจำเป็นที่จะต้องใช้จ่ายหรือก่อหนี้ผูกพันภายในไตรมาสที่ ๑ และไตรมาสที่ ๒

(1.๒) งบประมาณรายจ่ายนอกเหนือจากงบประมาณรายจ่ายในลักษณะงบลงทุนตาม (๑) จัดสรรให้ตามความจำเป็นที่จะต้องใช้จ่ายหรือก่อหนี้ผูกพัน ในไตรมาสที่ ๑ และไตรมาสที่ ๒ แต่ไม่เกินกึ่งหนึ่งของงบประมาณรายจ่ายแต่ละแผนงานตามร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ ที่ได้รับความเห็นชอบจากรัฐสภา

กรณีที่หน่วยรับงบประมาณมีความจำเป็นต้องขอรับอนุมัติเงินจัดสรรเกินกว่าที่กำหนดใน (๑) และ (๒) ให้ยื่นคำขออนุมัติเงินจัดสรรต่อสำนักงบประมาณโดยต้องแสดงความพร้อมในการ

ใช้จ่ายหรือก่อหนี้ผูกพันเพื่อประกอบการพิจารณาเป็นกรณีไป

2) เมื่อได้รับอนุมัติเงินจัดสรรแล้ว กรณีเป็นงบประมาณรายจ่ายที่ต้องดำเนินการหรือเบิกจ่ายโดยสำนักงานในส่วนภูมิภาค ให้หน่วยรับงบประมาณเร่งดำเนินการส่งเงินจัดสรรต่อไปยังสำนักงานในส่วนภูมิภาคโดยเร็ว หรืออย่างช้าภายในห้าวันนับแต่วันที่ได้รับอนุมัติเงินจัดสรร

กรณีที่หน่วยรับงบประมาณได้รับการจัดสรรงบประมาณสำหรับเงินทุนหมุนเวียนที่ไม่เป็น  
นิติบุคคล ให้จัดสรรเงินไปยังทุนหมุนเวียนทันทีที่ได้รับเงินจัดสรรจากสำนักงบประมาณ

๓) งบประมาณรายจ่ายส่วนที่เหลือจากที่ได้อนุมัติเงินจัดสรรตามข้อ ๒.๑

สำนักงบประมาณจะพิจารณาอนุมัติเงินจัดสรรให้หน่วยรับงบประมาณก่อนสิ้นไตรมาสที่ ๒ ของปีงบประมาณ พ.ศ. ๒๕๖๕ ตามความจำเป็นของการปฏิบัติงาน และจะนำผลการปฏิบัติงานและผลการใช้จ่ายงบประมาณของหน่วยรับงบประมาณในไตรมาสที่ ๑ และไตรมาสที่ ๒ มาประกอบกรพิจารณาด้วย โดยหน่วยรับงบประมาณ  
ไม่ต้องยื่นคำขออนุมัติเงินจัดสรร

**(เอกสารหมายเลข ๗)**

**๒.๕ แนวทางการกำหนดกรอบการจัดสรรงบประมาณจังหวัดและกลุ่มจังหวัด ประจำปีงบประมาณ   
พ.ศ. ๒๕๖๕** มีแนวทางในการกำหนดกรอบการจัดสรรงบประมาณ ดังนี้

**๒.๕.๑ กรอบงบประมาณ**รายจ่ายประจำปีงบประมาณ พ.ศ. ๒๕๖๕ (มติ ก.บ.ภ. ครั้งที่ 1/2563   
เมื่อวันที่ 22 พฤษภาคม 2563)สำหรับงบประมาณจังหวัดและกลุ่มจังหวัด **จำนวน ๒๘,๐๐๐ ล้านบาท** เท่ากับปี ๒๕๖๔ โดยมี**สัดส่วนการจัดสรรงบประมาณระหว่างจังหวัด : กลุ่มจังหวัด เป็น ๗๐ : ๓๐** จากกรอบงบประมาณจังหวัดและกลุ่มจังหวัด จำนวน ๒๘,๐๐๐ ล้านบาท แบ่งเป็น

|  |  |
| --- | --- |
| **งบประมาณจังหวัด**  **จำนวนประมาณ ๑๙,๖๐๐ ล้านบาท** | **ปี ๒๕๖๕** |
| * **งบพัฒนาจังหวัด ๑๘,๙๐๕ ล้านบาท**   ให้ความสำคัญกับการเพิ่มขีดความสามารถในการแข่งขัน การแก้ไขปัญหา และตอบสนองต่อความต้องการของประชาชนในพื้นที่ โดยกำหนดองค์ประกอบไว้ ๕ ด้าน ดังนี้   1. จัดสรรเท่ากัน 2. ขนาดของจังหวัด 3. การแก้ปัญหาความเหลื่อมล้ำ 4. การเพิ่มขีดความสามารถในการแข่งขันทางเศรษฐกิจ 5. ความสามารถในการบริหารจัดการ | - เฉลี่ยเท่ากันทุกจังหวัด ๒๐%  - จำนวนประชากร ๒๐%  - ขนาดพื้นที่ ๕%  - สัดส่วนคนจน ๑๐%  - ผกผันรายได้ครัวเรือน ๒๕%  - ผลิตภัณฑ์มวลรวม (GPP) ๑๐%  - ประสิทธิภาพการบริหารงบประมาณ ๑๐% |
| * **งบบริหารจัดการของจังหวัด ๖๙๕ ล้านบาท** จัดสรรตามขนาดจังหวัด มีองค์ประกอบ ดังนี้   - จำนวนอำเภอในจังหวัด (ร้อยละ ๔๐)  - จำนวนประชากรในจังหวัด (ร้อยละ ๓๐)  - ขนาดพื้นที่ของจังหวัด (ร้อยละ ๓๐)  จากเกณฑ์ดังกล่าวสามารถแบ่งขนาดของจังหวัดได้ ๓ ขนาด ดังนี้  - จังหวัดขนาดใหญ่ ได้งบบริหาร ๑๐ ล้านบาท จำนวน ๒๔ จังหวัด  - จังหวัดขนาดกลาง ได้งบบริหาร ๙ ล้านบาท จำนวน ๓๙ จังหวัด  - จังหวัดขนาดเล็ก ได้งบบริหาร ๘ ล้านบาท จำนวน ๑๓ จังหวัด | |
| ให้จังหวัดเสนอโครงการไม่น้อยกว่า ๑.๕ เท่า แต่ไม่เกิน ๒ เท่า ของกรอบการจัดสรรงบประมาณ หากเสนอเกินกรอบดังกล่าว จะพิจารณาตามลำดับความสำคัญของโครงการเฉพาะที่อยู่ในกรอบวงเงินงบประมาณ ๒ เท่า เท่านั้น | |

| **งบประมาณกลุ่มจังหวัด**  **จำนวนประมาณ ๘,๔๐๐ ล้านบาท** |
| --- |
| * **งบพัฒนากลุ่มจังหวัด ๘,๓๑๒ ล้านบาท** แบ่งเป็น ๒ ส่วน กำหนดสัดส่วนร้อยละ ๕๐ : ๕๐ ได้แก่ * **ส่วนที่ ๑** งบประมาณเพื่อขับเคลื่อนแผนพัฒนากลุ่มจังหวัดที่เป็นการเพิ่มศักยภาพตามความต้องการรายพื้นที่ หรือแก้ไขปัญหาที่เป็นประเด็นร่วมของกลุ่มจังหวัด วงเงินงบประมาณ ๔,๑๕๖ ล้านบาท  มีองค์ประกอบการจัดสรรงบประมาณ ดังนี้ * ขนาดกลุ่มจังหวัด ๕๐ % * ผลิตภัณฑ์มวลรวมกลุ่มจังหวัด ๒๕ % * ผกผันกับผลิตภัณฑ์ต่อหัวของกลุ่มจังหวัด ๒๕ %   ให้เสนอโครงการได้ไม่น้อยกว่า ๑.๕ เท่า แต่ไม่เกิน ๒ เท่าของกรอบวงเงิน   * **ส่วนที่ ๒** งบประมาณเพื่อขับเคลื่อนแผนพัฒนากลุ่มจังหวัดที่เป็นลักษณะ cluster หรือตอบสนองนโยบายสำคัญของรัฐบาลเชิงพื้นที่ระดับกลุ่มจังหวัด วงเงินงบประมาณ ๔,๑๕๖ ล้านบาท โดยไม่มี การกำหนดกรอบการจัดสรรงบประมาณรายกลุ่มจังหวัด แต่จะพิจารณาเป็นรายโครงการ ทั้งนี้ โครงการที่เสนอขอรับการจัดสรรงบประมาณ ต้องเป็นโครงการที่อยู่ในแผนพัฒนากลุ่มจังหวัด  พ.ศ. ๒๕๖๑ – ๒๕๖๕ ที่มีลักษณะ ดังนี้   - โครงการที่สนับสนุนการขับเคลื่อนประเด็นการพัฒนาภายใต้แผนพัฒนาภาคให้บรรลุเป้าหมายการพัฒนาของแต่ละภาค โดยเป็นโครงการที่มีความเชื่อมโยงสอดคล้องกันเพื่อก่อให้เกิดการสร้างมูลค่าเพิ่มตลอดห่วงโซ่คุณค่า ทั้งต้นทาง กลางทาง และปลายทาง โดยคำนึงถึงศักยภาพและโอกาสของพื้นที่หรือ  - โครงการที่อยู่ในมติการประชุมคณะรัฐมนตรีอย่างเป็นทางการนอกสถานที่ หรือโครงการที่ดำเนินการตามข้อสั่งการของนายกรัฐมนตรีในการตรวจราชการในพื้นที่ หรือโครงการที่สนับสนุนการขับเคลื่อนการพัฒนาตามนโยบายการพัฒนาเชิงพื้นที่ของรัฐบาล เช่น โครงการตามแนวทางการพัฒนาพื้นที่ระเบียงเศรษฐกิจพิเศษภาคเหนือ ภาคตะวันออกเฉียงเหนือ ภาคใต้ ภาคกลาง เป็นต้น  ทั้งนี้ โครงการจะต้องมีความพร้อมในการดำเนินงาน โดยมีเอกสารยืนยันความพร้อม ทั้งในเรื่องที่ดิน รูปแบบรายละเอียด บุคลากร และข้อตกลงกับหน่วยงานรับผิดชอบในการดำเนินงานและการบำรุงรักษา และการปฏิบัติตามกฎหมายและระเบียบที่เกี่ยวข้อง รวมทั้งโครงการต้องเป็นไปตามหลักเกณฑ์การจัดทำโครงการประจำปีงบประมาณ พ.ศ. ๒๕๖๕ ที่ ก.บ.ภ. ได้ให้ความเห็นชอบ และสามารถดำเนินการให้แล้วเสร็จภายใน ๑ ปี หากเป็นโครงการที่มีระยะเวลาดำเนินการเกิน ๑ ปี ให้แบ่งการดำเนินการเป็นระยะ ๆ ละ ๑ ปี (Phasing) |
| * **งบบริหารจัดการของกลุ่มจังหวัด ๘๘ ล้านบาท** จัดสรรตามหลักเกณฑ์ ดังนี้   **-** กลุ่มจังหวัดที่มีจำนวนจังหวัด ๓ จังหวัด ให้ได้รับงบบริหารจัดการ ๔ ล้านบาท (๔ กลุ่ม)  - กลุ่มจังหวัดที่มีจำนวนจังหวัด ๔ - ๕ จังหวัด ให้ได้รับงบบริหารจัดการ ๕ ล้านบาท (๑๒ กลุ่ม)  - กลุ่มจังหวัดที่มีจำนวนจังหวัด ๖ จังหวัด ให้ได้รับงบบริหารจัดการ ๖ ล้านบาท (๒ กลุ่ม) |

แนวทางในการใช้จ่ายงบบริหารจัดการของจังหวัดและกลุ่มจังหวัด เพื่อเป็นค่าใช้จ่ายเกี่ยวกับ


* + การจัดประชุมหารือเพื่อจัดทำแผน
  + การจัดประชุม ก.บ.จ. / ก.บ.ก.
  + การศึกษาเพื่อพัฒนาจังหวัด/กลุ่มจังหวัด
  + การสำรวจความคิดเห็นเพื่อทราบถึงปัญหา ความต้องการ และศักยภาพของประชาชน
  + การพัฒนาประสิทธิภาพในการบริหารจัดการ
  + การเผยแพร่ประชาสัมพันธ์เพื่อให้เกิดความรู้ความเข้าใจแก่ภาคส่วนต่าง ๆ
  + การติดตามประเมินผล
  + การจ่ายเงินค่าธรรมเนียมศาล เงินตามคำพิพากษาของศาล หรือค่าใช้จ่ายอื่น ๆ ที่เกี่ยวข้องกับการดำเนินคดี

การบริหารจัดการเกี่ยวกับคดีและพัสดุของกลุ่มจังหวัดเดิม (ประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการ ลงวันที่ ๑๘ กุมภาพันธ์ ๒๕๕๒) ให้ถือปฏิบัติ ดังนี้

1. กรณีเป็นคดีของกลุ่มจังหวัดเดิม ให้ผู้ว่าราชการจังหวัดผู้รับมอบอำนาจจากหัวหน้ากลุ่มจังหวัดเดิมเบิกเงินค่าธรรมเนียมศาล เงินตามคำพิพากษาของศาล หรือค่าใช้จ่ายอื่น ๆ ที่เกี่ยวข้องกับการดำเนินคดี จากงบบริหารจัดการของกลุ่มจังหวัดที่จังหวัดสังกัดในปัจจุบัน (กลุ่มจังหวัดใหม่) และหากงบบริหารจัดการของกลุ่มจังหวัดไม่เพียงพอต่อการจ่ายเงินตามคำพิพากษาของศาล ให้หัวหน้ากลุ่มจังหวัดนำเงินเหลือจ่ายไปจ่ายเงินตามคำพิพากษาของศาลได้
2. การดำเนินการเกี่ยวกับพัสดุของกลุ่มจังหวัดเดิม ให้ผู้ว่าราชการจังหวัดผู้รับมอบอำนาจจากหัวหน้ากลุ่มจังหวัดเดิม เสนอ ก.บ.ก. ที่จังหวัดสังกัดในปัจจุบัน (กลุ่มจังหวัดใหม่)

**(เอกสารหมายเลข ๘)**

**๒.๕.2 แผนปฏิบัติการภาค ประจำปีงบประมาณ พ.ศ. 2564 แผนพัฒนาจังหวัดและกลุ่มจังหวัด พ.ศ. 2561 - 2565 ฉบับทบทวน แผนปฏิบัติราชการประจำปีงบประมาณ พ.ศ. 2564 ของจังหวัดและกลุ่มจังหวัด และคำของบประมาณของจังหวัดและกลุ่มจังหวัดประจำปีงบประมาณ พ.ศ. 2564** (มติ ก.บ.ภ. ครั้งที่ ๑/๒๕๖๓ เมื่อวันที่ ๒๒ พฤษภาคม ๒๕๖๓ และ ครม. เมื่อวันที่ ๘ สิงหาคม ๒๕๖๓)



ครม. ในคราวประชุมเมื่อวันที่ ๘ มีนาคม ๒๕๖๔ มีมติรับทราบตามที่สำนักงานสภาพัฒนาการเศรษฐกิจและสังคมแห่งชาติ (สศช.) ในฐานะฝ่ายเลขานุการคณะกรรมการบูรณาการนโยบายพัฒนาภาค (ก.บ.ภ.) เสนอผลการประชุม ก.บ.ภ. ครั้งที่ 1/2564 เมื่อวันที่ 3 มีนาคม 2564 เป็นการดำเนินการตามระเบียบสำนักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ. 2560 ข้อ 5 (4) ที่กำหนดให้ ก.บ.ภ. มีหน้าที่และอำนาจให้ความเห็นชอบแผนพัฒนาจังหวัด แผนพัฒนากลุ่มจังหวัด แผนพัฒนาภาค แผนปฏิบัติราชการประจำปีของจังหวัด แผนปฏิบัติราชการประจำปีของกลุ่มจังหวัด คำของบประมาณของจังหวัด กลุ่มจังหวัด และงบประมาณของส่วนราชการที่จะดำเนินการตามแผนพัฒนาภาค ตามกฎหมายว่าด้วยวิธีการงบประมาณ แล้วเสนอคณะรัฐมนตรีเพื่อทราบ สรุปได้ ดังนี้

    1. **เห็นชอบแผนปฏิบัติการภาค ประจำปีงบประมาณ พ.ศ. 2565** ทั้ง 6 ภาค จำนวน 505 โครงการ วงเงินงบประมาณ 63,595.76 ล้านบาท ดังนี้

|  |  |  |
| --- | --- | --- |
| **แผนปฏิบัติการภาค** | **จำนวน**  **(โครงการ)** | **วงเงิน**  **(ล้านบาท)** |
| ภาคเหนือ | 62 | 13,688.47 |
| ภาคตะวันออกเฉียงเหนือ | 154 | 22,278.40 |
| ภาคกลางและพื้นที่กรุงเทพมหานคร | 90 | 9,684.14 |
| ภาคตะวันออก | 61 | 4,866.81 |
| ภาคใต้ | 87 | 10,226.53 |
| ภาคใต้ชายแดน | 51 | 2,851.41 |
| **รวม** | **505** | **63,595.76** |

              2. เห็นชอบแผนพัฒนาจังหวัดและกลุ่มจังหวัด พ.ศ. 2561 - 2565 ฉบับทบทวนจำนวน   
76 จังหวัด และ 18 กลุ่มจังหวัด โดย**ให้จังหวัดและกลุ่มจังหวัดนำความเห็นและข้อเสนอแนะของ  
ฝ่ายเลขานุการฯ ไปทบทวนและปรับปรุงแผนเพื่อให้มีความสมบูรณ์ในระยะต่อไป**เช่น (1) ควรนำเสนอข้อมูลเพื่อวิเคราะห์เปรียบเทียบให้เห็นการเปลี่ยนแปลงของข้อมูลทั้งด้านเศรษฐกิจ สังคม และทรัพยากรธรรมชาติและสิ่งแวดล้อม โดยให้มีความสอดคล้องกับข้อมูลปัจจุบันมากที่สุด (2) ควรจัดลำดับความสำคัญของปัญหาและความต้องการของประชาชนพร้อมทั้งระบุพื้นที่เป้าหมายและกลุ่มเป้าหมายให้ชัดเจน และ (3) ควรกำหนดตัวชี้วัดให้สอดคล้องกับเป้าหมายและประเด็นการพัฒนา พร้อมทั้งกำหนดค่าฐานเพื่อให้สามารถกำหนดค่าเป้าหมาย  
ที่เหมาะสมและมีความเป็นไปได้

              3. **เห็นชอบแผนปฏิบัติราชการประจำปีงบประมาณ พ.ศ. 2565 ของจังหวัดและ  
กลุ่มจังหวัด**จำนวน 76 จังหวัด และ 18 กลุ่มจังหวัด รวมทั้งสิ้น 1,757 โครงการ งบประมาณรวม 42,882.33 ล้านบาท ประกอบด้วย

|  |  |  |  |  |
| --- | --- | --- | --- | --- |
| **รายการ** | **สนับสนุนภายในกรอบวงเงิน** | | **สนับสนุนเกินกรอบวงเงิน** | |
| **จำนวน**  **(โครงการ)** | **งบประมาณ**  **(ล้านบาท)** | **จำนวน**  **(โครงการ)** | **งบประมาณ**  **(ล้านบาท)** |
| **คำของบประมาณจังหวัด** | **1,126** | **20,145.05** | **404** | **11,127.69** |
| **คำของบประมาณกลุ่มจังหวัด** | **177** | **8,940.77** | **50** | **2,668.82** |
| ส่วนที่ 1 สำหรับขับเคลื่อนการพัฒนาเพื่อเพิ่มศักยภาพที่เป็นความต้องการและแก้ไขปัญหาประเด็นร่วมของกลุ่มจังหวัด | 120 | 4,488.70 | 50 | 2,668.82 |
| ส่วนที่ 2 เพื่อขับเคลื่อนการพัฒนาในลักษณะ Cluster หรือตอบสนองนโยบายเชิงพื้นที่ | 57 | 4,452.07 | - | - |
| **รวม** | **1,303** | **29,085.82** | **454** | **13,796.51** |

**๒.๖ หลักเกณฑ์การเปลี่ยนแปลงโครงการตามแผนปฏิบัติราชการประจำปีงบประมาณ พ.ศ. ๒๕๖๕ – ๒๕๗๐ ของจังหวัดและกลุ่มจังหวัด** (มติ ก.บ.ภ. ครั้งที่ ๒/๒๕๖๔ เมื่อวันที่ ๑๔ กรกฎาคม ๒๕๖๔)

การเปลี่ยนแปลงโครงการทุกกรณีให้ผู้ว่าราชการจังหวัดหรือหัวหน้ากลุ่มจังหวัด ดำเนินการตามระเบียบการบริหารงบประมาณที่เกี่ยวข้องและให้ดำเนินการตามหลักเกณฑ์การเปลี่ยนแปลงโครงการตามแผนปฏิบัติราชการประจำปีงบประมาณ พ.ศ. ๒๕๖๕ – ๒๕๗๐ ทั้งกรณีงบประมาณปกติและงบประมาณเหลือจ่าย ดังนี้

|  |
| --- |
| **กรณี ๑** ให้เสนอขอความเห็นชอบจากประธาน อ.ก.บ.ภ. ที่กำกับดูแลภาค ภายในวันที่ ๓๑ มีนาคม ของปีงบประมาณนั้น ๆ |
| ระเบียบ – ข้อบังคับ – ประกาศ ของมหาวิทยาลัยราชภัฏสุราษฎร์ธานี –  สำนักส่งเสริมวิชาการและงานทะเบียนอ.ก.บ.ภ. จะพิจารณาเฉพาะกรณีมีความจำเป็นเร่งด่วนที่จะต้องเสนอโครงการใหม่ ซึ่งไม่อยู่ในแผนปฏิบัติราชการประจำปีของจังหวัดและกลุ่มจังหวัดเท่านั้น กิจกรรม หรือพื้นที่ดำเนินการ  ที่ไม่กระทบกลุ่มเป้าหมาย/วัตถุประสงค์ของโครงการ  **เสนอขอปรับแผนฯ**  **สำนักงบประมาณ**  **จังหวัด**  **กลุ่มจังหวัด**  **ประธาน อ.ก.บ.ภ.**  **พิจารณาเห็นชอบ**  **ก.บ.จ./ก.บ.ก.**  **พิจารณาเห็นชอบ**  **จังหวัด**  **กลุ่มจังหวัด** |
| **กรณี ๒** ให้เป็นอำนาจของ ก.บ.จ./ก.บ.ภ. พิจารณาให้ความเห็นชอบ และรายงานให้ อ.ก.บ.ภ. ที่กำกับดูแลภาคทราบภายใน ๑๕ วัน นับแต่วันสิ้นไตรมาส |
| 1. โครงการที่ ก.บ.ภ. ให้ความเห็นชอบแต่ยังไม่ได้รับการจัดสรรงบประมาณ (Y1 และ Y2) 2. ระเบียบ – ข้อบังคับ – ประกาศ ของมหาวิทยาลัยราชภัฏสุราษฎร์ธานี –  สำนักส่งเสริมวิชาการและงานทะเบียนโครงการเดิมที่มีการเปลี่ยนแปลงกิจกรรม หรือ พื้นที่ดำเนินการ หรือ แผนการใช้จ่ายงบประมาณ หรือยกเลิกการดำเนินการโครงการ หรือกิจกรรมภายใต้โครงการ 3. การขอเปลี่ยนแปลงรายละเอียดของโครงการที่ไม่มีผลกระทบต่อวัตถุประสงค์ และไม่ทำให้ต้องเพิ่มวงเงินงบประมาณ   - แก้ไขข้อความที่พิมพ์คลาดเคลื่อน ตกหล่น  - ประเภทงบรายจ่าย  - การเปลี่ยนแปลงหน่วยดำเนินงาน โดยที่วัตถุประสงค์/กิจกรรม/พื้นที่ดำเนินการ/กลุ่มเป้าหมาย ไม่เปลี่ยนแปลง  - กิจกรรม หรือพื้นที่ดำเนินการ ที่ไม่กระทบต่อกลุ่มเป้าหมาย/วัตถุประสงค์ของโครงการ  - รายละเอียดของแบบรูปรายการสิ่งก่อสร้างเพื่อให้เหมาะสมกับสภาพพื้นที่ที่จะดำเนินการก่อสร้าง  - รายละเอียดครุภัณฑ์ที่ไม่มีผลกระทบต่อการใช้งาน /ไม่มีผลต่อการเปลี่ยนแปลงประเภทหรือปริมาณครุภัณฑ์ที่ได้รับอนุมัติ  - รายละเอียดกิจกรรมในงบดำเนินงาน ที่ไม่ทาให้จานวนกลุ่มเป้าหมายหรือผู้ได้รับประโยชน์น้อยลง  ๔. การขยายผลโครงการที่ดำเนินการแล้วเสร็จ เพื่อเพิ่มเติมเป้าหมายโครงการเดิมให้บรรลุผลสัมฤทธิ์มากยิ่งขึ้นได้  ๕. การนำเงินเหลือจ่าย เพื่อเป็นค่าใช้จ่าย ดังนี้  - การจ่ายเงินตามคำพิพากษาของศาล เฉพาะกรณีงบบริหารจัดการของจังหวัดหรือกลุ่มจังหวัด ไม่เพียงพอ  - การจ่ายเงินชดเชยค่างานก่อสร้างตามสัญญาแบบปรับราคาได้ (ค่า K)  ระเบียบ – ข้อบังคับ – ประกาศ ของมหาวิทยาลัยราชภัฏสุราษฎร์ธานี –  สำนักส่งเสริมวิชาการและงานทะเบียน - ค่าใช้จ่ายในการบำรุง ดูแล รักษา หรือค่าสาธารณูปโภคฯ ของสินทรัพย์ที่อยู่ระหว่างการโอนสินทรัพย์ให้ส่วนราชการ  ทั้งนี้ การเปลี่ยนแปลงทุกกรณี ให้ ผวจ./หน.กลุ่มจังหวัด ให้ดาเนินการตามระเบียบการบริหารงบประมาณที่เกี่ยวข้อง  **อ.ก.บ.ภ.**  **สำนักงบประมาณ**  **ขอทำความตกลง**  **รายงานเพื่อทราบ**  **ก.บ.จ. / ก.บ.ก.**  **พิจารณาเห็นชอบ**  **จังหวัด กลุ่มจังหวัด** |
| ให้ ก.บ.จ.หรือ ก.บ.ก. รายงานผลการเปลี่ยนแปลงโครงการทั้งหมด ให้ อ.ก.บ.ภ. ที่กากับดูแลภาคทราบ ตามแบบฟอร์มที่กำหนด ภายใน 30 วันหลังจากสิ้นสุดปีงบประมาณ |

**(เอกสารหมายเลข ๙)**

**2.๗ พระราชบัญญัติงบประมาณรายจ่ายประจำปีงบประมาณ พ.ศ. ๒๕๖๔**

พระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ ประกาศในราชกิจจานุเบกษา เมื่อวันที่ ๒๐ กันยายน ๒๕๖๔ ให้ใช้บังคับตั้งแต่วันที่ 1 ตุลาคม พ.ศ. 256๔ เป็นต้นไป โดยมาตรา ๒๘ งบประมาณรายจ่ายของจังหวัดและกลุ่มจังหวัด ให้ตั้งเป็นจำนวน ๑๗,๔๑๑,๐๑๒,๓๐๐ บาท

**2.๘ ร่างพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ....**

ปัจจุบันร่างระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. .... อยู่ในขั้นตอนการพิจารณาของคณะกรรมการกฤษฎีกา คณะที่ ๑๓ โดยมีบทบัญญัติที่เกี่ยวข้องกับผู้ตรวจราชการสำนักนายกรัฐมนตรีในหมวด ๖ การกำกับและติดตาม มาตรา 38 บัญญัติว่า “เพื่อให้การบริหารงานเชิงพื้นที่แบบบูรณาการสัมฤทธิ์ผลให้คณะกรรมการตรวจสอบและประเมินผลภาคราชการ ผู้ตรวจราชการสำนักนายกรัฐมนตรี และผู้ตรวจราชการมหาดไทย มีหน้าที่และอำนาจร่วมกัน เร่งรัด ติดตาม ตรวจสอบ และประเมินผลการดำเนินการตามแผนพัฒนาจังหวัด แผนพัฒนากลุ่มจังหวัด เป้าหมายและแนวทางการพัฒนาภาค แผนปฏิบัติราชการประจำปีของจังหวัด และแผนปฏิบัติราชการประจำปีของกลุ่มจังหวัด รวมทั้งการบริหารงบประมาณจังหวัดและงบประมาณกลุ่มจังหวัด เพื่อรายงานผลการเร่งรัด ติดตาม ตรวจสอบ และประเมินผลพร้อมทั้งข้อเสนอแนะต่อ ก.น.บ. อย่างน้อยปีละหนึ่งครั้ง เว้นแต่กรณีมีความจำเป็นเร่งด่วนอาจเสนอให้ ก.น.บ. พิจารณารายงานเรื่องใดเรื่องหนึ่งพร้อมข้อเสนอแนะก่อนการรายงานผลประจำปีก็ได้” **(เอกสารหมายเลข ๑๐)**

**๒.๙ แนวทางปฏิบัติของจังหวัดและกลุ่มจังหวัด (เพิ่มเติม) กรณีการชำระเงินประกันค่าธรรมเนียมให้สถาบันอนุญาโตตุลาการในการฟ้องคดีจากการดำเนินโครงการตามแผนปฏิบัติราชการประจำปีของจังหวัดและกลุ่มจังหวัด และการขอโอนเปลี่ยนแปลงโครงการเพื่อชดเชยถูกพับเงินไปของจังหวัดและกลุ่มจังหวัด**

ในคราวประชุม ก.บ.ภ. ครั้งที่ ๒/๒๕๖๔ เมื่อวันที่ ๑๔ กรกฎาคม ๒๕๖๔ ได้มีมติเห็นชอบหลักการและแนวทางปฏิบัติของจังหวัดและกลุ่มจังหวัด (เพิ่มเติม) เพื่อให้จังหวัดและกลุ่มจังหวัดใช้เป็นแนวทางในการดำเนินการ ดังนี้

2.๙.1 การชำระเงินประกันค่าธรรมเนียมให้สถาบันอนุญาโตตุลาการในการฟ้องคดีจากการดำเนินโครงการตามแผนปฏิบัติราชการประจำปีของจังหวัดและกลุ่มจังหวัด กรณีการชำระเงินค่าธรรมเนียม และค่าใช้จ่ายในขั้นอนุญาโตตุลาการ ตลอดจนค่าป่วยการอนุญาโตตุลาการ ตามกระบวนการอนุญาโตตุลาการระงับข้อพิพาท เฉพาะโครงการที่ดำเนินการตามแผนปฏิบัติราชการประจำปีของจังหวัดและกลุ่มจังหวัด และมีการกำหนดในสัญญาก่อนมติคณะรัฐมนตรี 14 ก.ค. 2558 ให้จังหวัดและกลุ่มจังหวัดนำเงินเหลือจ่ายไปชำระเงินประกันค่าธรรมเนียมดังกล่าวได้ โดยให้ผู้ว่าราชการจังหวัดหรือหัวหน้ากลุ่มจังหวัด นำเสนอคำขอเปลี่ยนแปลงโครงการตามกรณีดังกล่าว เพื่อขอความเห็นขอบจาก คณะกรรมการบูรณาการจังหวัด (ก.บ.จ.) หรือคณะกรรมการบูรณาการกลุ่มจังหวัด (ก.บ.ก.) แล้วแต่กรณี และ เมื่อ ก.บ.จ. หรือ ก.บ.ก. ให้ความเห็นชอบแล้ว ให้จัดส่งคำขอเปลี่ยนแปลงโครงการมายังฝ่ายเลขานุการ ก.บ.ภ. เพื่อพิจารณากลั่นกรอง และเสนอขอความเห็นชอบจาก “ประธาน อ.ก.บ.ภ.” ที่กำกับดูแลภาค และแจ้งเวียน อ.ก.บ.ภ. เพื่อทราบต่อไป ทั้งนี้ กรณีกลุ่มจังหวัดเดิม ให้เบิกเงินประกันค่าธรรมเนียมดังกล่าว จากเงินเหลือจ่ายของกลุ่มจังหวัดที่จังหวัดสังกัดในปัจจุบัน (กลุ่มจังหวัดใหม่) สำหรับกรณีที่จังหวัดและกลุ่มจังหวัดมีปัญหาหรือความจำเป็นหรือเป็นข้อเรียกร้องของคู่สัญญาอีกฝ่ายหนึ่งที่มิอาจหลีกเลี่ยงได้ ให้เสนอคณะรัฐมนตรีพิจารณาอนุมัติเป็นราย ๆ ไป ซึ่งเป็นการปฏิบัติตามมติคณะรัฐมนตรี เมื่อวันที่ ๑๔ กรกฎาคม ๒๕๕๘

2.๙.2 การขอโอนเปลี่ยนแปลงโครงการเพื่อชดเชยถูกพับเงินไปของจังหวัดและกลุ่มจังหวัด กรณีงบประมาณตามแผนปฏิบัติราชการประจำปีงบประมาณ พ.ศ. 2562 กำหนดให้จังหวัดและกลุ่มจังหวัด สามารถใช้จ่ายจากงบประมาณรายจ่ายปีปัจจุบันได้ โดยให้ผู้ว่าราชการจังหวัด หรือหัวหน้ากลุ่มจังหวัดนำเสนอ คำขอเปลี่ยนแปลงโครงการเพื่อขอความเห็นชอบจาก ก.บ.จ. หรือ ก.บ.ก. แล้วแต่กรณี และเมื่อ ก.บ.จ. หรือ ก.บ.ก.   
ให้ความเห็นชอบแล้ว ให้จัดส่งคำขอเปลี่ยนแปลงโครงการมายังฝ่ายเลขานุการ ก.บ.ภ. ภายในวันที่ 10 สิงหาคม 2564 เพื่อพิจารณากลั่นกรอง และเสนอขอความเห็นขอบจากประธาน อ.ก.บ.ภ.ที่กำกับดูแลภาค และแจ้งเวียน อ.ก.บ.ภ. เพื่อทราบต่อไป สำหรับการชดเชยเงินที่ถูกพับไปจากการดำเนินโครงการตามแผนปฏิบัติราชการประจำปี พ.ศ. 2557 – 2561 ซึ่งอยู่ภายใต้กลไก ก.น.จ. มอบหมายให้กระทรวงมหาดไทยและทีมบูรณาการกลางประชุมหารือร่วมกัน เพื่อพิจารณาหาแนวทางต่อไป

**(เอกสารหมายเลข ๑๑)**

**๒.๑๐ แนวทางการจัดทำแผนปฏิบัติราชการประจำปีของจังหวัดและกลุ่มจังหวัด กรณีสำนักงานจังหวัดจะเป็นหน่วยดำเนินการ**

ตามหลักเกณฑ์การจัดทำแผนปฏิบัติราชการประจำปีงบประมาณ พ.ศ. ๒๕๖๕ ของจังหวัดและกลุ่มจังหวัด กำหนดให้โครงการที่ดำเนินการโดยจังหวัดและกลุ่มจังหวัด ซึ่งเป็นงบลงทุนและ/หรือครุภัณฑ์ ต้องแสดงถึงหน่วยงานที่พร้อมจะรับผิดชอบค่าใช้จ่ายที่จะเกิดขึ้นในปีต่อไป รวมทั้งต้องมีร่างบันทึกข้อตกลงระหว่างจังหวัดและกลุ่มจังหวัดกับหน่วยงานดังกล่าวในการขอตั้งงบประมาณและการโอนสินทรัพย์ที่เกิดจากการดำเนินโครงการต่อไป โดยมีการจัดทำบันทึกข้อตกลงแนบมาพร้อมกับคำขอโครงการ หากไม่มีเอกสารบันทึกข้อตกลงแนบมา โครงการนั้นจะไม่ได้รับการพิจารณา และหลักเกณฑ์การโอนเปลี่ยนแปลงโครงการตามแผนปฏิบัติราชการประจำปีงบประมาณ พ.ศ. ๒๕๖๕ – ๒๕๗๐ ของจังหวัดและกลุ่มจังหวัด โดยการใช้งบประมาณเหลือจ่าย เพื่อเป็นค่าใช้จ่ายในการบำรุง ดูแล รักษา หรือค่าสาธารณูปโภคฯ ของสินทรัพย์ที่อยู่ระหว่างการโอนสินทรัพย์ให้ส่วนราชการ เฉพาะสินทรัพย์ที่เกิดขึ้นจากการดำเนินโครงการที่ได้รับความเห็นชอบจากคณะกรรมการบูรณาการนโยบายพัฒนาภาค (ก.บ.ภ.)

กระทรวงมหาดไทยจึงได้มีแนวทางปฏิบัติให้จังหวัดและกลุ่มจังหวัดถือปฏิบัติ กรณีสำนักงานจังหวัดเป็นหน่วยดำเนินโครงการตามแผนปฏิบัติราชการประจำปีของจังหวัดและกลุ่มจังหวัด ในลักษณะโครงการที่เป็นงบลงทุนและหรือครุภัณฑ์ รวมถึงงบบริหารจัดการของจังหวัดและกลุ่มจังหวัด ซึ่งจะต้องรับโอนสินทรัพย์ที่เกิดจากการดำเนินโครงการและรับผิดชอบค่าใช้จ่ายในการบำรุง ดูแล รักษา ต้องพิจารณาและคำนึงถึงอำนาจหน้าที่ของสำนักงานจังหวัด ตามนัยกฎกระทรวงแบ่งส่วนราชการสำนักงานปลัดกระทรวง กระทรวงมหาดไทย พ.ศ. ๒๕๕๓ เป็นสำคัญ โดยดำเนินการ ดังนี้

๒.๑๐.๑ กรณีโครงการหรือกิจกรรมตามแผนปฏิบัติราชการประจำปีของจังหวัดและกลุ่มจังหวัด ประจำปีงบประมาณ พ.ศ. ๒๕๖๕ ซึ่งสำนักงานจังหวัดเป็นหน่วยดำเนินโครงการ ให้รายงานสำนักงานปลัดกระทรวงมหาดไทยทราบ และสำนักงานปลัดกระทรวงมหาดไทยจะได้แจ้งแนวทางปฏิบัติในการรับโอนสินทรัพย์ที่เกิดจากการดำเนินโครงการระหว่างกรมของสำนักงานปลัดกระทรวงมหาดไทยให้ทราบต่อไป

๒.๑๐.๒ กรณีโครงการหรือกิจกรรมตามแผนปฏิบัติราชการประจำปีของจังหวัดและกลุ่มจังหวัด ตั้งแต่ปีงบประมาณ พ.ศ. ๒๕๖๖ เป็นต้นไป ซึ่งสำนักงานจังหวัดเป็นหน่วยดำเนินโครงการ ให้จังหวัดและกลุ่มจังหวัดจัดส่งข้อเสนอโครงการและร่างยันทึกข้อตกลงในการขอต้งงบประมาณและการโอนสินทรัพย์ที่จะเกิดจากการดำเนินโครงการ ให้สำนักงานปลัดกระทรวงมหาดไทยพิจารณาให้ความเห็นชอบก่อนทุกครั้งที่จะเสนอโครงการบรรจุไว้ในแผนปฏิบัติราชการประจำปีของจังหวัดและกลุ่มจังหวัด

**(เอกสารหมายเลข ๑๒)**

๒.๑๑ **การรับโอนสินทรัพย์ที่ได้จัดหาโดยใช้งบประมาณของจังหวัด/กลุ่มจังหวัด กรณีพัสดุคุณภาพดีและยังสามารถใช้งานได้ ของสำนักงานปลัดกระทรวงมหาดไทย**

กระทรวงมหาดไทยได้กำหนดขั้นตอน/วิธีการในการพิจารณากลั่นกรองการรับโอนสินทรัพย์ กรณีพัสดุคุณภาพดีและยังสามารถใช้งานได้ ที่ได้จัดหาโดยใช้งบประมาณตามแผนพัฒนาและแผนปฏิบัติราชการประจำปีงบประมาณของจังหวัด/กลุ่มจังหวัด ของสำนักงานปลัดกระทรวงมหาดไทย ดังนี้

1. แต่งตั้งคณะกรรมการ โดยมีองค์ประกอบและอำนาจหน้าที่ ตามหนังสือสำนักงานปลัดกระทรวงมหาดไทย ด่วนที่สุด ที่ มท ๐๒๐๓.๓/ว ๕๓๖๐ ลงวันที่ ๑๗ กันยายน ๒๕๖๔
2. สำนักงานจังหวัด (สำนักงานกระทรวงมหาดไทย ผู้รับโอน) จัดทำรายละเอียดสินทรัพย์ที่ประสงค์รับโอนจากจังหวัด/กลุ่มจังหวัด โดยผ่านคณะกรรมการ ตามข้อ ๑ โดยมีหลักเกณฑ์การพิจารณา ดังนี้

๒.๑ เป็นครุภัณฑ์/สิ่งปลูกสร้าง ที่ได้จัดหาโดยใช้งบประมาณตามแผนพัฒนาและแผนปฏิบัติราชการประจำปีงบประมาณของจังหวัด/กลุ่มจังหวัด

๒.๒ ทรัพย์สินที่จะรับโอนจะต้องเป็นสินทรัพย์ที่ใช้ในภารกิจประจำ/ภารกิจปกติของสำนักงานปลัดกระทรวงมหาดไทย (สำนักงานจังหวัด) ไม่มีสภาพหนี้คงค้างชำระ และมีสภาพพร้อมใช้งาน

๒.๓ ประมาณการค่าใช้จ่าย เช่น ค่าไฟฟ้า ค่าน้ำประปา ฯลฯ

๒.๔ แนบไฟล์ภาพถ่ายรายการสินทรัพย์สำหรับประกอบการพิจารณา

แล้วส่งให้สำนักงานปลัดกระทรวงมหาดไทยพิจารณาตามขั้นตอนต่อไป

1. ฝ่ายเลขานุการคณะทำงานพิจารณากลั่นกรองการรับโอนสินทรัพย์ที่ได้จัดหาโดยใช้งบประมาณของจังหวัด/กลุ่มจังหวัด กรณีพัสดุคุณภาพดีและยังสามารถใช้งานได้ ของสำนักงานปลัดกระทรวงมหาดไทย รวบรวมเสนอที่ประชุมพิจารณากลั่นกรองการรับโอนสินทรัพย์ โดยกำหนดการพิจารณารับโอนสินทรัพย์ จำนวน ๒ ครั้ง/ปี

๓.๑ ครั้งที่ ๑ ระหว่างวันที่ ๑ ตุลาคม – ๓๑ มีนาคม ให้จังหวัด/กลุ่มจังหวัดรวบรวมส่งสำนักงานปลัดกระทรวงมหาดไทย ภายในวันที่ ๑๕ กุมภาพันธ์

๓.๒ ครั้งที่ ๒ ระหว่างวันที่ ๑ เมษายน – ๓๐ กันยายน ให้จังหวัด/กลุ่มจังหวัดรวบรวมส่งสำนักงานปลัดกระทรวงมหาดไทย ภายในวันที่ ๑๕ สิงหาคม

1. ปลัดกระทรวงมหาดไทย พิจารณา

๔.๑ หากอนุมัติ แจ้งให้จังหวัด (ผู้โอน) และสำนักงานจังหวัด (ผู้รับโอน) จัดทำและรายงานรายละเอียดการโอนสินทรัพย์ของจังหวัดและกลุ่มจังหวัดให้ส่วนราชการ ตามแบบฟอร์มในหนังสือกรมบัญชีกลาง ที่ กค ๐๔๒๓.๓/ว ๒๕๔ ลงวันที่ ๑๖ กรกฏาคม ๒๕๕๖ เพื่อให้สำนักงานปลัดกระทรวงมหาดไทย (กองคลัง สป.) ตรวจสอบความถูกต้องของข้อมูลในระบบ GFMIS และในแบบฟอร์มรายการสินทรัพย์ ตามที่ปลัดกระทรวงมหาดไทยอนุมัติ

๔.๒ ไม่อนุมัติ ส่งเรื่องคืนสำนักงานจังหวัด

**(เอกสารหมายเลข ๑๓)**

**2.๑๒ แนวทางปฏิบัติเกี่ยวกับการดำเนินการเกี่ยวกับที่ดินสิ่งปลูกสร้างซึ่งเป็นทรัพย์สินของจังหวัดและกลุ่มจังหวัด**

กระทรวงมหาดไทยได้หารือกรมธนารักษ์เกี่ยวกับแนวทางปฏิบัติกรณีการโอนที่ดินและสิ่งปลูกสร้างที่ได้มาจากการใช้จ่ายงบประมาณของจังหวัดและกลุ่มจังหวัด เนื่องจากกฎหมายที่เกี่ยวข้องกับที่ราชพัสดุ ประกอบด้วย พระราชบัญญัติที่ราชพัสดุ พ.ศ. ๒๕๖๒ และกฎกระทรวงการใช้ที่ราชพัสดุ พ.ศ. ๒๕๖๓ มีผลใช้บังคับ โดยกรมธนารักษ์ได้พิจารณาแล้ว จึงยกเลิกหนังสือกรมธนารักษ์ ด่วนที่สุด ที่ กค 0304/5584 ลงวันที่ ๒๓ เมษายน ๒๕๕๕ และกำหนดแนวทางให้ถือปฏิบัติ ดังนี้

2.๑๒.1 กรณีที่จังหวัดและกลุ่มจังหวัดได้มาซึ่งที่ดินและสิ่งก่อสร้าง ขอให้จังหวัดและกลุ่มจังหวัดเป็น  
ผู้นำส่งขึ้นทะเบียนเพื่อให้สอดคล้องกับข้อเท็จจริงในการได้ทรัพย์สินนั้นมา ตามมาตรา ๑๗ และมาตรา ๑๘ วรรคสอง แห่งพระราชบัญญัติที่ราชพัสดุ พ.ศ. ๒๕๖๒ กรมธนารักษ์จึงมีหน้าที่จัดทำทะเบียนที่ราชพัสดุตามที่จังหวัดและกลุ่มจังหวัดนำส่งขึ้นทะเบียน โดยขอให้จังหวัดและกลุ่มจังหวัดมีหนังสือแจ้งหน่วยงานที่จังหวัดและกลุ่มจังหวัดประสงค์จะมอบทรัพย์สินนั้น ๆ ให้เป็นผู้ยื่นหนังสือแสดงความประสงค์ขอใช้ที่ราชพัสดุต่อกรมธนารักษ์ หากไม่มีหน่วยงานใดประสงค์จะขอใช้ประโยชน์ ขอให้จังหวัดและกลุ่มจังหวัดยังคงดูแลและบำรุงรักษาที่ราชพัสดุไว้จนกว่าจะมีส่วนราชการยื่นหนังสือแสดงความประสงค์ขอใช้ที่ราชพัสดุ ทั้งนี้ เพื่อให้มีผู้ดูแลและบำรุงรักษาที่ราชพัสดุที่ได้มาจากการใช้จ่ายงบประมาณของจังหวัดและกลุ่มจังหวัดไม่ให้เสียหายและอยู่ในสภาพที่เหมาะสมต่อการใช้ประโยชน์ในราชการต่อไป

2.๑๒.2 กรณีจังหวัดและกลุ่มจังหวัดได้ก่อสร้างสิ่งปลูกสร้างจากเงินงบประมาณรายจ่ายของจังหวัดและกลุ่มจังหวัดบนพื้นที่อื่น เช่น ที่ดินของสหกรณ์ รัฐวิสาหกิจ องค์กรปกครองส่วนท้องถิ่น หรือที่ธรณีสงฆ์ เป็นต้น ก่อนดำเนินการใด ๆ ในที่ดินขอให้จังหวัดและกลุ่มจังหวัดจัดให้มีหลักฐานแสดงการให้ความยินยอมจากเจ้าของทีดิน พร้อมทั้งจดทะเบียนสิทธิเหนือพื้นดินให้แล้วเสร็จก่อนทรัพย์สินส่งขึ้นทะเบียนที่ราชพัสดุ ทั้งนี้ เพื่อป้องกันมิให้มีการโต้แย้งสิทธิในสิ่งปลูกสร้างภายหลัง

**(เอกสารหมายเลข ๑๔)**

**๒.๑๓ หลักเกณฑ์และแนวทางปฏิบัติของจังหวัดและกลุ่มจังหวัด ประจำปีงบประมาณ พ.ศ. ๒๕๖๔ – ๒๕๖๕ (เพิ่มเติม) กรณ๊การจ่ายเงินชดเชยค่างานก่อสร้างตามสัญญาแบบปรับราคาได้ (ค่า K)**

มติคณะกรรมการบูรณาการนโยบายพัฒนาภาค (ก.บ.ภ.) ครั้งที่ ๑/๒๕๖๔ เมื่อวันที่ ๓ มีนาคม ๒๕๖๔ เห็นชอบหลักเกณฑ์และแนวทางปฏิบัติของจังหวัดและกลุ่มจังหวัด ประจำปีงบประมาณ พ.ศ. ๒๕๖๔ – ๒๕๖๕ (เพิ่มเติม) กรณ๊การจ่ายเงินชดเชยค่างานก่อสร้างตามสัญญาแบบปรับราคาได้ (ค่า K) และสำนักงานสภาพัฒนาการเศรษฐกิจและสังคมแห่งชาติ ในฐานะฝ่ายเลขานุการ ก.บ.ภ. ได้แจ้งหลักเกณฑ์และแนวทางปฏิบัติดังกล่าว ให้จังหวัดกลุ่มจังหวัดใช้เป็นแนวทางดำเนินการ ดังนี้

๒.๑๓.๑ กรณีการจ่ายเงินชดเชยค่า K ให้เจียดจ่ายจากเงินเหลือจ่ายในการดำเนินโครงการของจังหวัดและกลุ่มจังหวัด เป็นลำดับแรก และจากงบบริหารจัดการเป็นลำดับต่อมา

๑) กรณีจังหวัดและกลุ่มจังหวัด ให้นำเงินเหลือจ่ายหรืองบบริหารจัดการ ไปจ่ายชดเชยค่างานก่อสร้างฯ (ค่า K) ได้ โดยให้จัดทำคำขอโอนเปลี่ยนแปลงโครงการเสนอขอความเห็นชอบจาก ก.บ.จ. หรือ ก.บ.ก. แล้วแต่กรณี ทั้งนี้ ให้ ก.บ.จ. และ ก.บ.ก. รายงานการเปลี่ยนแปลงดังกล่าวให้ อ.ก.บ.ภ. ที่กำกับดูแลภาคทราบ ภายใน ๑๕ วัน นับแต่วันสิ้นไตรมาสที่ได้รับอนุมัติให้เปลี่ยนแปลงโครงการ

๒) กรณีกลุ่มจังหวัดเดิม ให้เบิกเงินชดเชยค่างานก่อสร้างฯ (ค่า K) จากเงินเหลือจ่ายหรืองบบริหารจัดการของกลุ่มจังหวัดที่จังหวัดสังกัดในปัจจุบัน (กลุ่มจังหวัดใหม่) โดยให้จัดทำคำขอโอนเปลี่ยนแปลงโครงการเสนอขอความเห็นชอบจาก ก.บ.ก. ทั้งนี้ ให้ ก.บ.ก. รายงานการเปลี่ยนแปลงดังกล่าวให้ อ.ก.บ.ภ. ที่กำกับดูแลภาคทราบภายใน ๑๕ วัน นับแต่วันสิ้นไตรมาสที่ได้รับอนุมัติให้เปลี่ยนแปลงโครงการ

๒.๑๓.๒ กรณีการเรียกเงินคืนจากผู้รับจ้าง จากการดำเนินโครงการของกลุ่มจังหวัดเดิม ให้ส่งคืน  
กลุ่มจังหวัดใหม่ที่จังหวัดสังกัดในปัจจุบัน

**(เอกสารหมายเลข ๑๕)**

**๒.๑๔ การนำเข้าข้อมูลในระบบติดตามและประเมินผลแห่งชาติ (eMENSCR) ประจำปีงบประมาณ พ.ศ. ๒๕๖๕**

ตามระเบียบว่าด้วยการติดตาม ตรวจสอบ และประเมินผลการดำเนินการตามยุทธศาสตร์ชาติและแผนการปฏิรูปประเทศ พ.ศ. ๒๕๖๒ กำหนดให้สำนักงานสภาพัฒนาการเศรษฐกิจและสังคมแห่งชาติ พัฒนาระบบเทคโนโลยีสารสนเทศเพื่อใช้สำหรับการติดตาม ตรวจสอบ และประเมินผลการดำเนินงานตามยุทธศาสตร์ชาติและแผนการปฏิรูปประเทศ โดยหัวหน้าหน่วยงานของรัฐทุกแห่งจะต้องรายงานผลการดำเนินการตามยุทธศาสตร์ชาติและแผนการปฏิรูปประเทศในระบบตามรายการและระยะเวลาที่ สศช. กำหนด สศช. จึงได้พัฒนาระบบติดตามและประเมินผลแห่งชาติ (eMENSCR) เพื่อเป็นเครื่องมือหลักในการติดตาม ตรวจสอบ และประเมินผลการดำเนินงานของทุกหน่วยงานของรัฐตามระเบียบฯ และตั้งแต่ปีงบประมาณ พ.ศ. ๒๕๖๕ เป็นต้นไป สศช. จะปฏิบัติตามกรอบระยะเวลาที่กำหนดในทุกขั้นตอนอย่างเคร่งครัด เพื่อให้การติดตาม ตรวจสอบ และประเมินผลการดำเนินการตามยุทธศาสตร์ชาติและแผนการปฏิรูปประเทศผ่านระบบ eMENSCR มีข้อมูลที่สมบูรณ์และเป็นปัจจุบัน ครอบคลุมทุกหน่วยงานของรัฐได้อย่างมีประสิทธิภาพ จึงให้ทุกหน่วยงานของรัฐดำเนินการตามรายการและระยะเวลาที่ สศช. กำหนด เพื่อจะได้ดำเนินการสรุปผลการนำเข้าข้อมูลโครงการ/การดำเนินงานของแต่ละหน่วยงานถึงระดับกอง เสนอต่อคณะกรรมการยุทธศาสตร์ชาติ คณะรัฐมนตรีต่อไป

**(เอกสารหมายเลข ๑๖)**

**๒.๑๕ แนวทางปฏิบัติในการสะสางสินทรัพย์คงค้างสะสมที่ได้มาจากการใช้จ่ายงบประมาณของจังหวัดและกลุ่มจังหวัด**

กระทรวงมหาดไทยได้พิจารณาแก้ไขข้อจำกัดในเรื่องการโอนสินทรัพย์ของจังหวัดและกลุ่มจังหวัด ตลอดจนสำรวจข้อมูลงบประมาณของสินทรัพย์คงค้างสะสมและวิเคราะห์ข้อมูลงบประมาณที่ต้องจ่ายเป็น  
ค่าซ่อมแซม บำรุงรักษา เพื่อให้จังหวัดและกลุ่มจังหวัดสามารถบริหารจัดการสินทรัพย์ได้อย่างมีประสิทธิภาพ ประสิทธิผล และเกิดความคล่องตัว ประกอบกับเพื่อเตรียมการสำหรับการขออนุมัติยกเว้นผ่อนผันการโอนครุภัณฑ์ที่มีคุณภาพดีต่อคณะกรรมการวินิจฉัยในคราวต่อไป กระทรวงมหาดไทยจึงให้จังหวัดและกลุ่มจังหวัดดำเนินการ ดังนี้

๑. แต่งตั้งคณะทำงานสะสางสินทรัพย์คงค้างสะสมที่ได้มาจากการใช้จ่ายงบประมาณของจังหวัดและกลุ่มจังหวัด ซึ่งหากจังหวัดและกลุ่มจังหวัดได้มีคำสั่งเรื่องดังกล่าวแล้วให้สามารถดำเนินการตามคำสั่งเดิมต่อไป

๒. ตรวจสอบและสำรวจสินทรัพย์คงค้างสะสมที่ได้มาจากการใช้จ่ายงบประมาณของจังหวัดและกลุ่มจังหวัดตามแบบรายงานที่กำหนด เพื่อทำการโอนสินทรัพย์คุณภาพดีให้กับหน่วยงานผู้รับโอนเพื่อไปบำรุงดูแลรักษาต่อไป พร้อมทั้งดำเนินการปรับปรุงการโอนสินทรัพย์ในระบบ GFMIS ให้ถูกต้องเป็นไปตามระเบียบและขั้นตอนของ  
ทางราชการ โดยให้จัดส่งแบบรายงานให้กระทรวงมหาดไทยภายในวันที่ ๑๕ ตุลาคม ๒๕๖๔

**(เอกสารหมายเลข ๑๗)**

**2.1๖ ผลการตรวจติดตามและประเมินผลการดำเนินการตามแผนพัฒนาจังหวัดและกลุ่มจังหวัด ประจำปีงบประมาณ พ.ศ. ๒๕6๔ ของผู้ตรวจราชการสำนักนายกรัฐมนตรีและผู้ตรวจราชการกระทรวงมหาดไทย**

ในการตรวจติดตามและประเมินผลการดำเนินการตามแผนพัฒนาจังหวัดและกลุ่มจังหวัด รอบที่ ๑ และรอบที่ ๒ ประจำปีงบประมาณ พ.ศ. ๒๕๖๔ ผู้ตรวจราชการสำนักนายกรัฐมนตรีและผู้ตรวจราชการกระทรวง มหาดไทย ได้ตรวจติดตามการดำเนินการตามแผนพัฒนาจังหวัดและกลุ่มจังหวัดฯ ได้พบปัญหาอุปสรรคในการบริหารงานจังหวัดและกลุ่มจังหวัดแบบบูรณาการ และมีข้อเสนอแนะระดับนโยบายเพื่อให้การดำเนินการตามแผนพัฒนาจังหวัดและกลุ่มจังหวัดของทุกส่วนราชการมีประสิทธิภาพมากยิ่งขึ้น และเสนอให้คณะกรรมการ นโยบายการบริหารงานจังหวัดและกลุ่มจังหวัดแบบบูรณาการ (ก.น.จ.) รับไปประกอบการพิจารณาต่อไป ดังนี้

**๒.๑๖.๑ ข้อเสนอแนะระดับนโยบาย รอบที่ ๑**

| **ปัญหาอุปสรรค** | **ข้อเสนอแนะระดับนโยบาย** |
| --- | --- |
| **๑. การจัดทำแผนพัฒนาและแผนปฏิบัติราชการประจำปีของจังหวัดและกลุ่มจังหวัด** | |
| ๑.๑ หลักการจัดสรรงบประมาณรายจ่ายประจำปีตามแผนปฏิบัติราชการประจำปีของจังหวัดและกลุ่มจังหวัด สำนักงบประมาณจะเน้นให้ความสำคัญเรื่องงบลงทุนเป็นหลักมากกว่างบดำเนินงาน คิดเป็นสัดส่วน งบลงทุนและงบดำเนินงาน ร้อยละ ๗๐ : ๓๐ โดยที่กลุ่มจังหวัดภาคกลางปริมาณฑล พื้นที่มีความแตกต่างกับเขตตรวจราชการอื่น ๆ กล่าวคือ เป็นพื้นที่ปริมณฑลเชื่อมต่อกับกรุงเทพมหานคร ดังนั้น การจัดสรรงบประมาณรายจ่ายประจำปีตามแผนงาน/โครงการปฏิบัติราชการประจำปีของจังหวัด/กลุ่มจังหวัดนี้ ควรมีความแตกต่างจากจังหวัดอื่น ๆ  ๑.๒ จากกรณีโครงการที่ต้องขออนุญาตเข้าทำประโยชน์พื้นที่ป่าก่อนได้รับอนุญาตตามมติคณะรัฐมนตรี เมื่อวันที่ ๒๓ มิถุนายน ๒๕๖๔ ซึ่งกำหนดให้ส่วนราชการต่าง ๆ ต้องได้รับอนุญาตการใช้พื้นที่ก่อนการดำเนินการ โดยพระราชบัญญัติป่าไม้ พุทธศักราช ๒๕๘๔ ได้กำหนดบทบัญญัติคำว่าป่า ไว้ในมาตรา ๔(๑) หมายความว่า “ที่ดินที่ยังมิได้มีบุคคลได้มาตามกฎหมายที่ดิน” และ ม.๑ แห่งประมวลกฎหมายที่ดินได้บัญญัติบทนิยามคำว่า “ที่ดิน” หมายความรวมถึง ภูเขา ห้วย หนอง คลอง บึง บาง ลำน้ำ ทะเลสาบ เกาะ และชายทะเลด้วย ซึ่งครอบคลุมถึงพื้นที่ทุกประเภทที่ไม่มีเอกสารสิทธิ์ เป็นเหตุให้การบริหารโครงการภาครัฐมีความล่าช้า และไม่เป็นไปตามนโยบายของรัฐบาลที่ต้องการเร่งรัดการใช้จ่ายงบประมาณในการขับเคลื่อนเศรษฐกิจ โดยขณะนี้ มีโครงการจำนวนมากที่ยังไม่ได้รับอนุญาตให้ใช้ประโยชน์ในพื้นที่แต่อย่างใด จึงทำให้ไม่สามารถลงนามในสัญญาตามกำหนดได้  ๑.๓ -    ๑.๔ - | ๑.๑ การพิจารณาจัดสรรงบประมาณตามแผนปฏิบัติราชการประจำปีของจังหวัดในกลุ่มจังหวัดภาคกลางปริมณฑล ไม่ควรเน้นเฉพาะเรื่องงบลงทุนโดยเฉพาะโครงการโครงสร้างพื้นฐาน เช่น การก่อสร้างถนน ควรดำเนินการในภาพรวมของพื้นที่กรุงเทพมหานคร และปริมณฑลที่เชื่อมต่อกันเป็นระบบ โดยงบประมาณหน่วยงานส่วนกลาง และควรให้ความสำคัญมากขึ้นกับการจัดสรรงบประมาณให้โครงการด้านการพัฒนาเศรษฐกิจ สังคม และการท่องเที่ยว ของกลุ่มจังหวัดภาคกลางปริมณฑล ซึ่งมีศักยภาพด้านการท่องเที่ยวหลากหลาย ทั้งด้านการท่องเที่ยวเชิงนิเวศน์  พุทธศาสนา และวัฒนธรรม จะเกิดการกระจายรายได้ สู่ชุมชนซึ่งเป็นเศรษฐกิจฐานรากได้มากขึ้น  ๑.๒ รัฐบาลหรือกระทรวงทรัพยากรธรรมชาติและสิ่งแวดล้อมควรกำหนดหลักเกณฑ์หรือหาแนวทางแก้ปัญหา เพื่อบรรเทาปัญหาอุปสรรคในการดำเนินโครงการภาครัฐ ได้มีความคล่องตัวและสามารถแก้ปัญหาความเดือดร้อนของประชาชนได้อย่างทันท่วงที  ๑.๓ ควรให้ที่ทำการปกครองอำเภอสามารถเป็นหน่วยดำเนินโครงการได้ เนื่องจากอยู่ในพื้นที่รับทราบปัญหาและได้รับเรื่องร้องเรียนจากประชาชนโดยตรง ซึ่งอำเภอสามารถบูรณาการหน่วยงานในระดับอำเภอ รวมถึงองค์กรปกครองส่วนท้องถิ่นในพื้นที่ในการสำรวจ ออกแบบ ประเมินราคา และความร่วมมือด้านอื่น ๆ  ๑.๔ การตั้งงบประมาณเพื่อซ่อมแซม บำรุงรักษาอาคารสถานที่ครุภัณฑ์ที่ใช้งบพัฒนาจังหวัดจัดซื้อ จัดจ้าง ไม่สามารถดำเนินการได้ ทำให้มีปัญหาระยะยาว ต้องโอนงบประมาณให้หน่วยงาน/องค์กรปกครอง ส่วนท้องถิ่น ซึ่งหน่วยงานส่วนกลางไม่สนับสนุนให้หน่วยงานส่วนภูมิภาคในสังกัดรับมอบสิ่งก่อสร้างครุภัณฑ์จากจังหวัด ดังนั้น จึงควรให้สามารถใช้งบพัฒนาจังหวัด ซ่อมแซม ดูแลรักษา ในระยะยาวได้ |
| **๒. การจัดสรรงบประมาณ** | |
| ๒.๑ แผนงาน/โครงการของจังหวัดที่ได้ผ่านการพิจารณาตามกระบวนการทั้ง อ.ก.บ.ภ. ภาค และ ก.น.จ. เพื่อนำเสนอ ก.บ.ภ. แล้ว และจังหวัดได้จัดลำดับความสำคัญไว้เป็นโครงการ Y๑ เพราะเป็นโครงการที่ต้องการแก้ไขปัญหาในพื้นที่ แต่เมื่อมีการพิจารณาจัดสรรงบประมาณในขั้นตอนการชี้แจงงบประมาณ หน่วยงานที่พิจารณากลั่นกรองงบประมาณ ได้ตัดลดงบประมาณในหลายกิจกรรม และขอให้จังหวัดนำโครงการ Y๒ ขึ้นมา ส่งผลให้การดำเนินการโครงการไม่ครอบคลุมตามเป้าหมายที่กำหนด  ๒.๒ - | ๒.๑ หน่วยงานที่พิจารณากลั่นกรองงบประมาณ (ส่วนกลาง) ควรมีการพิจารณาถึงแนวทางในการจัดสรรงบประมาณ โดยคำนึงถึงการแก้ไขปัญหาของพื้นที่เป็นหลัก และคำนึงถึงการจัดลำดับความสำคัญของโครงการที่จังหวัดเสนอความต้องการไปยังส่วนกลาง  ๒.๒ สำนักงบประมาณควรจัดสรรงบประมาณให้เพียงพอต่อการดำเนินโครงการ/กิจกรรมของแต่ละโครงการ ไม่ควรที่จะจัดสรรงบประมาณไม่เต็มตามกรอบวงเงินที่ได้รับอนุมัติ ซึ่งจะทำให้ไม่สามารถจัดซื้อจัดจ้างเต็มวงเงิน รวมถึงการจัดสรรงบประมาณเป็นรายงวดจะทำให้การลงนามในสัญญาบางโครงการต้องรอการจัดสรรงบประมาณให้ครบถ้วนก่อนอันส่งผลให้การดำเนินกิจกรรมบางกิจกรรมล่าช้ากว่าแผนที่กำหนดไว้ |
| **๓. การดำเนินงานตามแผนปฏิบัติราชการประจำปีของจังหวัดและกลุ่มจังหวัด** | |
| ๓.๑ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ได้กำหนดขั้นตอนและระยะเวลาการอุทธรณ์ โดยให้ผู้มีสิทธิอุทธรณ์ยื่นอุทธรณ์ต่อหน่วยงานของรัฐภายใน ๗ วันทำการนับแต่วันประกาศผล และให้หน่วยงานของรัฐพิจารณาและวินิจฉัยอุทธรณ์ให้แล้วเสร็จภายใน ๗ วันทำการนับแต่วันที่ได้รับอุทธรณ์ หากเห็นด้วยกับอุทธรณ์ให้ดำเนินการตามความเห็นนั้นภายในกำหนดเวลา หากไม่เห็นด้วย ให้รายงานความเห็นพร้อมเหตุผลไปยังคณะกรรมการพิจารณาอุทธรณ์ตามมาตรา ๑๑๙ ซึ่งกำหนดระยะเวลาให้คณะกรรมการพิจารณาภายใน ๓๐ วันนับแต่วันที่ได้รับรายงานดังกล่าว หากไม่เสร็จขยายระยะเวลาได้ไม่เกินสองครั้ง ๆ ละไม่เกิน ๑๕ วัน รวมเป็นระยะเวลาการพิจารณาของคณะกรรมการฯ ๖๐ วัน โดยการวินิจฉัยของผู้อุทธรณ์ให้เป็นที่สุด ซึ่งปัญหาที่จังหวัดพบ คือ คณะกรรมการฯ ใช้ระยะเวลารวมขยายเวลาประมาณ ๖๐ วัน และไม่ได้แจ้งผลให้จังหวัดทราบภายในกำหนด ส่งผลให้การดำเนินโครงการล่าช้าและ ไม่ทันกับห้วงเวลาที่กำหนดไว้ ทำให้ต้องเปลี่ยนแปลงโครงการ หรืองบประมาณที่ได้รับไม่สามารถดำเนินการได้ทัน  ๓.๒ ตามหลักเกณฑ์และแนวทางการปฏิบัติของจังหวัดและกลุ่มจังหวัด ประจำปีงบประมาณ พ.ศ. ๒๕๖๔ – ๒๕๖๕ (เพิ่มเติม) กรณีการจ่ายเงินชดเชย ค่างานก่อสร้างตามสัญญาแบบปรับราคาได้ (ค่า K) ให้เจียดจ่ายจากเงินเหลือจ่ายในการดำเนินโครงการของจังหวัดและกลุ่มจังหวัด เป็นลำดับแรก และจากงบบริหารจัดการเป็นลำดับต่อมา จากการตรวจติดตามจังหวัดมีความเห็นว่าการใช้เงินเหลือจ่าย/งบบริหารจัดการ ไปจ่ายเงินชดเชยค่างานก่อสร้างฯ (ค่า K) อาจทำให้เสียโอกาสในการนำงบประมาณเหลือจ่ายดังกล่าวมาดำเนินการพัฒนาจังหวัดเพิ่มเติม และจากการประสานกับสำนักงบประมาณทราบว่า ปีงบประมาณ พ.ศ. ๒๕๖๔ ปัญหาผู้รับจ้างเรียกร้องขอเงินเพิ่มค่างานก่อสร้างอาจเป็นปัญหากับบางจังหวัดที่ต้องจ่ายชดเชยค่า K ให้แก่ผู้รับจ้างเป็นจำนวนมาก (สืบเนื่องจากราคาน้ำมันมีราคาสูงขึ้นกว่าตอนเสนอของบประมาณ) ซึ่งจังหวัดต้องเจียดจ่ายเงินเหลือจ่าย/เงินค่าบริหารจัดการ ซึ่งอาจส่งผลต่อการดำเนินงานตามแผนปฏิบัติราชการประจำปีงบประมาณ พ.ศ. ๒๕๖๔ ได้ | ๓.๑ จังหวัดควรมีการเตรียมการจัดซื้อจัดจ้างตามแนวทางที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐได้กำหนดแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ในแต่ละปีงบประมาณ โดยเมื่อคณะอนุกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี พ.ศ. .... ได้พิจารณาร่างพระราชบัญญัติฯ รายหน่วยงานของรัฐและมีมติเป็นที่สิ้นสุดแล้วก่อนเสนอสภาผู้แทนราษฎรพิจารณาในวาระที่ ๒ ให้ถือว่าหน่วยงานของรัฐนั้น ได้รับทราบวงเงินงบประมาณที่จะใช้ในการจัดซื้อจัดจ้างตามระเบียบฯ เมื่อหน่วยงานของรัฐได้รับความเห็นชอบวงเงินงบประมาณแล้ว ให้หน่วยงานของรัฐจัดทำแผนการจัดซื้อจัดจ้างประจำปีทั้งปี และให้หน่วยงานของรัฐรีบดำเนินการจัดซื้อจัดจ้างเพื่อให้พร้อมที่จะทำสัญญาหรือข้อตกลงได้ทันทีเมื่อได้รับอนุมัติทางการเงินแล้ว ทำให้หน่วยงานสามารถดำเนินการก่อหนี้ผูกพันได้ทันกำหนดระยะเวลา สำหรับกรณีที่มีการอุทธรณ์ผลการจัดซื้อจัดจ้างฯ คณะกรรมการพิจารณาอุทธรณ์ ควรเร่งรัดการพิจารณาให้แล้วเสร็จโดยเร็ว และแจ้งผลการพิจารณาให้หน่วยงานผู้รับผิดชอบโครงการทราบ เพื่อ มิให้กระทบต่อการดำเนินโครงการ  ๓.๒ กระทรวงการคลังควรมีการพิจารณากำหนดแนวทางที่เหมาะสมในการใช้จ่ายงบประมาณกรณีจังหวัดต้องมีการจ่ายคืนเงินชดเชยค่างานก่อสร้างตามสัญญาแบบปรับราคาได้ (ค่า K) ให้แก่ผู้รับจ้าง ร่วมกับกระทรวงมหาดไทย และหน่วยงานที่เกี่ยวข้องต่อไป |
| **๔. หลักเกณฑ์คำนวณราคากลางของงานก่อสร้าง** | |
| จากการที่ภาครัฐมีนโยบายกำหนดให้ค่าแรงก่อสร้างเท่ากันทั่วประเทศ ซึ่งส่งผลให้ราคากลางของงานก่อสร้างในพื้นที่ต่ำกว่าความเป็นจริง และไม่สอดคล้องกับค่าครองชีพที่สูงขึ้น โดยเฉพาะพื้นที่ที่เป็นแหล่งท่องเที่ยวทางภาคใต้ ที่มีแผนงาน/โครงการที่ต้องมีการพัฒนา เพื่อให้มีการเชื่อมโยงระหว่างแหล่งท่องเที่ยวของจังหวัด ทำให้ไม่สามารถหาผู้รับจ้างได้ หรืออาจจะต้องเข้าสู่กระบวนการหา ผู้รับจ้างหลายครั้ง ส่งผลให้การดำเนินงานล่าช้ากว่ากำหนด | ภาครัฐควรมีการทบทวนค่าแรงก่อสร้างให้สอดคล้องกับสภาวะเศรษฐกิจ/ค่าครองชีพในแต่พื้นที่ ทั้งนี้ นอกจากจะเป็นการป้องกันการหาผู้รับจ้างไม่ได้แล้ว  ยังส่งผลให้การดำเนินงานเป็นไปตามเป้าหมายที่กำหนดด้วย นอกจากนี้ กรมบัญชีกลางควรมีการทบทวนและกำหนดหลักเกณฑ์คำนวณราคากลางที่เหมาะสมและเป็นธรรมสอดคล้องกับสภาพการณ์ในปัจจุบันที่มีการเปลี่ยนแปลงอยู่ตลอดเวลา |

**๒.๑๖.๒ ข้อเสนอแนะระดับนโยบาย รอบที่ ๒**

| **ปัญหาอุปสรรค** | **ข้อเสนอแนะระดับนโยบาย** |
| --- | --- |
| **๑. การบริหารโครงการจากกระบวนการจัดซื้อจัดจ้าง** |  |
| ๑.๑ ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ กำหนดแนวทางปฏิบัติเกี่ยวกับการจัดซื้อจัดจ้างด้วยวิธีการประกาศเชิญชวนทั่วไป กรณีผู้เสนอราคารายต่ำสุด ที่ชนะการเสนอราคายังสูงกว่าวงเงินที่จะจัดซื้อหรือ จัดจ้าง โดยให้ต่อรองราคากับผู้เสนอราคา หากผู้เสนอราคารายนั้นยินยอมลดให้แล้ววงเงินที่เสนอใหม่ยังสูงกว่าแต่ไม่เกินร้อยละ 10 ของวงเงินที่จะจัดซื้อ หรือจัดจ้าง หรือต่อรองแล้วไม่ยอมลดราคาแต่วงเงินนั้นสูงกว่าไม่เกินร้อยละ 10 ของวงเงินที่จะจัดซื้อหรือ จัดจ้าง ถ้าเห็นว่าราคาดังกล่าวเป็นราคาที่เหมาะสม ก็ให้เสนอซื้อหรือจ้าง จากผู้เสนอราคารายนั้น ๆ ได้  ซึ่งกรณีปัญหาผู้เสนอราคาต่ำกว่าราคากลางหรือวงเงินที่จะซื้อหรือจ้างในครั้งนั้น ร้อยละ 35 - 50 ระเบียบปฏิบัติฯ ดังกล่าว ยังไม่ครอบคลุม อาจได้ผู้รับจ้างไม่มีประสิทธิภาพหรือส่งผลต่อคุณภาพงานภายหลังทำสัญญา การทิ้งงานต้องหาผู้รับจ้างรายใหม่ การทำงานล่าช้ากว่าแผนดำเนินงาน | ๑.๑ กระทรวงการคลัง ควรกำหนดมาตรการหรือแนวทางปฏิบัติให้ส่วนราชการถือปฏิบัติเพื่อแก้ไขปัญหาผู้เสนอราคาต่ำกว่าราคากลางอย่างเป็นนัยสำคัญในการจัดซื้อ จัดจ้าง |
| ๑.๒ การจัดซื้อจัดจ้างโดยวิธีประกวดราคาอิเล็กทรอนิกส์จะมีผู้รับจ้างส่วนหนึ่งมุ่งหวังที่จะหาผู้รับจ้างรายย่อยในภายหลัง และบางรายรับงานไว้หลายโครงการ ซึ่งเมื่อประสบปัญหาหาผู้รับจ้างรายย่อยไม่ได้ จึงต้องทิ้งงาน ในที่สุด ส่งผลต่อการเบิกจ่ายงบประมาณภาครัฐในภาพรวม | ๑.๒ กระทรวงการคลัง ควรออกมาตรการที่เข้มงวดรัดกุม ในการป้องกันผู้รับจ้างประเภทที่รับงานไว้หลายโครงการ โดยมุ่งหวังที่จะหาผู้รับจ้างรายย่อยมาดำเนินโครงการ เพื่อป้องกันปัญหาผู้รับจ้างทิ้งงาน หรือการดำเนินงานล่าช้า  ซึ่งอาจเกิดขึ้นอีกในอนาคต |
| **๒. การโอนสินทรัพย์ที่เกิดจากการดำเนินโครงการตามแผนปฏิบัติราชการประจำปีของจังหวัดและกลุ่มจังหวัด** | |
| ๒.๑ การโอนสินทรัพย์ที่เกิดจากการดำเนินโครงการตามแผนปฏิบัติราชการประจำปีของจังหวัดและกลุ่มจังหวัด หน่วยงานต้นสังกัดของหน่วยงานที่รับผิดชอบโครงการ (หน่วยงานส่วนกลาง) ไม่ยอมรับโอนสินทรัพย์ที่เกิดจากการดำเนินโครงการภายใต้แผนปฏิบัติราชการประจำปีของจังหวัดและกลุ่มจังหวัด ทำให้สินทรัพย์ยังคงค้างในระบบการเงินของสำนักงานจังหวัดในฐานะหน่วยเบิกจ่ายงบประมาณ/เจ้าของงบประมาณ และเนื่องจากระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ไม่ได้มีบทบัญญัติที่เอื้อต่อการโอนสินทรัพย์หรือพัสดุที่ยังมีสภาพดีที่เกิดจากการดำเนินโครงการตามแผนปฏิบัติราชการประจำปีของจังหวัดและกลุ่มจังหวัด รวมทั้งส่วนราชการส่วนกลางบางแห่งมีนโยบายไม่รับโอนสินทรัพย์จากส่วนราชการอื่น ทำให้การดูแลบำรุงรักษาสินทรัพย์จากโครงการฯ ขาดประสิทธิภาพ โดยที่การดูแลทรัพย์สินตามโครงการในแผนปฏิบัติราชการประจำปีของจังหวัดและกลุ่มจังหวัดควรเป็นหน้าที่ความรับผิดของหน่วยงานที่มีอำนาจหน้าที่โดยตรง | ๒.๑.๑ กระทรวงการคลัง โดยคณะกรรมการวินิจฉัยฯ ควรกำหนดให้หน่วยงานที่ได้รับการจัดสรรงบประมาณภายใต้แผนปฏิบัติราชการประจำปีของจังหวัดและกลุ่มจังหวัด รายการงบลงทุน เป็นเจ้าของทรัพย์สินตามโครงการฯ  และมีหน้าที่บริหารทรัพย์สิน โดยสำนักงานจังหวัดไม่ต้องดำเนินการในเรื่องการโอนทรัพย์สินนั้นอีก  ๒.๑.๒ ในการพิจารณาสนับสนุนงบประมาณตามโครงการ ควรให้ความสำคัญกับความพร้อมของโครงการ โดยเฉพาะการได้รับอนุญาตใช้ประโยชน์ในพื้นที่ของโครงการ แผนการบริหารจัดการภายหลังโครงการแล้วเสร็จ และศักยภาพของหน่วยงานที่จะรับโอนโครงการ ซึ่งควรมีการสอบถามองค์กรปกครองส่วนท้องถิ่นในพื้นที่หรือหน่วยงานที่จะรับโอนโครงการว่า มีศักยภาพเพียงพอที่จะรับโอนโครงการและบริหารจัดการดูแลรักษาโครงการได้หรือไม่ ทั้งนี้ ควรมีเอกสารหลักฐานในการยินยอมที่จะรับดูแลรักษาภายหลังโครงการแล้วเสร็จด้วย เพื่อให้โครงการเกิดความคุ้มค่ากับงบประมาณของแผ่นดิน |
| ๒.๒ ตามที่คณะกรรมการวินิจฉัยปัญหาการจัดซื้อ จัดจ้างและการบริหารพัสดุภาครัฐได้อนุมัติให้ขยายระยะเวลาการยกเว้นการปฏิบัติตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 กรณีการโอนพัสดุ ครุภัณฑ์ที่มีคุณภาพดีและยังสามารถใช้งานได้ของจังหวัดและกลุ่มจังหวัด ที่ได้จัดซื้อจัดจ้างโดยใช้งบประมาณของจังหวัดหรือกลุ่มจังหวัด จากเดิมภายในปีงบประมาณ พ.ศ. 2562 เป็นให้แล้วเสร็จภายในปีงบประมาณ พ.ศ. 2564 ซึ่งจังหวัดยังไม่สามารถดำเนินการโอนสินทรัพย์ให้แล้วเสร็จภายในปีงบประมาณ พ.ศ. 2564 ได้ | ๒.๒ กระทรวงการคลัง โดยคณะกรรมการวินิจฉัยฯ ควรขยายระยะเวลาการดำเนินงานโอนพัสดุ ครุภัณฑ์ที่มีคุณภาพดีและยังสามารถใช้งานได้ของจังหวัดและกลุ่มจังหวัด ที่ได้จัดซื้อจัดจ้างโดยใช้งบประมาณของจังหวัดหรือ กลุ่มจังหวัดไปในปีงบประมาณ พ.ศ. 2565 |
| **๓. การเปลี่ยนแปลงโครงการตามแผนปฏิบัติราชการของจังหวัดและกลุ่มจังหวัด** | |
| ๓.๑ การเปลี่ยนแปลงโครงการตามแผนปฏิบัติราชการของจังหวัดและกลุ่มจังหวัด กรณีเป็นโครงการใหม่ที่ ไม่อยู่ในแผนปฏิบัติราชการประจำปีของจังหวัดและกลุ่มจังหวัด หรือโครงการเดิมที่มีการเปลี่ยนแปลงกิจกรรมหรือพื้นที่ดำเนินการ ซึ่งกระทบต่อกลุ่มเป้าหมายหรือวัตถุประสงค์ของโครงการ ต้องนำเสนอขอ ความเห็นชอบจากประธานคณะอนุกรรมการบูรณาการนโยบายพัฒนาภาค (อ.ก.บ.ภ.) ที่กำกับดูแลภาคก่อนดำเนินการนั้น ยังไม่สามารถแก้ปัญหาความล่าช้าในการอนุมัติโอนเปลี่ยนแปลงงบประมาณ/โครงการแต่อย่างใด ทำให้การใช้จ่ายงบประมาณเกิดความล่าช้า และ ไม่สามารถเสนอโครงการใหม่ได้ตามสถานการณ์และความจำเป็นในปัจจุบันของพื้นที่ | ๓.๑ ก.บ.ภ. ควรดำเนินการ ดังนี้  ๓.๑.๑ ควรมอบอำนาจให้คณะกรรมการบริหารงานจังหวัดแบบบูรณาการ (ก.บ.จ.) หรือคณะกรรมการบริหารงานกลุ่มจังหวัดแบบบูรณาการ (ก.บ.ก.) แล้วแต่กรณี สามารถพิจารณาให้ความเห็นชอบในการโอนเปลี่ยนแปลงโครงการงบประมาณของจังหวัดและกลุ่มจังหวัด รวมถึงการขอใช้งบเหลือจ่าย เพื่อเป็นการลดขั้นตอนและระยะเวลาไม่ให้เกิดความล่าช้าต่อการดำเนินโครงการ/กิจกรรม และรายงาน คณะกรรมการบูรณาการนโยบายพัฒนาภาค (ก.บ.ภ.) ทราบ หรือ คณะอนุกรรมการบูรณาการนโยบายพัฒนาภาค (อ.ก.บ.ภ.) ที่กำกับดูแลภาคเพื่อทราบ เพื่อจัดทำรายงานข้อเสนอแนะเป็นรายปี  ๓.๑.๒ เพิ่มสัดส่วนภาคประชาสังคม องค์กรภาคเอกชน และสถาบันการศึกษาในคณะกรรมการ ก.บ.จ. หรือ ก.บ.ก. เพื่อสร้างการมีส่วนร่วมในการบริหารงบประมาณ และเป็นตัวแทนของพื้นที่ในการสะท้อนปัญหาและความต้องการของประชาชน |
| ๓.๒ การโอนเปลี่ยนแปลงโครงการตามหลักเกณฑ์การเปลี่ยนแปลงโครงการฯ จะเน้นให้ดำเนินโครงการที่ ก.บ.ภ. ให้ความเห็นชอบ แต่ยังไม่ได้รับการจัดสรรงบประมาณก่อน และไม่ต้องการให้จังหวัดและ กลุ่มจังหวัดเปลี่ยนแปลงโครงการที่กระทบต่อวัตถุประสงค์และกลุ่มเป้าหมาย ทำให้เป็นอุปสรรคต่อการบริหารงบประมาณของจังหวัดและกลุ่มจังหวัด | ๓.๒ ก.บ.ภ. ควรกำหนดหลักเกณฑ์การใช้เงินเหลือจ่ายให้มีความยืดหยุ่น และทันต่อสถานการณ์ ไม่ควรจำกัดเฉพาะโครงการสำรอง Y2 ที่ได้รับความเห็นชอบจาก ก.บ.ภ. แล้วเท่านั้น |
| ๓.๓ การที่ อ.ก.บ.ภ. กำหนดให้ส่งคำขอโอนเปลี่ยนแปลงโครงการและงบประมาณ ในปีงบประมาณเพียงปีละ ๑ ครั้ง คือ ภายในเดือนมีนาคม ของแต่ละปีงบประมาณ เห็นว่า ไม่เพียงพอเนื่องจากจังหวัดอาจมีความจำเป็นต้องขอโอนเปลี่ยนแปลงเพื่อให้สอดคล้องกับสถานการณ์ปัจจุบัน และยังไม่สอดคล้องกับการบริหารงบประมาณของจังหวัด ซึ่งหากมีการโอนเปลี่ยนแปลงหลังจากห้วงเวลาดังกล่าว อาจทำให้การโอนเปลี่ยนแปลงโครงการและงบประมาณนั้นไม่ได้รับการพิจารณา และเกิดความล่าช้าในการดำเนินการ | ๓.๓ ก.บ.ภ. ควรให้มีการขยายระยะเวลาในการส่งคำขอเปลี่ยนแปลงโครงการและ/หรือการโอนเปลี่ยนแปลงงบประมาณรายจ่ายตามแผนปฏิบัติราชการของจังหวัดและกลุ่มจังหวัดเป็นช่วงเดือนกรกฎาคม เพื่อให้จังหวัดสามารถบริหารจัดการงบประมาณได้ทันการณ์ |
| ๓.๔ ตามหลักเกณฑ์ว่าด้วยการใช้งบประมาณรายจ่าย การโอนเงินจัดสรรหรือการเปลี่ยนแปลงเงินจัดสรร พ.ศ. 2562 ข้อ 8 การโอนเปลี่ยนแปลงงบประมาณข้ามผลผลิตหรือโครงการ หรือเป็นรายการที่โอนเปลี่ยนแปลงที่มีวงเงินเกินกว่าที่กำหนดไว้ จังหวัดจะต้องเสนอขอทำความตกลง/อนุมัติกับสำนักงบประมาณก่อนดำเนินงาน ก่อให้เกิดความล่าช้า และไม่ยืดหยุ่นในการบริหารงบประมาณ | ๓.๔ สำนักงบประมาณ ควรดำเนินการ ดังนี้  ๓.๔.๑ การจัดสรรงบประมาณควรกำหนดให้อยู่ในผลผลิต/โครงการด้านเดียวกันทั้งหมดเพื่อลดขั้นตอน ในการขอทำความตกลงกับสำนักงบประมาณ กรณีโอนเปลี่ยนแปลงงบประมาณข้ามผลผลิต  ๓.๔.๒ ควรมีการซักซ้อมและทำความเข้าใจแนวทางการปฏิบัติ เพื่อให้เกิดความชัดเจนและปฏิบัติตามหลักเกณฑ์ฯ ได้อย่างถูกต้อง |
| **๔. การจัดทำโครงการภายใต้แผนปฏิบัติราชการประจำปีของจังหวัดและกลุ่มจังหวัด และการจัดสรรงบประมาณ** | |
| **๔.๑ ตามแนวทางหลักเกณฑ์****การจัดทำโครงการภายใต้แผนปฏิบัติราชการประจำปีของจังหวัด กำหนดการดำเนินโครงการภายใต้งบประมาณจังหวัด สามารถแก้ไขปัญหาและพัฒนาจังหวัดในเชิงพื้นที่ โดยครอบคลุมทุกมิติ แต่ต้องไม่เป็นภารกิจขององค์กรปกครองส่วนท้องถิ่น ซึ่งมีผลทำให้การดำเนินโครงการไม่สามารถตอบสนองความต้องการของประชาชนได้อย่างแท้จริง** | **๔.๑ ขอให้ ก.บ.ภ. ได้กำหนดแนวทางลักษณะโครงการภายใต้งบประมาณจังหวัด ว่าควรมีขอบเขตและประเด็นอย่างไร อีกทั้งควร**จัดสรรงบประมาณในแต่ละประเด็นการพัฒนาจังหวัดในสัดส่วนที่ใกล้เคียงกัน เพื่อให้**การจัดทำงบประมาณภายใต้แผนพัฒนาจังหวัด**สามารถขับเคลื่อนการพัฒนาจังหวัดได้บรรลุเป้าหมาย ครอบคลุมทุกมิติ สามารถตอบสนองความต้องการของประชาชนในพื้นที่ได้ |
| ๔.๒ งบดำเนินงานและงบรายจ่ายอื่น (งบรายจ่ายประจำ) สำนักงบประมาณได้โอนเงินจัดสรรให้จังหวัดเป็นรายไตรมาส โดยเฉพาะไตรมาส ๔ ล่าช้า ทำให้บางโครงการเหลือระยะเวลาดำเนินการสั้นลงไม่สามารถดำเนินการได้ทัน หรือการจัดซื้อจัดจ้างไม่สามารถดำเนินการได้จนกว่าจะได้รับเงินจัดสรร ประกอบกับสถานการณ์ระบาดของโรคติดเชื้อไวรัสโคโรนา 2019 (โควิด-19) ทำให้การดำเนินโครงการล่าช้ากว่าแผนที่กำหนด หรือต้องยกเลิกโครงการไป | ๔.๒ ในปีงบประมาณต่อไป สำนักงบประมาณควรจัดสรรงบประมาณให้ส่วนราชการเต็มวงเงินตามพระราชบัญญัติงบประมาณรายจ่ายประจำปีที่ส่วนราชการได้รับไม่เกิน ไตรมาสที่ ๒ ของปีงบประมาณ |
| ๔.๓ | ๔.๓ สำนักงบประมาณควรมีหน่วยบูรณาการกลางให้ความรู้ตามกฎหมายหรือระเบียบที่เกี่ยวข้อง เพื่อให้เกิดความชัดเจนในการบริหารงบประมาณ และสร้างความชัดเจนในการปฏิบัติ เพื่อให้การดำเนินงานเป็นไปในทิศทางเดียวกัน มีการประสานการปฏิบัติกันอย่างใกล้ชิดและมีการสื่อสารให้ผู้ปฏิบัติทราบข้อมูลได้อย่างรวดเร็ว จะทำให้เกิดประโยชน์สูงสุดต่อประชาชน |

ทั้งนี้ ผลการตรวจติดตามและประเมินผลการดำเนินการตามแผนพัฒนาจังหวัดและกลุ่มจังหวัด รอบที่ ๒ ประจำปีงบประมาณ พ.ศ. ๒๕๖๔ ผู้ตรวจราชการสำนักนายกรัฐมนตรีและผู้ตรวจราชการกระทรวงมหาดไทย ได้นำเสนอ ก.น.จ. เพื่อพิจารณา และ ส.กกภ. เพื่อทราบและนำเสนอ กกภ. พิจารณาต่อไป เรียบร้อยแล้ว

**3. แนวทางการตรวจติดตามและประเมินผล**

**3.๑ เป้าหมายหลักในการตรวจติดตาม**

เพื่อติดตามและประเมินผลการดำเนินการตามแผนพัฒนาจังหวัด แผนพัฒนากลุ่มจังหวัด แผนปฏิบัติราชการประจำปีของจังหวัด แผนปฏิบัติราชการประจำปีของกลุ่มจังหวัด รวมทั้งการบริหารงบประมาณจังหวัดและงบประมาณกลุ่มจังหวัด

**3.๒ วัตถุประสงค์ในการตรวจติดตาม**

3.๒.๑ เพื่อติดตามประเมินผลการดำเนินงานตามแผนปฏิบัติราชการประจำปีของจังหวัด/  
กลุ่มจังหวัด

3.2.2 เพื่อให้ข้อเสนอแนะจังหวัด/กลุ่มจังหวัด ในการนำไปแก้ไขปรับปรุงการดำเนินงาน

3.๒.3 เพื่อให้ข้อเสนอแนะเชิงนโยบายในการบริหารงานจังหวัดและกลุ่มจังหวัด ต่อ ก.น.จ./ก.บ.ภ.

**3.3 ประเด็นการตรวจติดตาม**

| **ประเด็น (รอบที่ ๑)** |
| --- |
| ๑. ในปีงบประมาณ พ.ศ. 2565 จังหวัดได้รับการจัดสรรงบประมาณตามแผนปฏิบัติราชการประจำปีของจังหวัดและกลุ่มจังหวัด ตามประเด็นยุทธศาสตร์/ผลผลิต สอดคล้องกับยุทธศาสตร์ชาติด้านใดบ้าง คิดเป็นสัดส่วนร้อยละเท่าไรของงบประมาณที่ได้รับการจัดสรรทั้งหมด |
| **๒.** ผลการเบิกจ่ายงบประมาณของโครงการตามแผนปฏิบัติราชการประจำปีของจังหวัดและกลุ่มจังหวัด  ๒.๑ โครงการประเภทงบลงทุน  ๒.๑.๑ ก่อหนี้ผูกพันได้ตั้งแต่ไตรมาสที่ 1 จำนวน............โครงการ งบประมาณ..............บาท  ๒.๑.๒ กรณีก่อหนี้ผูกพันไม่ทันในไตรมาสที่ 1 จะสามารถดำเนินการหรือคาดการณ์ว่าจะสามารถก่อหนี้ผูกพันให้เสร็จสิ้นทุกรายการภายในไตรมาสที่ 2 ได้หรือไม่ อย่างไร  ๒.๑.๓ ผลการเบิกจ่ายคิดเป็นร้อยละเท่าไรของงบประมาณที่ได้รับการจัดสรร  2.2 งบประมาณรายจ่ายนอกเหนือจากงบประมาณรายจ่ายในลักษณะงบลงทุน มีผลการเบิกจ่ายงบประมาณเป็นไปตามที่ได้จัดทำแผนเสนอขอรับการอนุมัติเงินจัดสรรงบประมาณตามที่ได้ส่งให้สำนักงบประมาณหรือไม่  ผลการเบิกจ่ายคิดเป็นร้อยละเท่าไรของงบประมาณที่ได้รับการจัดสรร |
| ๓. ผลการดำเนินการสะสางสินทรัพย์คงค้างสะสมที่ได้มาจากการใช้จ่ายงบประมาณของจังหวัดและ กลุ่มจังหวัด ของคณะทำงานสะสางสินทรัพย์ฯ พบปัญหา และอุปสรรคหรือไม่ อย่างไร |
| ๔. ปัญหาอุปสรรคในการจัดทำแผนงาน/โครงการตามแผนปฏิบัติราชการประจำปีจังหวัดและกลุ่มจังหวัด เพื่อขับเคลื่อนแผนพัฒนาจังหวัดและกลุ่มจังหวัด และแนวทางการแก้ไข |
| ๕. ความคิดเห็นของที่ปรึกษาผู้ตรวจราชการภาคประชาชน คณะกรรมการธรรมาภิบาลจังหวัด และเครือข่ายภาคประชาชนอื่น ๆ เกี่ยวกับการจัดทำและการดำเนินการตามแผนปฏิบัติราชการประจำปีของจังหวัด/กลุ่มจังหวัด ในประเด็นต่าง ๆ อาทิ การจัดทำแผนงาน/โครงการ การดำเนินโครงการ การมีส่วนร่วมของภาคส่วนต่าง ๆ (ถ้ามี) |
| ๖. ปัญหา อุปสรรค และข้อเสนอแนะของผู้ตรวจราชการสำนักนายกรัฐมนตรีในระดับพื้นที่ และระดับนโยบาย |

| **ประเด็น (รอบที่ ๒)** |
| --- |
| ๑. ภาพรวมความก้าวหน้าการดำเนินโครงการ และการเบิกจ่ายงบประมาณตามแผนปฏิบัติราชการประจำปีของจังหวัดและกลุ่มจังหวัด ประจำปีงบประมาณ พ.ศ. 256๕ (ข้อมูล ณ วันที่ ๓๐ สิงหาคม ๒๕๖๕)  ๑.๑ ดำเนินการแล้วเสร็จ จำนวน ................ โครงการ ผลการเบิกจ่าย ................... บาท  ๑.๒ ดำเนินการไม่แล้วเสร็จ จำนวน ............... โครงการ ผลการเบิกจ่าย .............. บาท ยังไม่เบิกจ่าย ............. บาท  ๑.๓ ปัญหา อุปสรรคสำคัญที่ไม่สามารถดำเนินการได้แล้วเสร็จ |
| ๒. การบันทึกและการรายงานข้อมูลแผนงาน/โครงการของจังหวัดและกลุ่มจังหวัด ในระบบติดตามและประเมินผลแห่งชาติ (eMENSCR) พบปัญหาอุปสรรคอย่างไรบ้าง |
| ๓. ปัญหาอุปสรรคในการจัดทำแผนงาน/โครงการตามแผนปฏิบัติราชการประจำปีจังหวัดและกลุ่มจังหวัด เพื่อขับเคลื่อนแผนพัฒนาจังหวัดและกลุ่มจังหวัด และแนวทางการแก้ไข (ถ้ามี) |
| ๔. ความคิดเห็นของที่ปรึกษาผู้ตรวจราชการภาคประชาชน คณะกรรมการธรรมาภิบาลจังหวัด และเครือข่ายภาคประชาชนอื่น ๆ เกี่ยวกับการจัดทำและการดำเนินการตามแผนปฏิบัติราชการประจำปีของจังหวัด/กลุ่มจังหวัด ในประเด็นต่าง ๆ อาทิ การจัดทำแผนงาน/โครงการ การดำเนินโครงการ การมีส่วนร่วมของภาคส่วนต่าง ๆ (ถ้ามี) |
| ๕. ปัญหา อุปสรรค และข้อเสนอแนะของผู้ตรวจราชการสำนักนายกรัฐมนตรีในระดับพื้นที่ และระดับนโยบาย (ถ้ามี) |

**3.๔ การรวบรวมข้อมูล**

3.๔.๑ จากการรายงานของจังหวัด/กลุ่มจังหวัด โดยการประชุมร่วมกันระหว่างผู้ตรวจราชการ  
สำนักนายกรัฐมนตรี ผู้ว่าราชการจังหวัด หัวหน้าส่วนราชการ เจ้าหน้าที่ที่เกี่ยวข้อง คณะกรรมการบริหารงานจังหวัดแบบบูรณาการ (ก.บ.จ.) คณะกรรมการบริหารงานกลุ่มจังหวัดแบบบูรณาการ (ก.บ.ก.) คณะกรรมการธรรมาภิบาลจังหวัด (ก.ธ.จ.) และที่ปรึกษาผู้ตรวจราชการภาคประชาชน

3.๔.๒ การสังเกตการณ์ในพื้นที่ โดยการสอบถามข้อมูลจากเจ้าหน้าที่ผู้รับผิดชอบ และประชาชน  
ในพื้นที่เกี่ยวกับการมีส่วนร่วมของประชาชน ความพึงพอใจ ของประชาชน สภาพแวดล้อมและความเหมาะสมของพื้นที่ที่ดำเนินแผนงาน/โครงการ ความเหมาะสมของวิธีการดำเนินแผนงาน/โครงการ ผลกระทบจากการดำเนินแผนงาน/โครงการ

ทั้งนี้ ให้เป็นดุลพินิจของผู้ตรวจราชการสำนักนายกรัฐมนตรีที่จะใช้การประชุมกับหน่วยรับตรวจผ่าน  
สื่ออิเล็กทรอนิกส์ (Video/Web Conference) ในการตรวจราชการ ทั้งในส่วนของการรับฟังรายงานและ  
การสอบถามข้อมูลจากหน่วยงานฯ และ/หรือการสังเกตการณ์การดำเนินงานในพื้นที่จริง

3.4.๓ ข้อมูลประกอบการวิเคราะห์ ได้แก่

(๑) ยุทธศาสตร์ชาติระยะ 20 ปี แผนแม่บท แผนปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ 12 นโยบายรัฐบาล และแนวทางการพัฒนาภาค

(๒) นโยบาย หลักเกณฑ์และวิธีการต่าง ๆ ที่ ก.น.จ./ก.บ.ภ. กำหนด

(3) แผนพัฒนาภาค แผนพัฒนาจังหวัด/กลุ่มจังหวัด และแผนปฏิบัติราชการประจำปีของจังหวัด/กลุ่มจังหวัด ประจำปีงบประมาณ พ.ศ. 256๕

(4) งบประมาณรายจ่ายประจำปีงบประมาณ พ.ศ. ๒๕6๕ ของจังหวัด/กลุ่มจังหวัด

(5) รายละเอียดแผนงาน/โครงการ ที่จังหวัด/กลุ่มจังหวัดได้รับการจัดสรรงบประมาณ ประจำปีงบประมาณ พ.ศ. ๒๕6๕

(6) แผนการปฏิบัติงาน และแผนการใช้จ่ายงบประมาณของโครงการที่จังหวัด/กลุ่มจังหวัดได้รับจัดสรรงบประมาณรายจ่าย ประจำปีงบประมาณ พ.ศ. ๒๕6๕

(7) รายงานผลการดำเนินงานของคณะกรรมการธรรมาภิบาลจังหวัด (ก.ธ.จ.)

**3.๕ ระยะเวลาการตรวจติดตาม**

รอบที่ ๑ : ระหว่างวันที่ 1 กุมภาพันธ์ – ๓๐ มีนาคม ๒๕6๕

รอบที่ ๒ : ระหว่างวันที่ 1 กรกฎาคม – ๓๐ สิงหาคม ๒๕6๕

**3.6 การรายงานผลการตรวจติดตาม**

รอบที่ ๑ : ภายในวันที่ ๑๕ เมษายน 256๕

(สผต. จัดทำรายงานภาพรวมเสนอต่อ ก.น.จ. ภายในวันที่ ๑๕ มิถุนายน ๒๕6๕)

รอบที่ ๒ : ภายในวันที่ 30 กันยายน 256๕

(สผต. จัดทำรายงานภาพรวมเสนอต่อ ก.น.จ. ภายในวันที่ 3๑ พฤศจิกายน ๒๕6๕)