

**สมุดตรวจราชการอิเล็กทรอนิกส์**

**วันที่ตรวจราชการ: ศุกร์ 01 กรกฎาคม 2565**

**เรื่อง/ประเด็น/โครงการที่ตรวจติดตาม**

1) การเพิ่มมูลค่าสินค้าเกษตรแปรรูปและผลิตภัณฑ์ (ตรวจ ณ สถานที่ จังหวัด: เพชรบุรี)

**ผลการตรวจ**

ผู้ตรวจราชการสำนักนายกรัฐมนตรี เขตตรวจราชการที่ ๔ และคณะผู้ตรวจราชการกระทรวงได้ตรวจติดตามผลการดำเนินงาน เรื่อง การเพิ่ม  
มูลค่าสินค้าเกษตรแปรรูปและผลิตภัณฑ์ ตามแผนการตรวจราชการแบบบูรณาการของผู้ตรวจราชการ ผลการตรวจติดตามโดยสรุป พบว่า การเพิ่ม  
มูลค่าสินค้าเกษตรแปรรูปและผลิตภัณฑ์ เกษตรกรได้รับการสนับสนุนองค์ความรู้การผลิต พัฒนาคุณภาพและสร้างมูลค่าสินค้าเกษตรจากการอบรม สัมมนา และศึกษาดูงาน มีการจัดทำหลักสูตรการฝึกอบรมภายใต้โครงการเพิ่มมูลค่าผลิตภัณฑ์แปรรูปการเกษตรด้วยเทคโนโลยีและนวัตกรรม โดยเนื้อหาหลักสูตรจะเน้นที่การพัฒนานวัตกรรมและต่อยอความรู้ในการพัฒนาสิ่งที่มีอยู่เดิมด้วยความคิดวร้างสรรใหม่ ๆ เป็นนวัตกรรมด้าน  
การเกษตร การแปรรูปผลิตภัณฑ์ทางการเกษตร การคิดค้นผลิตภัณฑ์ บรรจุภัณฑ์ เพื่อให้เกิดการพัฒนาเทคโนโลยีและนวัตกรรมที่ช่วยยกระดับชีวิตความเป็นอยู่ของคนในพื้นที่ให้มีรายได้เพิ่มมากขึ้น โดยผลิตภัณฑ์ที่สามารถยกระดับและสร้างมูลค่าสินค้าเกษตรแปรรูปและผลิตภัณฑ์ที่ประสบผลสำเร็จ เช่น มะพร้าวน้ำหอม  
ข้าว มะม่วงเบา น้ำสมุนไพรพร้อมดื่ม เป็นต้น ซึ่งการเพิ่มมูลค่าสินค้าเกษตรแปรรูปและผลิตภัณฑ์  
เกษตรกรเกิดการปรับตัวให้ตลาดนำการผลิต เกษตรกรได้รับความรู้มาตรฐานสินค้าด้านการเกษตรที่เป็น  
ที่ยอมรับของผู้บริโภค ทำให้มีรายได้เพิ่มขึ้น มีทุนในการพัฒนาธุรกิจของตนเองและกลุ่มเกษตรกร และสินค้า  
เกษตรได้รับการพัฒนาต่อยอดตามสมัยนิยมที่พัฒนาอย่างต่อเนื่อง

**ปัญหาและอุปสรรค**

3.1 เกษตรกรยังไม่ยอมรับเรื่องการขอรับรองมาตรฐานสินค้าเกษตร  
3.2 เกษตรกรยังยิดติดกับการปฏิบัติการเกษตรแบบเดิม และยอมรับในรายได้ที่เป็นอยู่  
3.3 เกษตรกร ร้อยละ ๙๗ เป็นผู้เช่า ทำให้ยังมีปัญหาเรื่องกรรมสิทธิ์ที่ดิน  
3.4 เกษตรกรส่วนใหญ่ เป็นผู้สูงอายุ ทำให้ขาดการนำเทคโนโลยีมาใช้ในกระบวนการผลิต  
3.5 บรรจุภัณฑ์ของสินค้าเกษตรแปรรูปบางผลิตภัณฑ์ไม่น่าสนใจ ทำให้ไม่สามารถดึงดูดผู้บริโภคให้มา  
ซื้อสินค้าเกษตรแปรรูปได้  
3.6 ราคาสินค้าเกษตรของประเทศไทยสูงกว่าประเทศอื่น  
3.7 ผู้ประกอบการ SMEs ได้นำเทคโนโลยีมาใช้ในกระบวนการผลิต ช่วยเพิ่มประสิทธิภาพในการผลิต  
และลดต้นทุน แต่ต้องใช้งบประมาณจำนวนมากในติดตั้งอุปกรณ์รวมถึงการดูแลรักษาในระยะยาว จึงอาจขาด  
การเข้าถึงเทคโนโลยีสมัยใหม่

**ข้อเสนอแนะ**

ระดับพื้นที่  
1 ส่งเสริมทำความเข้าใจกับเกษตรกรให้ทราบถึงข้อดีและประโยชน์ของการแปรรูปสินค้า  
เกษตร เพื่อให้มีรายได้มากขึ้  
2 ส่งเสริมให้เกษตรได้เห็นความแตกต่างของการเพิ่มมูลค่าสินค้าเกษตร โดยการเปรียบเทียบ  
กับเกษตรกรที่เพิ่มมูลค่าแล้วประสบความสำเร็จ  
3 บูรณาการกับหน่วยงานที่เกี่ยวข้อง เพื่อสนับสนุนและวางแผนการพัฒนาโครงการ  
“โคก หนอง นาโมเดล” ให้เป็นแหล่งท่องเที่ยวเชิงเกษตร เพื่อให้เกษตรกรมีรายได้เพิ่มมากขึ้น และมีคุณภาพ  
ชีวิตที่ดีขึ้น  
4 ส่งเสริม และปลูกฝังให้เยาวชน คนรุ่นใหม่เห็นคุณค่า รักษาวิถีเกษตร และสืบทอดการทำ  
การเกษตร  
5 กรุงเทพมหานครควรมีการบูรณาการทำงานร่วมกับกระทรวงพาณิชย์ กระทรวง  
อุตสาหกรรม และกระทรวงการท่องเที่ยวและกีฬา เพื่อต่อยอดยกระดับสินค้าเกษตรแปรรูปและผลิตภัณฑ์  
ไปขายในระดับประเทศและต่างประเทศ เช่น การส่งออกสินค้าเกษตร การท่องเที่ยววิถีเกษตร เป็นต้น  
 ระดับนโยบาย  
 รัฐควรสนับสนุนให้ความรู้ความเข้าใจในการนำเทคโนโลยีและนวัตกรรมมาใช้ในด้านการเกษตร  
และกระบวนการผลิตอย่างต่อเนื่อง เช่น การนำเครื่องจักรกลมาใช้ในการทำการเกษตร เพื่อยกระดับ  
กระบวนการผลิตสินค้าเกษตรแปรรูปอย่างต่อเนื่อง รวมถึงยังลดต้นทุนการผลิต เพื่อให้ราคาสินค้าเกษตรแปร  
รูปของประเทศไทย สามารถแข่งขันกับประเทศอื่นได้

**คำแนะนำผู้ตรวจราชการ**

|  |  |  |  |
| --- | --- | --- | --- |
| ลำดับ | คำแนะนำหรือสั่งการของผู้ตรวจ | ความเห็นผู้ตรวจ | ลายมือชื่อผู้ตรวจ |
| 1 |  |  | กระทรวงมหาดไทย นายสมชาย ใจดี |
| 2 |  |  | กรมส่งเสริมการปกครองท้องถิ่น นายinspec 46 |

**การดำเนินการของหน่วยรับตรวจ**

|  |  |  |  |
| --- | --- | --- | --- |
| ลำดับ | การดำเนินการของหน่วยรับตรวจ | หน่วยรับตรวจ | ลายมือชื่อผู้รับตรวจ |